
গোদরোপম 


শ্ীমান্‌ অক্ষয়কুমার মৈত্রেয় 


করকমলেমু। 
ভাই অক্ষয়, 


যে কাজ তুমি করিলে কত ভাঁল হইত, সেই কাজ আমি করিলাম) 
স্ৃতরাং যাহা হইবার তাহাই হইয়াছে। ভালই হউক আর মন্দই হউক, 
তোমার কাছে আমার সবই ভাল) বিশেষত; কাঙ্গালের কথা যেমন 
করিয়াই লিখিত হউক ন| কেন, তাহাই তোমার ভাল লাগিবে। সেই 
জন্য এই বইখানি তোমারই করে সমর্পণ করিলাম। একই উদ্দেশ্য লইয়া 
আজ প্রায় ৪০ বংসর তুমি আমি চললিয়াছি_কত ছুঃখ কষ্ট, কত বিগদ 
আপদ, কত আশা নিরাশ! তোমার আমার মাথার উপর দিয়! বহিয়া 
গিয়াছে; আজ জীবনের শেষ প্রান্তে উপস্থিত হইয়া দেখিতেছি, যা ছিল 
+ তা সব কোথায় চলিয়া গিয়াছে, সুধু আছি তুমি আর আমি,_আর 
সমুখে রহিয়াছেন কাঙ্গাল হরিনাথ । 


কলিকাতা তোমার 
জন্মা্ট্রমী_-১৩২১ | জলদা--। 


নিবেদন । 


'কাঙ্গাল হরিনাথের, দ্বিতীয় খণ্ড প্রকাশিত হইল | “মানসী” পত্রিকায় 
কাঙ্গালের ব্রদ্মাগুবেদ' সম্বন্ধে যাহ! প্রকাশিত হইয়াছিল, তাহার সহিত 
আরও কয়েকটা তত্ব সংযোজিত হুইয়৷ এই পুস্তক প্রকাশিত হইল। 

আমি “কাঙ্গাল হরিনাথের” জীবন-কথা লিখিবার চেষ্টা কোন দিনই 
করি নাই) সাধু মহাজন্গণের জীবনকথ! লিখিবার জন্য লেখকের যে 
সম্বল থাকা প্রয়োজন, আমার তাহা নাই। আমি “কাঙ্গাল হরিনাথ প্রথম 
খণ্ডে কার্গালের রচিত বাউলের গানের মধ্যে তাহার দেবহৃদয়ের যে ছবি 
দেখিতে পাইয়াছিলাম, তাহাই লিপিবদ্ধ করিবার চেষ্টা করিয়াছি। প্রথম 
খণ্ডে দেখাইয়াছি কাঙ্গাল কেমন ভক্ত ছিলেন, কাঙ্গাল কেমন প্রেমিক 
ছিলেন। আর এই দ্বিতীয় খণ্ডে আমি দেখাইতে চেষ্টা করিয়াছি, কাঙ্গাল 
কেমন জ্ঞানী ছিলেন, সাধনপথে তিনি কতদুর অগ্রসর হইয়াছিলেন। ইহা 
দেখাইবার জন্য কাঙ্গালের ব্রহ্মাণ্তবেদই আমার একমাত্র সম্বল হইয়াছিল। 
এই খণ্ডে আমি নিজে কোন তত্ব-কথাই বলিবার চেষ্টা করি নাই) ব্রন্ধাগড- 
বেদে কাঙ্গাল যাহা বলিয়। গিয়াছেন, আমি কেবল তাহারই কিছু কিছু 
সঙ্কলন করিয়াছি । শ্থৃতরাং দ্বিতীয় খণ্ড পুস্তকথানি কাঙ্গালের ব্রহ্মা 
বেদেরই পরিচয় মাত্র। তবে, সেই পরিচয়ও ভাল করিয়া! দিতে পারিলাম 
না, এই আমার ছুঃখ। 

কাঙ্গাল হরিনাথের কথা বলিবার জন্য আমি কোন দিনই প্রস্তুত 
হই নাই। তাহার দেহাবসানের পর অনেকদিন চলিয়া গেল, কিন্ত 
কেহই কিছু করিলেন না। এই মময়ে একদিন আমার পরম ন্নেহতাজন 
স্বকবি শ্রীমান্‌ যতীন্ত্রমোহন বাগচী ভায়া আমাকে কাঙ্গাল হরিনাথের কথা 

“মানমী” পত্রে লিখিবার জন্য সনির্বন্ধ অনুরোধ করিলেন। তাহার 
অনুরোধে বাধ্য হইয়া আমার অযোগ্যতার কথা বিস্বৃত হইলাম এবং সেই 
হইতে এই তিন বৎসর আমি “মানসী, পত্রে কাঙ্গালের কথা বলিয়া 
আদিতেছি। শ্রীমান্‌ যতীন্্রমোহন অত্যধিক আগ্রহ প্রকাশ না করিলে 
আমি এ কার্যে অগ্রসর হইতাম না। আমি ধারাবাহিকভাবে কিছুই বলি 
নাই; কাঙ্গালের প্রথম জীবনের কথা আমি একেবারেই ছাড়িয়া দিয়াছি। 
দেশে শিক্ষা ও জ্ঞানবিস্তারের জন্য তাহার অদম্য উৎসাহ, সংবাদপত্র- 
সম্পাদনে তাহার কৃতীত্ব, দেশের ও দশের কার্ষ্যে তাহার চেষ্টা ও যত্রঁ_ 
এ সকল কথা৷ আমি বলিবার সুযোগ পাই নাই ; আমি কাঙ্গীল হরিনাথের 
জ্তান ও ভক্তির কথা বলিতেই চেষ্টা করিয়াছি । যদি কখন যোগ্যতালাভ 
করিতে পারি, তাহ! হইলে কাঙ্গালের প্রথম জীবনের কথা বলিবার চেষ্টা 
করিব ; আপাততঃ আমি কাঙ্গালের কথা এই স্থানেই শেষ করিলাম । 
বর্ধমানাধিপতি শ্রীল শ্রীযুক্ত মহাঁরাজাধিরাজ বাহাছুর “কাঙ্গাল 
হরিনাথের” দ্বিতীয় খণ্ড প্রকাশের সম্পূর্ণ ব্যয় প্রদান করিয়া আমাকে 
অপরিশোধনীয় খণে আবদ্ধ করিয়াছেন। তীহার উৎসাহ, পরামর্শ ও 
সাহায্য না পাইলে আমি এত সত্বর দ্বিতীয় খও প্রকাশের চেষ্টা করিতাম 
না। তাঁহার নিকট কৃতজ্ঞতা স্বীকার করিয়৷ তাহার মহত্বের থর্বতাসাধন 
করিব না। “কাঙ্গাল হরিনাথ প্রথম খণ্ড যে প্রকার জনাদর লাভ 
করিয়াছে, এই দ্বিতীয় খণ্ডও দেই প্রকার আগ্রহের সহিত গৃহীত হইলেই 
আমি ক্ৃতার্থ হইব। 
কলিকাতা | 


জন শ্রীজলধর সেন। 

 ব্রহ্মাড বেদ 1 ১810) ই ) 


নে ) 
[৬] ২2) 
ব্রহ্মাণ্ড বেদ--কি £ 


আমি “কাঙ্গাল হরিনাথের প্রথম খণ্ডে কেবল কাঙ্গালের বাউল- 
সঙ্গীতের কথা বলিয়াছি। ইহা হইতে কেহ যেন মনে না করেন ষে, 
কাঙ্গাল স্থধু বাউল-নঙ্গীতই লিখিয়াছিলেন। ব্রন্ষস্গীত, জাতীয় সঙ্গীত, 
এতিহাসিক সঙ্গীত, কালীকীর্ন, কৃষ্তবীর্তন প্রভৃতি সম্বন্ধে তিনি অসংখ্য 
গান লিখিয়াছেন। তিনি যে সময়ের মানুষ ছিলেন, তখন আমাদের 
দেশে “কবির বড় আদর ছিল। কাঙ্গাল হরিনাথ অনেক কবির 
দলে ওস্তাদী করিয়াছিলেন। সে সময়ে দাশরথি রায়ের পাঁচানী 
গানের খ্যাতি বাঙ্গালাদেশে ছড়াইয়া পড়িয়াছিল) কাঙ্সাল হরিনাথও করেক- 
খানি পাঁচালী রচনা করিয়াছিলেন ) সেই মকল পাঁচালী আমাদের অঞ্চলে 
এবং পূর্বদেশে গীত হইত এবং সে সময়ের উৎকৃষ্ট গায়ক মহাশয়েরা ও 
পত্ডিতগণ একবাক্যে কাঙ্গাল হরিনাথকে দাশরধি রায়ের সমকক্ষ ব্যক্তি 

বলিয়া স্বীকার করিয়! গিয়াছেন। কাঙ্গাল হরিনাথের পাঁচালীর মধ্যে 
অশ্লীল কিছুই ছিল না, থাকিবার যো ছিল না'। কি পাঁচালী, কি কবি, যে 
বিষয়ে কাঙ্গাল হরিনাথ গান লিখিয়াছেন, তাহার মধ্যে কোথাও অশ্লীলতার 
নামমাত্রও ছিল না । কাঙ্গালের গানের সম্বন্ধে এই স্থানে আর অধিক 
বলিব না; এক্ষণে তাহার '্রন্াও বেদের'ই পরিচয় প্রদানের চেষ্টা 
করিব। 

কিন্তু কথাটা এখনই স্পষ্ট করিয়৷ বলিয়া রাঁথা ভাল । আমি বিনয় 
প্রকাশ করিতেছি না, খাটি সত্য কথা বলিতেছি। কাঙ্গাল হরিনাথের 
গানের পরিচয় আমি শুধু ছুই চারিটা গান লিপিবদ্ধ করিয়াই দিয়াছি 
তাহার সম্বন্ধে কোন আলোচনা করা আমার সামর্থ্য কুলায় নাই। গানের 
সম্বন্ধেই যখন এমন হইয়াছে, তখন ত্রহ্মাণ্ড বেদ লইয়া আমি যে অকুল 
পাথারে পড়িব, তাহার আর অন্থুমাত্রও সন্দেহ নাই। 

আমি যেকি কারণে এমন সঙ্কৌোচের সহিত, এমন মৃদ্ুপদবিক্ষেপে 
এই পবিত্র ক্ষেত্রে প্রবেশ করিতেছি, তাহা নিয়োছধত “গ্রকাশকের নিবে- 
দন” হইতেই পাঠকগণ বুবিতে পারিবেন। কাঙ্গালের “ব্রহ্মা বেদ” 
গ্রন্থ যখন থণ্ডাকারে প্রকাশিত হইতে আরগ্ত হয়, তখন প্রথম খণ্ডের 
আরন্তে প্রকাশক মহাশয় নিবেদন করিয়াছিলেন যে, “তক্তবৎসল ভগবান 
যখনই কোন ভক্তহৃদয়ে আত্মতত্বের বিকাশ করিয়া ভক্তকে ক্ৃতার্থ করেন, 
তখনই তিনি ভক্তের সেই হৃদয়োদ্যানে প্রশ্ফুটিত তত্ব-ুস্থমের লৌন্র্ঘ- 
সৌরত জগজ্জনের হিতার্থে বিতরণ করিবার নিমিত্ত তাহার গ্রচারশক্তিও 
ভক্তহৃদয়ে প্রদান করিয়া থাকেন। 'বন্মাণ্ড বেদের” প্রচারক কাঙ্গাল 
তগবদদত্ত সেই শক্তির বলেই নিজের হৃদয়স্থ কঠোর সাধনালন্ধ ব্রহ্মতত্বের 
আনন্দ জগতে বিতরণ করিবার জন্য এই ব্রন্ধাণড বেদের প্রচার করিয়া- 
ছেন। ভগবানের আত্মতত্ব প্রচার-শক্তির প্রেরণাই যে, তাহার ব্রহ্মা বেদ 


প্রকাশের কারণ ইহা কাঙ্গাল স্বয়ংই প্রকাশ করিয়াছেন। তিনি 
বলিয়াছেন 
“বাস্তবিক, এই তত্বটা যখন আমরা লিপিবদ্ধ করিতেছিলাম, তখন 
আমর ক্ষিপ্তবৎ ব্যবহার করিতে ক্রুটা করি নাই। কখন কি লিখিয়াছি, মাথা 
মুণ্ড বলিয়া লেখনীকে বিশ্রামাসনে বসাইয়াছি, কখন পাগলের মত হাসিয়া 
কীদিয়! উঠিয়াছি, কখন এক একটা তত্বের আনন্দক্রোতে ভাসিয়৷ আপনাকে 
তুলিয়া গিয়াছি। আসন পড়িয়া আছে, উপাসনা! নাই, আহারীয় প্রস্তত, 
ক্ষুধা ও ভোজনে স্পৃহা নাই, দিনরাত্রি কোন্‌ দিক দিয়া যাইতেছে, সে জ্ঞান 
নাই, বন্ধু বান্ধব উপস্থিত হইলে সম্ভাষণ নাই,_-কেবল লিখিতেছি।” 
জগতে ছুই শ্রেণীর সাধক ছুই প্রকারে সিদ্ধ হইয়! থাকেন। এক শ্রেণী-_ 
শান্ট্রোক্ত গুরুর উপদেশে ব্রহ্মতত্বে দীক্ষিত হইয়! সদ্গুরুর কৃপায় বরহ্গতত্ 
ধারণার সঙ্গে সঙ্গে ব্রঙ্গাণ্-তত্ব ধারণায় সিদ্ধ হন, অপর শরেণী-_পূর্বজন্মের 
ন্নরৃতিফলে অগ্রে নিজেই ব্রহ্াগ-তত্ব হুঙ্রূপে আলোচনা করিয়া পরে 
সদ্গুরুর নির্দেশানুসারে ব্রহ্ধতত্বে উপনীত হইয়া পরমানন্দ সম্ভোগ করেন। 
্রহ্মাগুবেদ প্রচারক কাঙ্গাল শেষোক্ত শ্রেণীর অন্তূ্ত সাধক । তাই তিনি 
যেরূপে ব্রহ্গাগততত্তবে সমাহিত হইয়া ক্রমে ব্রহ্মতত্বে উপনীত হইয়াছিলেন, 
্হ্মা্ড বেদে তাহারই প্রকাশ করিয়! গিয়াছেন। তাহার প্রচারিত গ্রন্থের 
নাম প্রহ্মাণ্ড বেদ” হইবারও তাহাই একমাত্র কারণ। যে গ্রন্থ পাঠ করিলে 
রহ্ধাগুস্থ প্রত্যেক পদার্থের অন্তস্তত্ব হইতে ব্রদ্মতত্বের বেদ অর্থাৎ জ্ঞান 
লাভ করা যায়, তাহাই ব্ধাণ্ড বেদ। 
বহ্মাণ্ড বেদের প্রথমে এই পরিদৃশ্যমান ব্রন্মাগুতত্ব হইতে সেই অপক্থি: 
দৃশ্য ত্রহ্মতত্বের অস্তিত্ব সংস্থাপন এবং সেই নিগুপ ত্রহ্মপদার্থে রূপ, রস, গন্ধ, 
স্পর্শ, মমতা প্রভৃতির সত্তা ও সচ্চিদানন্দ স্বরপত্রয়ের সরল গভীর 
তত্বব্যাখ্যা প্রভৃতি অতি সুন্দর ও ম্পষ্টরূপে প্রকটিত হুইয়াছে। 

তাহার পর ক্রমে বটবৃক্ষের কষুদ্রাতিক্ষুদ্র বীজ হইতে কাণ্ড শাখা প্রশাখা 
ইত্যাদির বিস্তৃতির ন্যায় ব্রহ্মতত্বের সক্মাতিসথক্ম অবস্থা হইতে পরতঃপর 
স্থলাবস্থায় পরিণতিতত্ব যেরূপ অপূর্ব্ভাঁবে বিন্যস্ত হইয়াছে, সাধনতত্ব- 
পিপাস্থ নিজে পাঠ করিয়া অনুভব না করিলে অন্যের কথায় বা লেখায় 
তাহা ব্যক্ত হইবার নহে। 

্হ্মাংশ জীবের ব্রহ্মতত্বে আত্মমজ্জন করিতে হইলে যোগ, জ্ঞান, 
ভক্তির যে কোন পথে যেক্পে অগ্রসর হইতে হইবে, গিরিরাজের কৈলাস- 
ধামে শিবশক্তি--উমা মহেশ্বরের সন্নিধানে উপস্থিতি-প্রসঙ্গে তাহা অতি 
সুন্দরভাবে লিখিত হইয়াছে। সংযম, ধ্যান, ধারণা, সমাধি ইত্যাদি সাধ- 
নার অঙ্গসমূহ ) সতত, রজঃ, তমঃ, আদি গুণসমূহের আধিক্যভেদে জীবের 
গ্রক্কতিভেদ, সাকার নিরাকারতত্বের মধুর সম্মিলন ইত্যাদি নানাভাবরসা- 
তক তত্বের বিস্তৃত ব্যাখ্যা সাধনোমুখ সাধকগণের সম্বন্ধে যথার্থই পথি- 
প্রদর্শক শিক্ষাগুরুরূপে কার্ধ্য করিতেছে। সংসারের ক্ষণস্থায়ী শ্ব্্যস্থথে 
নিম্পৃহ হইয়া ধাহারা ব্ৈস্বর্যের অতুল আনন্দের অভাবে বথার্থই কাঙ্গাল 
সাজিয়াছেন, তাহার! কাঙ্গালের ব্রহ্মতত্বামৃতপূর্ণ বন্ধাও-বেদে অতুল্য আনন্দ, 
পরম৷ প্রীতি, ব্রহ্মরসাস্বাদে প্রতৃত তৃপ্তি লাভ করিতে পারিবেন, সন্দেহ নাই। 

কাঙ্গাল সংসারের চক্ষে কাঙ্গাল হইয়া! কুটারে বাস করিলেও তাহার 
ব্রহ্ধাগড-বেদৌদ্যানের বিস্তুতি নিতান্ত অল্প নহে। তিনি সুবৃহতৎ ছয় খণ্ড 
্রহ্মা্ু-বেদ প্রচারকার্ধ্য শেষ করিয়া সাধনোচিত ধামে প্রস্থান করিয়াছেন। 
তাহার ব্রহ্মা বেদের আরও কিয়দংশ অপ্রকাশিত অবস্থায় পড়িয়া আছে। 
তিনি আরও কিছুদিন বাঁচিয়। গেলে ব্রন্ধাগ্-বেদ শেষ করিতে না! পারুন, 
আরও অনেক দূর অগ্রসর করিতে পারিতেন। 

আমি কাঙ্গাল হরিনাথের ব্রহ্গাণ্-বেদের অতি সামান্ঠ পরিচয় অতিশয় 
সংক্ষেপে দিলাম । ইহা! হইতেই পাঠকগণ বুঝিতে পারিতেছেন, কাঙ্গালের 

্হ্াগবেদ সম্বন্ধে আলোচনা করা আমার স্তায় জানহীন ক্ুত্রাদপিক্ুত্ব 
ব্যক্তির পক্ষে কতদূর সম্ভব। আমি ঘোর সংসারী ; আমি দিনরাত্রি ক্ষতি- 
লাভ গণনায় ব্যস্ত, আমি শ্বার্থসর্ধস্ব ; :দিনাস্তে ভগবানের নাম গ্রহণ 
করিবার অবকাশও আমি গ্রহণ করিতে পারি না। আমি কাঙ্গালের এই 
পরমপবিত্র সাধনলব্ধ অমূল্য রত্বের পরিচয় কেমন করিয়া প্রদান করিব? 
আমি তাহার কি জানি? আমি তাহার কি বুঝি ? 

নিজের অযোগ্যত বুঝিয়া৷ ও জানিয়াও আমি 'বরহ্ধাগ্-বেদের” কথা 
বলিবার জন্ত কেন অগ্রসর হইলাম ? তাহার কারণ আছে । আমি কাঙ্গাল 
হরিনাথের ছাত্র, আমি তাহার শিষ্য, আমি তাহার দাস বলিয়া গর্ব অন্থতব 
করিয়৷ থাকি। তিনি আত্ম ও সাধনতত্ব সম্বন্ধে যে" অমূল্য ভাগ্ার ব্রহ্মাণ- 
বেদের মধ্যে রাখিয়৷ গিয়াছেন, তাহার অধিকারী না হইলেও সেই ভাগার- 
বারের প্রহরীর কার্য্য বহুদিন হইতে করিয়া আসিতেছি। ভাগডারের কোন্‌ 
রত্থের মুল্য কত, তাহা আমি জানি না; যে সাধনবলে তাহা জানা যায় তাহা 
আমার নাই; কিন্তু কোথায় কি আছে, তাহা আমি দেখাইয়া দিতে পারিব। 
এই ভরসাতেই আমি কাঙ্গালের ব্রহ্গাওবেদ সম্বন্ধে লিখিবার জন্ত লেখনী 
ধারণ করিতে সাহসী হইয়াছি। এই প্রকাণ্ড ব্রহ্মাগুবেদের কোথায় কি 
আছে, আমি তাহা পাঠকগণের সম্মুখে উপস্থাপিত করিব) তাহার আলোচনা 
বা বিশ্লেষণ করিতে পারিব ন!। 

এই গ্রন্থের নাম 'বদ্ধাও-বেদ” কেন চইল, ভি 
কিঞিৎ বলিয়াছি। এ সম্বন্ধে কাঙ্গাল বলিয়াছেন--“ব্রন্ধাওুই ব্রহ্মা 
সৃষ্টিকর্তার তত্ব বলিতেছে এবং উপদেশ দিতেছে বলিয়া, এতৎ গ্রন্থের 
ব্রহ্মাও-বেদ” নামকরণ হইল। আত্মপর, স্বদেশ বিদেশ, খণ্ড অথণ্ড, 
পৃথিবী, উপগ্রহ, সুর্য, নক্ষত্র যাহার বিষয় অথগ্ড ব্রন্ধাণ্ড অথবা অথণ্ড 
্রহ্মাণ্ডের লৌকেই যে কথ! বলে, তাহারই নাম ব্রন্মাও-বেদ।” 

কাঙ্গাল আরও বলিয়াছেন “কেহ জিজ্ঞাসা করিতে পারেন, তবে 
“কাঙ্গালের ব্রন্মাগডবেদ” বলা হইল কেন? যাহার বেদাদি ধর্মশান্ত্রে অধিকার 
নাই, সে কাঙ্গাল। কাঙ্গালের বেদাদি ধর্মশান্ত্র অধিকার নাই বটে, কিন্ত 
্র্মাণ্-বেদাধিকারের স্বত্ব তাহার বিলক্ষণ রহিয়াছে। সে ইচ্ছা করিলে 
এই বেদের অক্ষর, শব্দ ও পদসকল দৃষ্টি এবং উচ্চারণের শক্তি না থাকিলে 
মনে মনে অধ্যয়ন ও তাহার অর্থকরণ, ব্যাখ্যাদি করিতে পারে। কাহার 
সাধ্য, এই স্বত্বাধিকার হইতে তাহাকে বঞ্চিত করিতে সমর্থ হয়? কাঙ্গালের 
নিজের আর কিছুই নাই, কিন্তু ভিক্ষা করিতে লজ্জাহীনতা৷ বিলক্ষণ আছে। 
কাঙ্গাল, বন্ধুবান্ধব, গুরু, বেদ, পুরাণ, কোঁরাণ, বাইবেল প্রভৃতি এবং 
বরঙ্গাণ্ডের দ্বারে দ্বারে মাধুকরী করিয়! অণুমাত্র সত্য যাহা কিছু পাইবে, 
তাহাই আনিয়া এই ভিক্ষার ঝুলিতে রাখিবে, এবং সেই সকল কথাই 
বলিবে; ইত্যাদি নানা কারণে ইহার নাম “কাঙ্গালের ব্রহ্গাগুবেদ, 
হইয়াছে” 
কাঙ্গাল ফিকিরটাদ, আমি আছি, অথচ আমি তাহা বিশ্বাস .করি না, 

এরূপ তর্ক-পাগলের তর্কজালে সৌভাগ্যক্রমে পতিত না৷ হইয়া আকাশে, 
ধরাতলে এবং আপনার দেহংব্রহ্মাণ্ের অভ্যন্তরে দৃষ্টি করিয়া নিম্নলিখিত 
গীতির আভাস প্রাপ্ত হইয়াছিলেন-_ 

এই ত রয়েছ তুমি প্রকাশিত নিজ মহিমায়। 

কেমনে বলিব আমি, আমি আছি, তুমি নাই হেথায়। 
১। প্রতি শিরায় অবিরত, শোণিতবিনু প্রবাহিত, 

নিশ্বাসপ্রশ্বীপগত, প্রাণবায়ু সঞ্চারিত ; 

এই সব ক্রিয়া নির্ববাহিত হয় কি মম চেষ্টায়। 

২। এই যে, জীবের জীবন পবন, সদ! করিতেছে ভ্রমণ, 
বারিদ করে বরিষণ, এ কি মম ক্ষমতায়) 

যদি মম ক্ষমতা হ'ত, ইচ্ছাঁতে পবন বহিত, 
*ইচ্ছাতে ঘন সঞ্চারিত, ঘন বারি বরষিত) 
সর্বকাধ্য সম্পাদিত হত মম ইচ্ছায়। 
৩। কেবা বলে আমি হই স্বাধীন, চিরদিন. তোমারই অধীন, 
তুমি আছ তাই আছি আমি, নইলে, আমি আমি কোথায়; 
এ আমিত্বে তুমিত্ব প্রকাশ, তাইতে বহে শ্বাসপ্রশ্ীস, 
তোম| ভিন্ন হে অবিনাশ, ঘটপট সকলই আকাঁশ ) 
দেখিয়ে না করে বিশ্বাস মত্ত অহমিকায়। (মানব) 
এই আমিত্ব সম্বন্ধে কাঙ্গালের আরও ছুইটি গান আছে। তাহা 
যেমন সরল, তেমনই দ্ছুন্দর। ব্রঙ্গাগুবেদের প্রথমেই যে আত্মজ্ঞানের 
আভা আছে, এই গান ছুইটি তাহারই উদ্দীপক । আমরা নিয়ে সেই 
দুইটা গাঁনই উদ্ধৃত করিলাম। 


(১) 
আমি বলে করে বড়াই সবে মনে। 
আমি যে কি, তা কি আমি জানে। 
১। আমি কর্ম করি ভাই, আমি আনি খাই, 
আমি চলে বেড়াই সর্বস্থানে 
আবার জিজ্ঞাসিলে আমি, আমি বলি আমি, 
বেচে আছি আমি প্রাণে প্রীণে। (আমি আমারে কয়) 
২। ওরে, আমি ছুঃখ সই, আমি সুখী হই, 
আমি কথা কই আমি জ্ঞানে ) 
একি চমৎকার ধাঁধা, আমি নিজে আধা, 
আমি কিন্তু ভাই, আমি দেখিনে। (আমি বলে মরি) 


৭ 


৩। 


| 

ওরে, কাঙ্গাল বলে হায়, যে জন আমির গোড়ায়, 
আমি আমি বলায় সর্বজনে ) 
তারে না জানিলে ভাই, কার সাধ্য নাই, 
আমি হয়ে আমি চেনে । (ভূতের.ঘরে বসে) 
(২) 
ও তুমি কি খেল! খেলিছ ভবে, কে তা বুঝবে ভেবে। 
কে তা বুঝবে ভেবে হায়, বুঝবে ভেবে অনুভবে । 
আমি আমি বলি আমি, আমি কি বুঝিলে আমি ) 
আমি কে, তা বুঝলে আমি হায়, তুমি কি তা বুঝতাম ভবে। 
আমি আমি বলি আমি, আমি কি বুবঝিনে আমি; 
'আমি কে, তা বুঝলে আমি হায়, তুমি কি তা! বুঝতে তবে ! 
মাটার ঘরে থেকে আমি, ভাবছি একঘর মানুষ আমি ) 
এই মত কি থাকৃবে আমি হায়, এ ঘর ছেড়ে যাব যবে। 
এ জগৎ ভাবি যে সময়, আমি যে ধুলিকণাও নয়) 
দীন হীন কাঙ্গাল কয় হায়, কিসের অহঙ্কার তবে। 


এই আমিজ্ঞান বা আত্মততই সাধনার প্রথম সোপান। কাঙ্গাল অতি 


সহজ ভাষায় তাহার অনুপম গীতে এই আত্মতত্ব সম্বন্ধে যাহা বলিয়াছেন, 
তাহাই ব্রঙ্মাগ্তবেদের আরম্ভ। এই আত্মতত্ব হইতে সাধক কেমন করিয়া 
ক্রমে ক্রমে সাধনের উচ্চ স্তরে যান, তাহার কথ এই গ্রন্থে ও কাঙ্গালের 
গানের নানা স্থানে দেখিতে পাঁওয়া যায়। আমি হইতে কেমন করিয়া 
তুমি, তার পর তিনি, তারপর এই পরিদৃশ্ঠমান জগৎ, তারপর বিশ্বব্রহ্ধা 
এক হইয়া যায়, নিয়লিখিত গানে তাহার অভাস পাওয়া যায়। যথা-_ 


অপরূপ মহিমায় রে। 
ভুবন তুলায় আমার জীবন ভুলায় রে। 


৮ 

। 

€। 


শু 


অবূপীর রূপ এসে, যখন রে হৃদাকাশে, 

মহিমা পরকাশে আনন্দ প্রভায় রে; 
ওরে, গগনে গগনে তখন, আননাময় তার! তপন,, 

ভেসে যায় এ তিন ভুবন আনন্দধারায় রে। 
তারা চাদ আলো! করে, জগতে আধার হরে 

অনরূপের স্বরূপ হেরে হৃদয়-আধার যায় রে; 
যখন রে সেই রূপরসে, ওরে আপন স্ব্ধপ যার রে মিশে, 

তখন আর পাইনে দিশে, আমি যে কোথায় রে। 
ত্রিভুবন আছে ধাতে, তারে দেখি আমাতে, 

আমার আমিত্ব আবার তাতে যে মিশায় রে; 
ওরে, ভুলে যাইরে অন্য সব, জপমন্ত্র কেবল বাস্থদে, 

মা-ধব মাধব প্রভাব হিয়ায় রে। 
তিনি নাই বলে যাঁরা, এ হৃদয়মাঝে তাঁরা, 

একবার রে এসে ত্বরা দেখে যাক্‌ ত্াহায় রে; 
ওরে; একবার দেখতে পেলে তারে, তিনি নাই আর বল্বে নারে, 

ভেসে ছুই নয়ন-নীরে বিকাবে তার পায় রে। 
কি ধন আর আছে ঘরে, আমি কি দিব তারে, 

আমি কেবল আমার ঘরে ছিলাম,দিলাম তায় রে; 
ওরে, অন্য উপায় নাহি হেরি, আমি যে আমিত্ব হরি, 

দিয়ে রে নয়ন-বারি চরণ ধোয়াই রে। 
অরূপীর রূপের রেখা, একবার যে পায় রে দেখ।, 

সে জানে মধুমাথ! কত যে তীহায় রে; 


. সে যে মত্ত হ/য়ে মধুপানে, ভ্রমণ করে পাগল প্রাণে, 


কাঙ্গালের কতদিনে সে দিন হবে, হায় রে। 


নি 


২] 


ত্রহ্মাগ্তবেদে--ধর্ন্ের ব্যভিচার | 


কাঙ্গালের বন্ধাগুবেদ জিনিষটা কি, তাহার পরিচয় আমার যতটুকু 
সাধ্য, দিতে চেষ্টা করিলাম। আমি পূর্বেও বলিয়াছি এখনও বলিতেছি, 
রহ্মাগডবেদে কাঙ্গাল হরিনাথ যে সমস্ত তত্ব গ্রকাশিত করিয়াছেন, তাহা 
তাহার সাধনলন্ধ) জ্ঞানহীন, বুদ্ধিহীন, সাধনহীন, ভজনহীন আমি 
কিছুতেই তাহার উপলব্ধি করিতে পারি নাই; সুতরাং আমি কেবল 
কাঙ্গালের বন্ধাগবেদ-ভাগারের অমূল্য রত্বরাজির দুই চারিটা বত্ব তুলিয়া 
সুধী পাঠকগণের সম্মুখে ধারণ করিব) তাহারা নিজ নিজ লাধনবলে 
তাহার মন্ব গ্রহণ করিবেন, ইহাই আমার একমাত্র আশা। 

ন্ধাগুবেদের একস্থলে কাঙ্গীল হরিনাথ যে কয়েকটা কথা বলিয়াছেন 
তাহা পাঠ করিলেই পাঠকগণ জীর্ণকুটারবাসী হরিনাথের দেবহৃদয়ের 
পরিচয় প্রাপ্ত হইবেন। তিনি বলিয়াছেন-__প্পৃথিবীতে ধর্ম কেবল 
নাম মাত্র রহিয়াছে। ধাহার৷ আস্তিক নামে পরিচিত, তাহারা ধর্মপরিচ্ছদ, 
ধর্্মভূষণ ও ধণ্মচিঙ্ক ধারণ করিয়া কেবল মুখে ধর্ম ধর্ম করিতেছেন; 
প্রক্ৃতরূপে ধর্মসেবা ও ধর্মরক্ষা অতি অল্ললোকেই করিয়া থাকেন। 
ধার্মিক নামে প্রসিদ্ধ হইতে এবং তজ্জন্ত খ্যাতিলাভে শ্রুতিম্থথে সুখী 
হইতে, ধর্মযাজক ও ধর্শাপ্রচারকদিগের মধ্যে অনেকেরই যাদৃশী ইচ্ছা ও 
চেষ্টা, দেশ যে ধর্াশূন্ হইয়া দিন দিন অধঃগাতে যাইতেছে, সেদিকে 
ইহাদিগের তাদৃশ দৃষ্টিপাত অতি বিরল। গুরু প্রন্ৃতি অনেক 


১৪ 


ধর্মরক্ষী সম্প্রদায় আবার বাণিজ্য ব্যবসায়ের মত ধর্মের ব্যবসায় 
আরম্ভ করিয়া, ধর্মের আরও দুর্দশার কারণ হইয়াছেন। ক্রেতা 
বিক্রেতার মত গুরু শিষ্যেরও আচরণ হইয়। উঠিয়াছে। কপটতার 
আবরণে ধর্ম এরূপ আচ্ছন্ন হইয়াছে যে, যথার্থ ধার্মিক ব্যক্তিকে পরীক্ষা 
পূর্ববক গ্রহণ করা স্থকঠিন। নান সন্প্রদায়ে বিভক্ত হওয়ায় ধর্ম এরূপ 
দুর্বল হইয়া পড়িয়াছে ষে, দুষ্ট লোককে শাসন করিবার ক্ষমতা তাহার 
কিছুমাত্র নাই। অর্থবান্‌ ও ক্ষমতাবান লোকেরা! ধর্মকে দলন করিয়া 
আপনারাই পৃথিবীর প্রভু হইয়া অবিরত স্বার্থ. চরিতার্থ করিতেছে। 
ইহাদিগের অনাহত প্রতাপ ও অন্তায় অবিচারে সহচরী ন্তায়পরতার সহিত 
ধর্ম নির্জন গিরিগহ্বরে লুক্কায়িত আছেন। ধর্দ্যাজক, ধার্মিক ও 
ধর্্মবণিকবেশে লৌকে পৃথিবীর এক এক প্রদেশে প্রবেশ পূর্বক পরিশেষে 
দস্যুবৃত্তি করিতে আরন্ত করিয়াছে।” ১ 

আর একস্থলে কাঙ্গাল হরিনাথ বলিতেছেন,_“রাজার সহিত 
রাজার ও প্রজার সহিত প্রজার কিছুমাত্র সম্ভীব নাই। রাজার সহিত 
প্রজার পিতা পুত্র সম্বন্ধ কেবল পুরাণে ও লোকমুখে শুনিতে পাওয়া যায়। 
অধিক কি সহোদর সহোদরের প্রতি স্নেহশূন্ঠ, সন্তান পিতামাতার প্রতি 
ভক্তিশূন্য, প্রভু দাসের প্রতি এবং দাস প্রতুর প্রতি বিশ্বাসশূন্য। পতি- 
ভক্তি ও পত্রীমর্য্যাদা৷ নাই বলিলেও অত্যুক্তি হয় না) বাহিরে যাহা কিছু 
পতিভক্তি ও পত্রীমর্ধ্যাদা দেখিতে পাওয়া যায়, তাহ! ইন্দ্রিয় চরিতার্থ জন্য 
্বার্থপুতি-গন্ধে নিতান্ত দৃূষিত। কি পতিপত্তী, কি সহোদর সহোদরা, কি 
বন্ধু বান্ধব, কোথায়ও প্রকৃত প্রণয় ও শাস্তিস্থ নাই। বাহিরে যে 
কিছু প্রণয় ও শাস্তি দেখা যায়, তাহা কপটতায় আচ্ছাদিত সুতরাং কার্য্য- 
কালে তাহার পরিচয় প্রাপ্ত হওয়া সুকঠিন। বিলাস ও ইন্দিয়ম্থথে 
লোকে এরূপ অন্ধ যে, সাক্ষাৎ দেবতা! মাতাকে ছুর্বাক্য বলিতে এবং 

প্রহার করিতেও অনেকে কুষ্টিত হয় না । কেহ কেহ আবার মাতাকে 
দ্বাসীকার্য্যে নিযুক্তা করিয়া, প্রণয়িনী ও তদীয় জননী ও ভ্রাতাভগিনীর 
মনস্তষ্টি করিতে কিছু মাত্র লজ্জাবোধ করিতেছে না । লোকের অবি- 
হিত অর্থপিপাঁসা এতই বলবতী যে, তন্নিমিত্ত তাহারা না করিতেছে 
এরূপ ছুদ্ধাধ্য নাই। বিলাসবাসনা চরিতার্থের নিমিত্ত জ্ঞানবিবেক- 
বিশিষ্ট মন্তুযাগণ যে সকল দ্বণাকর কার্ষ্ের অনুষ্ঠান করিতেছে, পশ্ত- 
পক্ষী ইতর জন্তগণও উদরপোষণের নিমিত্ত তাহা করিতে জানে না। 
লোকে যতই কেন সত্যতার গৌরব না করুক, বা আপনাআপনি সভ্য 
বলিয়! বিখ্যাত না হউক, বাস্তবিক পৃথিবী ক্রমে পশুভাবে পুর্ণ হইতেছে। 
প্রজারক্ষাব্পদেশে, অর্থ ও স্বার্থের নিমিত্ত এক তূপতি অন্য ভূপতির 
সহিত বিবাদ, কলহ ও সংগ্রাম করিয়!, অকারণে লক্ষ লক্ষ মহাপ্রাণীর 
রক্তে পৃথিবীকে দুষিত! করিতেছে । সিংহ ব্যাপ্র প্রস্ৃতি ইতর জন্তর 
যুদ্ধে আর ইহাদিগের যুদ্ধে এইমাত্র প্রভেদ যে, তাহাতে একটা কি ছুইটা 
হতাহত হয়, ইহাদিগের এক একদিনের সংগ্রামে সহস্র সহস্র মহাপ্রাণী 
হতাহত হইয়া থাকে। শোকে আনন্দময়ী পৃথিবী নিরস্তর অস্রবর্ষণ 
ও হাহাকার করিতেছেন | দ্বেষ হিংদা ও ব্যতিচারে শাস্তিস্খের 
লোপাপত্তির এবং কু-প্রবুত্তির আধিপত্যে রোগ, শোক, জরা ও 
অকালমৃত্যুর অবিরল সন্ভাবে পৃথিৰী পরিপূর্ণ । যেষত বঞ্চক, পর- 
পীড়ক, পরদ্রোহী এবং কুটিল, যে লোকের অপকার যতই উপকার 
বলিয়া দেখাইতে পারে, পৃথিবীতে সেই ততই জ্ঞানী, সভ্য ও বুদ্ধিমান 
বলিয়া বিখ্যাত | | 
উপরিউদ্ধুত কথা কয়েকটা পাঠ করিলে কাঙ্গাল হরিনাথের মহান্‌ 
দেবহৃদয়ের পরিচয় প্রাপ্ত হওয়া! যায়। তিনি গভীর ক্ষোভে ও বিষাদে 
যে সমস্ত কথ! বলিতেছেন, তাহা তাঁহার মুখের কথ! নহে, তাহা বক্তু- 

তার উচ্ছাস নহে, তাহা দেবহৃদয়ের করুণ অভিব্যক্তি । এই কথা দেশের 
দশজনকে আরও সোজা কথায় বুঝাইবার জন্য তিনি যে সুন্দর গানটা 
রচনা! করিয়াছিলেন, আমরা নিম্নে তাহ! উদ্ধৃত করিলাম। 

| 


৩। 


৪। 


মানুষ বড় কিসে ভাবি তিনবেলা | 
সেত, বিদ্যা বুদ্ধি জ্ঞান পেয়ে 
না! বোঝে পরের জালা । 


গাছেতে ফল ধরে যত, 
নত হয়ে বিলায় সে ত, খায় না) 
মানুষ ধন জ্ঞান বিদ্যা পেলে, 
লাগায় তালার উপর তালা । 


গাছের তলে বস্লে এসে, 
সে ত ছায়া দেয় রে ভালবেসে, দেখ না) 
কাটতে গেলেও ছায়া দান করে সে, 

গাছ না হয় রে উতলা । 


ঝড় বৃষ্টি শিলা সয়ে, 
আছে স্থির ভাবেতে দীড়াইয়ে, দেখ, না) 
যাচ্ছে এক উদ্দেশে, উদ্ধদেশে, 

তার শক্তি কি অচল! । 


কাঙ্গাল বলে, ঝড় যে জন, 
সে ত ফকীর হয় রে পরের কারণ) দেখ. না; 
ওরে, ঘর ছেড়ে তাই যোগী খষি, 

সার করে গাছের তল! । 

কাঙ্গাল হরিনাথ ব্রহ্গাবেদের মূলনুত্র সহজবোধ্য করিবার জন্য 
অতি স্থন্দর রূপকের স্থষ্টি করিয়াছেন। গিরিরাজ হিমালয় ও গিরিরাণী 
মেনকা অনেক দিন তাহাদের কন্যা দুর্গীকে দর্শন করেন নাই; তাই 
তাহাদের হৃদয়ে দর্শনাকাজ্ষা জাগ্রত হইয়াছে । ইহারই নাঁম “আগ- 
মনী”%। এই আগমনী অবলম্বন করিয়া কাঙ্গাল হরিনাথ সাঁধনস্থত্র প্রদর্শন 
করিয়াছেন। তিনি এই হ্ৃত্রের ব্যাখ্যা উপলক্ষে বলিয়াছেন যে, তুষার 
পড়িয়া পাধাণ যখন অতি শীতল হয় এবং হৃর্য্যোত্তাপে যখন তাহ! অতি 
উঞ্ণ হয়, তখন, তাহাতে বাস করা কঠিন হইয়া থাকে । পাষাণথণ্ডে 
কাহীকেও আঘাত করিলে সেই আঘাতও কঠিন হয়। মানুষ বখন 
ঈশ্বর ভুলিয়া ভোগবিলাস চরিতার্থ করিবার জন্য স্বেচ্ছাচারী হইয়া 
উঠে, তখন তাহার সহিত বাস করা কঠিন হয়। সেই মানুষ আবার 
স্বার্থের নিমিত্ব যাহাকে আঘাত করে, সেই আঘাতও প্রস্তর-আঘাতবৎ 
কঠিন হয়। এই নিমিত্ত লোকে অত্যাচারী মানুষকে পাষাণ বলিয়া 
থাকে। আমাদের এই প্রসঙ্গের প্রধান নায়ক গিরিরাজও সেইরূপ 
পাষাণ এবং তাহার পত্তী মেনকারাণীও সেইরূপ পাষাণী। কিঞ্চিৎ 
ভাবিয়া দেখিলে, প্রতি মানুষের হৃদয়েই গিরিরাজ ও মেনক! বিরাজ 
করিতেছেন, ইহা বিলক্ষণ বুঝিতে পারা যায়। বস্তৃতঃ প্রতি মানবের 
আত্মাই গিরিরাজ এবং ভগবানের প্রেম-পিপাঁসাই মেনকা! রাণী। এই 
আত্মা ও পিপাঁসা বিশুদ্ধ হইলেই দেই বিশুদ্ধ আত্মা ও পিপাসার যোগে 
ভগবান জন্মগ্রহণ করেন, অর্থাৎ প্রকাশিত হইয়া থাকেন। প্রেম- 
পিপাসা মেনকাঁকে আশ্রয় করিয়া ভগবানের হ্ষণপ্রভার প্রথম প্রকাশ 
পায়, তাহার পর আত্ম! সাধনপথে ক্রমে অগ্রসর হইতে থাকে । এই 
আগমনী প্রস্তাবে সাধনতত্তের ক্রমোন্নতির আভাস প্রদত্ত হইয়াছে। 

মানুষ স্েচ্ছাচার ও অত্যাচার করতঃ যতই কেন পাঁষাণবৎ কঠিন 

না হউক, ভগবান তাহাকে কখনও তুলেন ন! এং কোমল করিয়া 
প্রেমান্থরাগের পাত্র করিতে বিরত হন না। হ্বর্ণকার যেমন অবিশ্তদ্ধ 
স্বর্ণ হাফরে দগ্ধ করিয়া গড়নোপযোগী কোমল ও বিশুদ্ধ করে, ভগবানও 
অনুতাপ ও নান! প্রকার দণ্ডানলে দগ্ধ করিয়া মানুষকে প্রেমান্ুরাগ 
অলঙ্কারের উপযোগী কোমল ও পবিত্র করিয়া তোলেন। এ আর 
ভাল হইবে না, বলিয়া তিনি কাহাকেও পরিত্যাগ করেন না। যতদিন 
মান্গুষের হৃদয় প্রেমান্গরাগের উপযোগী কোমল ও বিশুদ্ধ ন1 হয়, তত- 
দিন পোড়ার উপর পোড়া ও আঘাতের উপর আঘাত করিতে থাকেন। 
কাঙ্গাল হরিনাথ জীবনে এ প্রকার আঘাত অনেক সহা করিয়াছেন, 
ভগবান তাহাকে অনেকবার হাফরে ফেলিয়া পোড়াইয়াছেন। তাহার 
পর তিনি এই সকল পরীক্ষায় উত্তীর্ণ হইয়া যে অতুল সাধন-সম্পদের 
অধিকারী হইয়াছিলেন, তাহারই পরিচয় তিনি ব্রহ্মাগ্বেদে দিয়াছেন। 
সংসারে আসিয়া প্রথম জীবনে ও মধ্যজীবনে বার বার পোড়া খাইয়া 
কাঙ্গাল হরিনাথ প্রাণের আবেগে যে গান গাহিয়াছিলেন, আমরা তাহা 
এই স্থানে উদ্ধৃত করিবার প্রলোভন সংবরণ করিতে পারিলাম না। 
কাঙ্গাল গাহিয়াছেন------- 
মরি, এ কুবের সেকরা সোপার গয়না গড়িতেছে । 
সে যে, মিশাল সোগা হাফরে ফেলে, | | 
খাটি ক'রে লইতেছে। ( পোড়াইয়ে ) 
১৭ একবার খাটি নাহি হ'লে, 
আবার দেয় হাফরে ফেলে, : 
পোড়ায় পোড়ায় খাটি ক'রে তুলিতেছে ; 
ও সেই, খাঁটি সোণার নুপুর গড়ে, 
মায়ের পায়ে পরাইছে। ( সোগার নুপুর) 

২। কত সোণা-আছে পড়ে, 
_ সেদিক সেনা চায় ফিরে, 
যাতে গড়ন হবে তাই বাছিতেছে; 
ওসে আগুন দিয়ে পোড়াইয়ে, 
গলাইয়ে গড়িতেছে। (কত গড়ন) 


৩। ও সে, গড়ন গ'ড়ে মাকে সাজায়, 
মা আপনি সেজে আপন সোগায়, 
কেমন গড়ন হয়েছে তাই দেখিতেছে , 
সোণার গরবে আনন্দময়ী 
সদানন্গে নাচিতেছে। (মা যে) 


61 ংসার হাফরের মাঝে, 
কাঙ্গাল সদ! পড়ে আছে, 
কত ছুঃখানলে সে ত পুড়িতেছে; 
কবে নূপুর গ'ড়ে মায়ের গায়ে 
গরাইবে ভাবিতেছে । (সেকরা) 


কাঙ্গালের রচিত এই ভাবের আর একটা গান আছে; আমরা সেই 
গানটিও এই স্থানে তুলিয়া দিলাম । 


এ দেখ, কুদ্রঘরে, কর্কারে বসে আছে ভাতি ধরে। 
১। সে কর্দের কয়ল! দিয়ে, আগুন জালিয়ে, রেখেছে মনের হাফরে ) 
সে, মিশাল ধাতু যা গান, তাই পোড়ায়, গড়ন গড়ায় খাটি ক'রে। 
২। একবার না খাটী হলে, আবার কালে দেয় রে ফেলে, অমনি করে ; 
খাটি না হলে পরে, ছাড়ে নারে, সে ত কভু দয়া করে। 

৩। ও যেজন হয় রে খাঁটি, দিয়ে মাটী কাম ক্রোধ বাসনারে 
সে তরে বারে বারে, পোড়ে না রে, চলে যায় অমৃতের ঘরে। 
৪। কাঙ্গাল কয় আর কত কাল, পোড়াবে কাল, রুদ্র বেটা! এমন ক'রে; 
তুমি মা, ধর অসি, মুক্তকেশী, মুক্ত কর এবার মোরে । 
(আমি পুড়ব কত) 


[খ] ৮৭ 


[ ৩] 
ব্রহ্মাগুবেদে-পরলোক। 


প্রতিবারেই বলিতেছি, এবারও আবার বলি, কাঙ্গালের 'ত্রন্গাগুবেদ” 
লিখিয়! উঠিতে পারিতেছি না। যিনি যাহাই বলুন, আমি বলিতেছি 
রন্ধাগুবেদের” পরিচয় যেমন করিয়া দিলে দেওয়ার মত হইত, যেমন 
করিয়া বলিলে বলিবার মত হইত, আমি তাহা পারিয়৷ উঠিতেছি না। 
শুধু কি তাহাই; যখনই আমি “ত্রহ্মাওবেদের” কথ! বলিতে বসি, 
তখনই আমার মনে হয় আমি কি অন্যায় কার্ধ্যই করিতেছি। 
আমার হাতে পড়িয়া এমন পবিত্র বস্তু আত্মপ্রকাশ করিতে 
পারিতেছে না, আমি অধন্মীচরণ করিতেছি । যাহাতে আমার 
অধিকার নাই, যে মনিরের ছায়া স্পর্শ করিবারও সামর্থ্য নাই, 
আমি তাহারই পরিচয় দিবার জন্ত অগ্রসর হইয়াছি। একথা যখনই 
আমার মনে হয় তখনই ইচ্ছা! হয়যে, এমন কার্য আর করিব না। 
কিন্তু অগ্রপশ্চাৎ বিবেচনা না করিয়া যখন এমন কার্যে হস্তক্ষেপ 
করিয়াছি, তখন ভাল হউক মন্দ হউক, আমার কথা৷ শেষ করিতেই 
হইবে। তবে আমার একটা ভরসা আছে, আমার অযোগ্যতায় ক্ষুব্ধ 
হইয়া অপর কেহ যদি এই কার্যে হস্তার্পণ করেন, তাহা হইলে 
আমার চেষ্টা যে বিফল হয় নাই, ইহা মনে করিয়া আমি কৃতার্থ 
হুইব। 
এই স্থানে এতদিন পরে একটি কথা বলিবার প্রলোভন আমি সংবরণ করিতে 

পারিতেছি না। উনবিংশ শতাব্দীর শেষার্ঘভাগে যে সকল কৃতী স্থলেখকের 

চেষ্টা, যত্র ও অধাবসায় ফলে বাঙ্গালা সাহিত্যের উন্নতি হইয়াছিল, কাঙ্গাল 

হরিনাথ তাহাদিগের অনাতম, এ কথা অস্বীকার করিবার উপার নাই। 

যখন সাহিত্য-সন্ত্রাট বঙ্কিমচন্দ্রের প্রথম পুস্তক “দুর্গেশনন্দিনী” প্রকাশিত হয় 
নাই, তখন কাঙ্গাল হরিনাথের *বিজ্যবসন্ত” প্রকাশিত হইয়াছিল, এবং সে 

সময়ে শত শত নরনারী সেই *বিজয়বসন্ত” পাঠ করিয়! অশ্রপাত করিয়া- 

ছিল। কাঙ্গাল হরিনাথের “বিজয়বসন্ত” পুস্তকে যে ভাষার সৌন্দর্য্য, ভাবের 

মাধুর্যা ছিল, তাহা এখনও অনেক সাহিত্যরথীর অনুকরণীয় । কিন্তু বড়ই 

ছুঃখের বিষয়, সেই বাঙ্গালা সাহিত্যের উন্নতিকল্পে উৎসর্গাক্কৃতজীবন কাঙ্গাল 

হরিনাথের কথা, তাহার জীবন কথা--তাহার সাহিত্য-সাধনার কথা__্তাহার 
একনিষ্ঠ সাহিত্য-সেবার কথা _ তাহার পবি্র ধষিকল্প জীবনের কথা-_ত্তাহার 
আধ্যাত্মিকতার কথা__তাহার অতুলনীয় বাউলের গানের কথা,_্তীহার 
অপরিমেয় জ্ঞান-ভাগার “ত্রহ্ষাগ্ুবেদের” কথা-- তাহার সংবাদপত্র সম্পা- 
দনের কথা )-_সকল কথাই বাঙ্গালী ভুলিয়া গিয়াছিল -- বাঙ্গাল সাহিত্য- 
সেবকগণ ভুলিয়া! গিয়াছিলেন। বাঙ্গালা সাহিত্যের ইতিহাসে, বাঙ্গাল 
সংবাদপত্রের ইতিহাস আলোচনায় কখন কোন দিন কাঙ্গাল হরিনাথের নাম 
তেমন করিয়া উল্লিখিত হয় নাই। পল্লীবামী, জীর্ণকুটারবাসী, শত গ্রসথিযুক্ত 

মলিনবেশধারী কাঙ্গাল হরিনাথের জীবনব্যাপী সাধনার সংবাদ কেহই 

গ্রহণ করেন নাই। কাঙ্গাল হরিনাথ কাঙ্গালের গৃহে জন্মগ্রহণ করিয়া- 
ছিলেন, কাঙ্গালভাবেই জীবনঘাপন করিয়াছিলেন। কোন দিন তিনি 

ধন মান যশের পশ্চাতে ধাবিত হন নাই; তাই এই অর্থসর্বস্ব, 

ধনগর্বিত যুগে কেহ কাঙ্গালের খোঁজ লইলেন না। কাঙ্গাল তাহাতে 
কোন দিন ক্ষুব্ধ বা ছুঃখিত হন নাঁই। তিনি তাহার একটি গানে 
বলিয়াছিলেন-_ 

“কাঙ্গালের ছেড়া টেনা, নাইক সোণা, 
তাই, কর দ্বুণা কাঙ্গাল ব'লে) 
কাঙ্গালের সর্বস্ব ধন, অমূল্য ধন, 
ধনী হবে সেধন পেলে ।” 

কাঙ্গাল অমূল্য ধনের অধিকারী হইয়া পাখিব ধনকে, মানসন্ত্রমকে ধুলি 
জ্ঞানে তুচ্ছ করিয়াছিলেন) কিন্ত আমরা ত তাহা পারি না, আমরা ত সে 
অমূল্য ধনের কোন খোঁজ পাই নাই ; তাই বাঙ্গালার সাহিত্য-জগৎ, রাজ- 
নীতি ক্ষেত্র, ধর্মজগৎ হইতে কান্গালের নাম লুপ্ত হইতেছে দেখিয়া! আমরা 
কু, দুঃখিত, ব্যথিত হুইয়াছি, এবং সেই জন্যই নিতান্ত অযোগ্য হইয়া 
আমি কাঙ্গাল হরিনাথের পরিচয় দিবার জন্য অগ্রসর হ্ইয়াছি। বড় 
ছুঃখেই এই কথা কয়টি বলিলাম! 

এখন আবার কাঙ্গালের “ব্রহ্মাওবেদের” কথা বলি। অনেকেই এখন 
পরলোক সম্বন্ধে অনেক আলোচনা! করিয়া থাকেন। ব্রহ্মাণ্তবেদে কাঙ্গাল 
এ সম্বন্ধে কি বলিয়াছেন, তাহার সারমন্ম আমর! প্রদান করিতেছি। 
কাঙ্গাল বলিয়াছেন__ 

“কাহারও বিশ্বীস পরলোক নাই, আবার কাহারও বিশ্বাস পরলোক 
আছে। যাহার! পরলোক বিশ্বাস করেন না, তাহারা পরলোক দেখেন নাই; 
অতএব অবিশ্বান করা তাহাদের পক্ষে নিতান্ত অন্যায় নহে । তবে অন্যায়ের 
বিষয় এই যে, যে পথ অবলম্বন করিলে ইহলোকে থাকিয়াই পরলোক দর্শন 
করা যায়, তাহারা সে পথ অবলপ্বন না করিয়। কেবল তর্ক ছারা পরলোক 
নিশ্চয় করিতে গিয়! প্রতারিত হন এবং চিরকালই পরলোক বিষয়ে অন্ধ 
থাকিয়৷ আপনার সর্বনাশ করেন। পরলোক কখনও তর্কে নিশ্চয় হইতে 
পারেনা। যে ব্যক্তি কখনও দুগ্ধ পান করে নাই, তাহাকে 
ছুদ্ধের আম্বাদন বুঝাইয়। দিবার জন্য যতই তর্ক করা৷ না হউক, যতদিন সে 

ছপ্ধ পান না করিবে, ততদিন ছুগ্ধের কি আস্বাদ তাহা যেমন বুঝিতে পারিবে 
না, তন্জরপ যে পরলোক দেখে নাই, সে যে পর্য্স্ত পরলোকের দৃশ্ধ না 
দেখিবে সে পর্য্যন্ত কিছুতেই তাহা বুঝিতে পারিবে না। ইহলোকেই 
পরলোক-দর্শন সাধনসাপেক্ষ । বিনা সাধনে কেহ তাহ! দেখিতে পান না। 

আবার ধাহারা পরলোক বিশ্বাস করেন, তীহাদিগের মধ্যে অনেকেরই 
ভাগ্যে ইহলোকে পরলোক-দর্শন ঘটিয়া উঠে না। তাহার! কেবল শান্ত্র- 
বাক্যে বিশ্বাস করিয়া পরলোক মানিয়! চলেন। ম্ৃতরাং কার্য্যকালে পর- 
লোকে বিশ্বাম তীহাদিগের হৃদয়ে প্রায়ই তিষিয়া থাকিতে পারে না। 
তাহারা পরলোক দেখেন নাই, তাহার শশ্ব্ধ্য, সৌন্দর্ধ্য, মাধুর্য্যের কথা 
কিছুই জানেন না এবং বোঝেন না। ইহলোকের ধরীশ্বধ্য, সৌন্দর্য্য ও 
মাধুর্য তাহাদের যথাসর্ধস্ব ; শান্ত্রশাসনে ও জ্ঞানীর উপদেশে তাঁহার! 
তাহার প্রলোভন কিছুতেই ছাড়িতে পারেন না” 

এস্কলে অনেকে এরূপ তর্ব উপস্থিত করিতে পারেন যে, আমরা! ইহ- 
লোকের নুখৈষ্বর্ধ্য একেবারে পরিত্যাগ করিয়! লোকদিগকে সন্ন্যাসী করিতে 
ইচ্ছা করিতেছি । আমাদের সংসার-বৈরাগ্যের অর্থ তাহা নহে। পার- 
লৌকিক খ্রশ্বর্ধ্লীভের যাহাতে বিদ্ল উপস্থিত হয়, সেইরূপ কার্ধ্য পরিত্যাগ 
করিয়া সতা, জ্ঞান ও ন্যায়পরতার অনুমোদিত ইহলৌকিক খ্বরধ্য উপভোগ 
করা ভগবানের অপ্রিয় কার্ধ্য নহে ; বরং তাহাই তীহার ইহলৌকিক প্রিষ়- 
কার্ধ্য সাধনের উপায়। 

কিরূপে ইহলোকেই লোকের হৃদয়ে পরলোকের দৃশ্য প্রকাশিত হইতে 
পারে; সে সম্বন্ধে কাঙ্গাল যে কয়েকটা কথা বলিয়াছেন, তাহ! প্রণিধান 
করিতে আমর! সকলকে অনুরোধ করিতেছি । তিনি বলিয়াছেন__“আমা- 
দিগের বাহিরে যেমন ছুইটা চক্ষু আছে, সেই চক্ষু দর্শনীয় বিষয় যেমন ইহ- 
লোক; তন্তরপ অস্তরেরও আর একটা চক্ষু আছে, তাহার দর্শনীয় বিষয় পর- 

লোক । বাহিরের চক্ষুতে কেবল দর্শন করা যায়, অন্তরের চক্ষুতে দর্শন, 
শ্রবণ, আত্ত্রাণ, আস্বাদন ও স্পর্শ সকলই হইয়া থাকে। ইহলৌকিক বস্তু 
সকল ইন্দ্রিয় দ্বারা জ্ঞানযুক্ত হইলে যেমন ইহলৌকিক দর্শন ক্রিয়া হয়, 
সেইরূপ ভক্তিযোগে পারলৌকিক দৃত্ত সকল জ্ঞানযুক্ত হইলেই পার- 
লৌকিক দর্শন ক্রিয়! নিষ্পন্ন হইয়া থাকে । 

এখন একটু চিন্তা করিলে স্পষ্টই বুঝিতে পারা যাইবে, জ্ঞান ও ইন্দ্রিয় 
যেমন ইহলৌকিক প্রত্যক্ষের হেতু, সেইরূপ পারলৌকিক প্রত্যক্ষেরও হেতু 
আছে। সেই হেতু জ্ঞান ও ভক্তি। যাহার জ্ঞান আছে ভক্তি নাই, তিনি 
অন্ধের ন্যায় পারলৌকিক দৃশ্য দেখিতে পান না । বাহার ভক্তি আছে 
জ্ঞান নাই, তিনি অন্যমনস্ক মনষ্যের মত চক্ষু থাকিতেও অন্ধ । যেখানে 
জ্ঞান ও ভক্তির যোগ, সেই স্থানের দৃশ্যই পরলোক । 

অনেকে এখন জিজ্ঞাসা করিতে পারেন যে, ভক্তি তবে কি? এবং 
মনুষ্যের যে ভক্তি আছে, তাহ! কিরূপে জানা যাইতে পারে ? আমর! বলি- 
তেছি, জ্ঞান ত ইন্্রিয়-প্রত্যক্ষ নহে ; তবে, জ্ঞান আছে, ইহা যে কারণে 
স্বীকার করিয়! থাকি, দেই কারণে ভক্তি আছে, এ কথা স্বীকার করিতে 
আপত্তি কি? | 

রহ্গাণ্ই আমাদের বাহোন্দ্রিয়ের দৃশ্য । আবার তাহার অনেক 
পদার্থই চক্ষুরাদি ইন্দরিয়ের গ্রাহ্থ ঃ$নহে। তৎসমুদায় কি আমরা নাই 
বলিয়া বিশ্বাস করি ? আমাদের ইন্দরিয়শক্তি ও বুদ্ধি জ্ঞানাদি কিছুই দ্রষ্টব্য 
নহে, অথচ তৎসমুদায় কি নাই বলিয়া আমরা অবিশ্বাস করিয়া থাকি? 
এই ত আমরা “আমি, আমি” বলিয়া সর্বক্ষণ চীৎকার করিতেছি; আমার 
সংসার, আমার ঘর বাড়ী বলিয়া কত কথা বলিতেছি, এবং মৃত মনুষ্যের 
শরীর দেখিয়া, আমার শরীর যে আমি নহে, তাহাও বুঝিতেছি। কিন্তু 
আমি ষেকি, কেহ কি কখন দেখিয়াছি? আমি, আমাকে না দেখিয়াও যখন 


কহ 


“আমি? বলিয়া শ্বীকার ও বিশ্বাস করিতেছি, তখন পরলোক দেখা যায় না 
বলিয়া তাহা অবিশ্বাস করিবার কারণ কি? তাহার পর পূর্বেও বলিয্াছি, 
সাধন করিলেই অন্তর-আশাখি ফুটিয়া উঠে এবং পরলোক প্রত্যক্ষ হয়; 
তখন আর অবিশ্বাসের স্থান থাকে না। 

এই কথাটা সহজ করিবার জন্যই কাঙ্গাল নিম্নলিখিত গানটা 
করিয়াছিলেন__ 


কি হয় মানুষ মলে, ও তাই জিজ্ঞাসে রে সব জন!। 
মানুষ মলে যা হয় তাই হয়েছে, একবার ভেবে দেখ না। 

১। আত্মস্তরী আত্মস্থী পশুর লক্ষণ, ভেবে দেখ ন৷ রে মন) 
পশুপ্রবৃত্তি যার, পণ্ড সে জন, হবে য৷ হয় রে সে জন! ! 

২। আপনাকে চেনে যে জন, মানুষ সে জন হয়, কেবল মানুষ মানুষ নয়; 
মানুষ দেবতা হয় দেবত! হবে, ( ক'রে ) জগতের হিতসাধন। 

৩। পশুর প্রবৃত্তি যার কিছুমাত্র নাই, জীবে দয়! সর্বদাই ; 
সেত মানুষ হয়ে ঘাঁবতা হয়, যা হবে তাই হয় সে জনা। 

৪ | কাঙ্গাল বলে যোগী খধি সাধক প্রধান, যাদের জগৎ সমজ্ঞান, 
তারা৷ খষি ছিলেন, খষি হলেন, করেন অন্তরীক্ষে সাধনা । 


পরলোক সম্বন্ধে কাঙ্গালের কি মত, তাহ! আমরা! এতক্ষণ দেখাইলাম। 
কাঙ্গাল বলিতে চান যে, ও সকল কথার মীমাংসা! তর্কের দ্বারা হয় না, 
সাধনার দ্বারা হয়। প্রথমেই পিপাসা চাই; পিপাসা! হইলেই তাহার নিবৃ- 
তির জন্য ব্যাকুলতা আসিয়৷ উপস্থিত হইবেই 7 সেই ব্যাকুলতাই পথি- 
প্রদর্শককে আনিয়া দিবে। তাহার পর সেই পথিপ্রদর্শকের সঙ্গে সঙ্গে অগ্রসর 
হইতে হইবে; তাহার পর যাহা অপ্রত্যক্ষ ছিল তাহা! প্রত্যক্ষ হইবে। 
তাহার পর-_তাহার পর যাহা, তাহা! তিনিই বলিতে পারেন যিনি 


২৩ 


“চোক তাকালে আধার দেখেন, মুদূলে সলক হয়” 


উপরে যে ব্যাকুলতার কথা বলিলাম সেই সম্বন্ধে কাঙ্গালের একট! 
সবন্দর গান আছে ) আমর! তাহ! উদ্ধত করিয়! দিলাম। 


এত ভালবাম থেকে আড়ালে। 
আমি কেঁদে মরি, ধরতে নারি, ( তোমায় ) ছুটি হাত বাড়ালে । 
১। ছিলাম যখন মার উদরে 
ঘোর অন্ধকার ঘর কারাগারে, হায় রে )-- 
তখন আহার দিয়ে, বাতাস দিয়ে, 
তুমি আমারে বীচালে। 
২। আবার যখন ভূমিষ্ঠ হলাম, 
মায়ের কোমল কোলে আশ্রয় পেলাম, হায় রে/-- 
মায়ের স্তনের রক্ত হে দয়াময়, 
তুমি ক্ষীর ক'রে যে দিলে । 
৩। দিলে, বন্ধুবান্ধব দারাম্তৃত, 
ও নাঁথ, সে সব কৌশল তোমারই ত, হায় রে;__ 
ও নাথ! ধনধান্ত সহায় সম্পদ, 
পেলাম তোমার দয়াবলে। 
৪1. তোমার দয়ায় সকল পেলাম, | 
কিন্ত তোমায় একদিন না দেখিলাম, হায় রে)__ 
তুমি কোথায় থাক, কেন এসে, 
আমি কীদলে কর কোলে। 
৫। আমি, কাদলে বসে হতাশ হঃয়ে, 
তুমি চোখের জল দাও মুছাইয়ে, হায় রে; 


২৪ 


আবার কথা ক'য়ে প্রাণের মাঝে, 
কত উপদেশ দাও ব'লে। 
৬1 ওনাথ! দেখা নাহি দিবে আমার, 
এই ইচ্ছা যদি ছিল তোমার, হায় রে; 
ওগো তবে কেন শাকের ক্ষেত, 
তুমি দেখালে কাঙ্গালে। 
এই গানটার সঙ্গে সঙ্গেই কাঙ্গাল আর একটা গান রচনা করিয়াছিলেন। 
আমার ঠিক মনে পড়িতেছে না, কিন্তু বোধ হয় কাঙ্গাল উপরে উদ্ধত 
গানটা যে দিন লেখেন, যখন লেখেন, তখনই নিম্নলিখিত গানটা লেখেন। 
আমরা সে গানটাও এখানে দিতেছি । এই ছুইটা গান পাঠ করিলে 
সকলেই বুঝিতে পারিবেন, কাঙ্গাল হরিনাথ কি ছিলেন। তিনি ব্যাকুল 
হইয়া, প্রাণের আবেগে গান করিলেন__ 


“এত ভালবাস থেকে আড়ালে” 
তাহার পরই তিনি বুঝিলেন যে, তিনি ত আড়ালে থাকিতে চান না, 
থাকেন না। আমরা যে তেমন করিয়া তাহাকে ডাকি না, তেমন ব্যাকুল 
ভাবে তাহাকে চাই না; তাই.তিনি আড়ালে থাকিয়৷ ভালবাসেন । 
অমনই কাঙ্গাল গারিয়া উঠিলেন 
যদি, ডাকার মত পারিতাম ডাকৃতে। 
তবে কি মা! এমন করে তুমি লুকায়ে থাকৃতে পার্তে। 
১। আমি, নাম জানি না, ডাক জানি না, 
আমি জানি না মা, কোন কথা বল্‌তে )-- 
তোমায় ডেকে দেখা পাইনে তাইতে, 
আমার জনম গেল কান্তে। 





৫ 


২। ছুঃখ পেলে মা তোমায় ডাকি, 
আবার সুখ পেলে চুপ ক'রে থাকি ডাকৃতে )- 
তুমি মনে বসে মন দেখ মা! 
আমায় দেখা দেও না৷ তাইতে। 
৩। ডাকার মত ডাকা শিখাও, 
না! হয়, দয়! ক'রে দেখা দাও আমাকে )-- 
আমি তোমার খাই মা, তোমার পরি, 
কেবল ভুলে যাই নাম কর্তে। 
৪। কাঙ্গাল যদি ছেলের মত 
মা তোর ছেলে হ'ত, তবে পারতে জান্তে ;- 
কাঙ্গাল জোর করে কোল কেড়ে নিত, 
নাহি সর্ত বল্লে সর্তে। 
উপরিলিখিত দুইটা গান পাঠ করিলেই, আমার মনে হয়, কাঙ্গাল 
হরিনাথকে বেশ চিনিতে পারা যায়। তিনি মাকে ডাকিলে তিনি তাহার 
অন্তরে আবিভূতি হইতেন) দীন হীন কাঞ্ধাল তখন অতুল ্রশ্বর্য্যের অধী- 
্রত্ব তুচ্ছ করিয়া সেই অনির্বচনীয় রূপসাগরে ডুবিয়া থাকিতেন। তাই 
তিনি গাক্সিয়াছেন _---- 
অরূপের রূপের ফাদে, পড়ে কাদে, প্রাণ যে আমার দিবানিশি 
১। যদি রে চাই আকাশে, মেঘের পাশে, সে রূপ আবার বেড়ায় ভাসি; 
আবার রে তারায় তারায়, ঘুরে বেড়ায়, ঝলক লাগে হদে আসি 
২। হৃদয় প্রাণ ভরে দেখি, বেঁধে রাখি, চিরদিন সেই রূপরাশি) 
কিন্তু তায় থেকে থেকে, ফেলে ঢেকে, কুবাসনা মেঘ আসি। 
৩। কাঙ্গাল কয় যে জন মোরে, দয়া ক'রে, দেখা দেয় রে ভালবাসি; 
আমি সংসারের মায়ায়, ভুলিয়ে তায়, প্রাণ ভ'রে কই ভালবামি। 


১৬ 


কাঙ্গাল হরিনাথ যে ভাবের ঘোরে গায়িয়াছিলেন “এত ভালবাস 
থেকে আড়ালে" ঠিক সেই ভাবে পাগল হইয়াই আর একজন সাধক 
লালন ফকির গায়িয়াছিলেন 


আমি একদিনও ন! দেখিলাম তারে। 

আমার ঘরের কাছে আরসী নগর, তাতে এক পড়নী বসত করে। 
১। গ্রাম বেড়ে অগাধ পানি, তার নাই কিনারা, নাই তরণী পারের; 

আমি, মনে করি দেখব তীরে, আমি কেমনে সেথা যাই রে। 
২। বল্ব কি পড়সীর কথা, তার হস্ত পদ স্বন্ধ কিছুই নাই রে; 

সে যে ক্ষণেক থাকে শৃন্তের উপর, আবার ক্ষণেক থাকে নীরে। 
৩। সেই পড়সী যদি আমার হ'ত, তবে যম-যাতনা সকল যেত দুরে) 

আবার সে আর লালন এক স্থানে রয়, তবু লক্ষ যৌজন ফাক রে। 





ত্৭ 


87 


ব্রন্মাগুবেদে--প্রহ্মরূপ 


্হ্বরূপ বা সাকার নিরাকার সম্বন্ধে কত জন কত কথা বলিয়াছেন, 
কত আলোচনা করিয়াছেন, কত আলোচনা করিতেছেন এবং ভবিষ্মতেও 
কত আলোচনা! চলিবে । ঘিনি যে ভাবে সাধনা করিতেছেন, যিনি যে 
ভাবে দিদ্ধিলাত করিয়াছেন, ঘিনি সাধনবলে যতটুকু অগ্রসর হইয়াছেন, 
তিনি তাহাই বিবৃত করিয়াছেন। আর খাঁহারা সাধন ভজন কিছুরই ধার 
ধারেন না, তাহার! শু তর্কজাল বিস্তার করিয়া বুথা বাগাড়ম্বরে সময় 
অতিবাহিত করিতেছেন। কাঙ্গাল হরিনাথ নিজের সাধনবলে ব্রহ্মরূপ 
সম্বন্ধে যাহা উপলদ্ধি করিয়াছেন, তাহাই তিনি “ত্রহ্মাও-বেদে” লিপিবদ্ধ 
করিয়াছেন। ব্রহ্গরূপ সম্বন্ধে তাহার সাধনলব্ধ অনুভূতি বিবৃত করিবার 
পূর্ব তিনি যে গীতটা রচন! করিয়াছিলেন, তাহাই আমরা সর্ধাগ্রে উদ্ধৃত 
করিতেছি; তাহার পর তাহার বক্তব্য বিষয়নের যথাসাধ্য বর্ণনা করিব। 
তবে এ কথা৷ এই স্থলেই পাঠকবর্গকে বলিয়া রাখা কর্তব্য যে, লেখক 
এসম্বন্ধে সম্পূর্ণ অন্ধ) তাহার ব্হ্গজ্ঞান একেবারেই নাই। বর্তমান প্রবন্ধে 
তিনি যাহা বলিবেন তাহা কাঙ্গাল হরিনাথেরই কথা । 
গানটা এই ) 





কে বলে এজগতে দ্ুই আছে। 
কেবলে চিন্ময় মানুষ একা, 
জগৎ জুড়ে রয়েছে। 


৮ 


যেমন একটা পারাবার, জুড়ে আছে এ সংসার, 
তা হ'তে জল যাচ্ছে, আবার মিশছে তায় এসে ;-- 
তেমনি, তা হ'তে এই জগৎ হয়ে, 
আবার তাতেই মিশে যেতেছে। 
উদ্ভিদ চেতন অচেতন, গ্রহতারা অগণন, 
পবন কিরণ আদি যত জগতে আছে; 
এরা, এক হয়ে যাইবে শেষে, 
যেমন এক হোতে সব এসেছে। 
কেবল মায়ায় ভুলিয়ে, পরমজ্ঞান হারায়ে, 
আমার মন যে ভিন্ন ভিন্ন কল দেখিছে 
যে জন মায়াবন্ধন ছেদ করেছে 
( জগৎ) আত্মময় সে দেখিছে। 
ফকির ফিকিরঠাদ বলে, ভেসে নয়নের জলে, 
মায়াপাশ ছেদিতে আমার কি সাধ্য আছে ;-- 
আমায়, দীনদয়াল দয়া করে, 
দিলে, আত্ম-জ্ঞান যাই বেচে। 
ব্রহ্গাওড বেদে কাঙ্গাল হরিনাথ বলিয়াছেন, এক সংখ্যা যেমন কোটা 
কোটা সংখ্যায় পরিণত হয়, তদ্রুপ এক ত্রঙ্গই অনন্তরূপে আপনাকে বিস্তৃত 
করিয়াছেন। এই সমুদয় রূপের যেমন অবয়ব আছে, তন্রপ ব্রহ্মেরও 
অবয়ব আছে, কিন্তু সীমা নাই। ব্রহ্ম যখন কোন অবয়ব-বিশিষ্ট রূপ 
প্রকাশ করেন, তখন তাহাকে সীমাবদ্ধ বলিয়া! বোধ হয়) বাস্তবিক তাহা 
অসীম ও অনস্ত। কেন না জগতের গ্রত্যেক আধারে প্রত্যেক রূপের 
অবয়ব, সমুদায় ব্রহ্মাণ্ড যেমন অনন্ত) তদ্রুপ ব্রহ্গের এক ধারে & সমুদায় 
প্রবিষ্ট আছে বলিয়া তিনি রূপে ও অবয়বে অনন্ত । 

এখন একবার নিজের বুদ্ধি, জ্ঞান, ও বিবেকের সহিত সংযুক্ত পূর্বক 
চিন্তা করিয়া দেখ, অতি পরিফ্কারূপে ইহাই প্রতীতি হইবে যে, ব্রন্ষের 
যখন স্যষ্টির ইচ্ছা! প্রকাশ না হয়, তখনই তিনি নিগুণ; কিন্তু নাস্তিকের 
“নান্তি”র মত এই নিগুণ যে কিছুই নহে, এরূপ মনে করিও না। মাকড়সা 
যেমন বিস্তৃত জাল গুটাইয়! উদরস্থ করে, মহাপ্রলয়কালে 'ব্রহ্ম তন্রপ 
এই পরিদৃশ্যমান ব্রহ্মাগুজাল গুটাইয়া৷ আপনাতে লিপ্ত করেন। নিরাকার- 
সাকার, ভৌতিক-সাকার স্থক্-স্থল, থে কোন মহিম! বা গুণ ব্রন্ধাণ্ডে 
আছে, তৎসমুদায়ই ব্রন্গে লীন হইয়া থাকে । কেবল ব্রন্গের ইচ্ছা প্রকাশ 
থাকে না; এই কারণে তৎসমুদ্ায়েরও প্রকাশ বিস্তৃতি হয় না। অতএব 
্রহ্ধে ইচ্ছা বখন প্রকাশ থাকে, তখনই তিনি নিগুণ। নতুবা ধিনি 
নিগুণের অর্থ “কিছু নহে” মনে করেন, তিনি নিতান্ত ভ্রমে পতিত 
হন। 

বন্ধ শ্ব-গ্রকাশ অর্থাৎ তিনি আপনার ইচ্ছা আপনিই প্রকাশ করেন; 
তাহার ইচ্ছা প্রকাশের অন্ত কারণ নাই। কারণ আর কোথায় থাকিবে? 
সকল কারণের কারণ যে তাহাতেই লিপ্ত রহিয়াছে; তিনি ভিন্ন তখন 
আর কিছুই নাই। ব্রহ্ম ভিন্ন আর কিছু নাই কেন? যে মায়ার নিমিত্ত 
জগৎ ব্রহ্গ হইতে বিভিন্ন বোধ হয়, সেই মায়! যদি না থাকে, তাহা হইলে 
এখনও ব্রহ্ম ভিন্ন আর কিছু নাই, পরেও আর কিছু থাকিবে না। ধরন 
জালিকের ধন্দ্রজাল-ক্রীড়া সাঙ্গ হইলে সে যেমন তেমনই থাকে, কেবল 
ক্রীড়াই থাকে না, সেইরূপ পরেও ব্রন্বই থাকেন, আর কিছু থাকে না। 

এই নিগুণ ব্রহ্ম খন আপনাকে বিস্তৃত করিতে অর্থাৎ তিনি এক 
ছিলেন, আপনাকে অসীম অনস্তরূপে প্রকাশ করিতে ইচ্ছা করেন; সেই 
ইচ্ছার সঙ্গে সঙ্গে তাহার গুণেরও প্রকাশ হয়। অতএব ইচ্ছা প্রকাশের 
সঙ্গে সঙ্গেই নিগুণ 'সগুণ হইয়া থাকে। অর্থাৎ যখন তাহার ইচ্ছা 

প্রকাশ হয় না, তখনই তিনি নিগুণ; যখন ইচ্ছা প্রকাশ হয়, তখনই 
তিনি সপ্তণ। এস্থলে এ কথা বলিলে আরও সহজ হয়, ইচ্ছা অপ্রকাশের 
নাম নিগুণ. আর ইচ্ছা প্রকাশের নামই সগুণ। ্‌ 

এই সগুণ আবার ছুই প্রকার--নিরাকার ও সাকার। যখন কেবল 
ভাবময় জ্যোতির্মাত্র, তখনই নিরাকার; যখন সেই নিরাকার জ্যোতিঃ 
কোন অবয়ব-বিশিষ্ট হয়, তখনই নিরাকার-সাকার। সাধনসিদ্ধির সময় 
সাধনের ধন ভগবানচন্ত্র জ্যোতির্ময় নিরাকার-সাকাররূপেই সাধকের হৃদয়- 
মন্দিরে প্রকাশিত হইয়া থাকেন। ধাহারা এ প্রকারে ভগবানকে দরশন 
করিয়াছেন, কেবল তাহারাই বলিয়া থাকেন-পপ্রাপ্তির ঘরে জ্যোতির্ময়, 
মার! যার যে এ নিরাকার” ইহা! কেবলগগ্রন্থলিখিত উপদেশ-বাক্য নহে, 
সাধকের আত্মপ্রত্যক্ষ ও সত্য । | 

অতএব সাকার আবার ছুই প্রকার-নিরাকার-সাকার ও ভৌতিক- 
সাকার। নিরাকার-সাকারে যেমন অবয়ব-বিশিষ্ট, তদ্্রপ মুক্ত, জ্যোতির্ময় 
অসীম ও অনস্ত--কেবল আত্ম-প্রত্যক্ষ | অর্থাৎ ইন্দ্রিয়ের দ্বারা তাহা দেখা 
যায় না, কেবল আত্মীতেই তাহা প্রকাশ হইয়া থাকে ; এবং তাহার জন্ম 
মৃত্া নাই- প্রকাশ অপ্রকাশ আছে। আবার ভৌতিক সাকারও অবয়ব- 
বিশিষ্ট; কিন্তু নিরাকার-সাকারের ন্যায় মুক্ত নহে। ইহ] আবদ্ধ এবং 
ইহার জন্ম মৃত্যু আছে। অর্থাৎ নিরাকার সাকার যেমন ইচ্ছানুসারে 
সর্ধাত্র ব্রমণ ও আপনাকে প্রকাশ ও অপ্রকাশ করিতে পারে, ভৌতিক. 
সাকার তাহা পারে না। শঙ্খ, শঘুক প্রভৃতি জন্তু যেমন এক স্থান হইতে 
অন্ত স্থানে গমন করিতে ইচ্ছা করিলে তাহার সঙ্গে সঙ্গে তাহার উপরের 
ঘরস্বরূপ আবরণও চলে, তদ্রুপ ভৌতিক-সাকারের অবয়বরূপ ঘর অর্থাৎ 
শরীরও চলিয়া থাকে; এবং সে ইচ্ছা করিলে আপনাকে প্রকাশ ও 
অপ্রকাশ করিতে পারে না । প্রকাশ হইতে হইলে জন্ম এবং অপ্রকাশ 

হইতে হইলে মৃত্যুর আশ্রয় গ্রহণ করিতে হয়। নিরাকার-সাঁকার ও 
তভৌতিক-সাকারে এইরূপ অনেক পার্থক্য আছে। 

নিগুণ ব্রহ্ম সগ্তণ হইবামাত্র অর্থাৎ ইচ্ছা প্রকাশ করিবামাত্র, অগ্রে 
নিরাকার-সাকারে আপনাকে বিস্তার করিয়া, পরে ভৌতিক-সাকারে 
বিস্তৃত হইয়াছেন। অতএব এই ব্রক্গাণ্ডে ছুই প্রকার জগৎ বিদ্ধমান 
আছে-_আধ্যাত্বিক-জগৎ ও ভৌতিক-জগৎ। আধ্যাত্বিক-জগৎ অর্থাৎ 
যে জগৎ কেবল আতা দ্বার! প্রত্যক্ষ হয়_ ইন্দ্রিয় দ্বারা প্রত্যক্ষ হয় না। 
ভৌতিক-জগৎ অর্থাৎ যে জগৎ ইন্দ্রিয় দ্বার! প্রত্যক্ষ হয়-_আত্ম! যতদিন 
ত্রিগুণ অর্থাৎ ভূতে আবদ্ধ থাকে, ততদিন এ প্রকারে দর্শন করে মুক্ত 
হইলে ইন্রিয়-দ্বারা ব্যতীতও প্রত্যক্ষ করিতে সমর্থ হয়। এই আধ্যা- 
ত্বিক ও ভৌতিক জগৎ কেবল নিগুণ ব্রহ্ধার বিস্তৃতি ব্যতীত আর 
কিছুই নহে; স্থৃতরাং কি আধ্যাত্মিক, কি ভৌতিক-জগৎ, সকলই ব্রহ্মময়। 
এই ব্রন্ধাণ্ডের সকলই ব্রহ্মময়-_এইরূপ জ্ঞানের নামই ব্রন্ষজ্ঞান। 

এই বর্গজ্ঞান লাভ করিবার পূর্বে কাঙ্গাল হরিনাথকে কত কি 
করিতে হইয়াছিল, তাহার আভাস তাহার নিয়লিখিত গীতটাতে স্পষ্ট 
পাওয়া যায় £ 





“ও আমার জ্ঞান হোল না, ধ্যান হবে কি বল না। 
তুমি, জগৎ মাঝে, জগৎ আছে 
কোরে তোমার ধারণা । 
তুমি আমার একা নও, বাহির অন্তরেতে রও, 
জগৎ তোমার পুত্র-কন্যা, জগতের মা হও )-- 
তোমার যত সন্তান সকল সমান, 
আপন বৈ কেউ পর না। 

তোমার জ্ঞান হ'লে মনে, তবে তোমার সম্তানে, 
পর ভাবিত এমন কেবা আছে ভুবনে ) 
আমার জ্ঞান হয় নাই, পর ভাবি তাই, 
ভাই ভগিনীর দিই যন্ত্রণা । 
তুমি জগতের মাত, যদি সে জ্ঞান হোত, 
তবে কাঙ্গাল ধ্যানে তোমায় দেখিতে পেত 7-_ 
কাঙ্গাল অজ্ঞান-ঘোরে ধ্যান কোরে, 
অন্ধকার আর দেখ্ত না।” 
উপরে যে প্রসঙ্গের আলোচনা করা হইল, তাহা আরও বিস্তৃতভাবে 
বুঝাইবার জন্য কাঙ্গাল হরিনাথ বলিতেছেন পত্রদ্দের ইচ্ছা অপ্রকাশের 
নাম যে নিপুণ এবং ইচ্ছা প্রকাশের নামই যে সগ্তণ, ভৌতিক-জগতের 
গ্রকৃতি আলোচনা! করিলেও তাহার প্রত্যক্ষ প্রমাণ প্রাপ্ত হওয়া যায়। 
লোকে শিশু সন্তানকে নিগুণ বলে। তাহার অর্থ ও তাৎপর্ধ্য এই যে, 
শিশুদিগের ইচ্ছা আছে, কিন্তু তাহার বিকাশ নাই। এই জন্য যাহারা 
নিগুণ ব্রন্মের উপাঁসক, তাহারা শিশুতে লক্ষ্য স্থির রাখিয়! নিগুপ 
ব্রন্মের উপাসন! করিয়া থাকেন। বৈষ্ণবদিগের মধ্যে যাহারা নিগুণ 
উপাসক, ত্তাহারা গোপাল-মন্ত্রে দীক্ষিত হয়েন। শিশুদিগের ইচ্ছা ও 
তৎসঙ্গে গুণের যতই বিকাশ হয়, তাহারা ততই যেমন সগুণ; তদ্রুপ 
নিগুণ ব্রন্মের ইচ্ছা সহকারে গুণের যতই বিকাশ, তিনিও ততই 
সপ্তণ! অতএব, নিগুণই সগ্ুণ, সগুণই নিডণ).নিরাকারই সাকার, 
সাকারই নিরাকাঁর। বালকবালিকার স্থভাব একবার আলোচন। 
করিয়া দেখ) তাহাদিগের খেলিবার ইচ্ছা হইলেই আর আর বালক- 
বালিকাদিগকে ডাকিয়া! একত্র হয় এবং সকলে মিলিয়া ইচ্ছামত খেলা 
করে। মাতা যদি নিষেধ করেন, “কোথায় গিয়ে কাজ নাই, ঘরে বসিয়! 

একাকী থেলা কর” তাহারা মাতার ভয়ে এ, ও, তা লইয়া ঘরে বসিয়া 
ক্ষণেক খেলা করিলেও, আর তাহা ভাল লাগে না) ছুটিয়৷ সঙ্গীদিগের 
নিকট যায়। ইহাতে বোধ হয়, একাকী খেল! করা সম্ভব নহে। বাঁলক- 
জগৎ যে স্বভাব হইতে এই স্বভাব প্রাপ্ত হইয়াছে, সেই স্বভাবের যে এই 
স্বতাব, তাহাতে আর সন্দেহ কি আছে? অতএব, সেই স্বভাবে, 
বঙ্গের খেলিবার ইচ্ছা হইলেই জগতেরও প্রকাশ হইয়া! থাকে । ব্রহ্ধ 
এক, অদ্ধিতীয় ; তাঁহার ত আর দ্বিতীয় নাই। তিনি আর কাহার সহিত 
থেল৷ করিবেন? অতএব আপনার ইচ্ছা অনুসারে আপনাকেই প্রকাশ 
ও বিস্তার করিয়া আপনি খেল! করেন। তাহার এই খেলার নিমিত্তই 
আধ্যাত্মিক, ভৌতিক জগতের প্রকাশ হইয়াছে । যখন তীহার খেলি- 
বার ইচ্ছা থাকিবে না, তখন এই জগৎও লয় প্রাপ্ত অর্থাৎ তাহাতেই লীন 
হইবে। নিগুণ ব্রঙ্গের সগ্ডণ হইবার কারণ অতি সহজে বুঝাইবার 
নিমিত্ত, আমি বালকের স্বভাব দৃষ্টান্তস্থলে উপস্থিত করিয়া যে কথা 
বলিলাম, তপোনিধি মৈত্রেয় ভক্তপ্রধান বিছুরের প্রশ্নোত্তরে বিস্তার্ূপে 
তাহাই বলিয়াছিলেন।” 

অতঃপর আমর ব্রহ্ম রূপ সম্বন্ধে আরও কিছু বলিয়া কাঙ্গালের বক্তব্য 
বিশদ করিতে চেষ্টা করিব। এবারে আর দুইটা গান দিয়াই এই প্রস্তাব 
শেষ করিব। ইহার একটা গান পরলোকগত প্রফুল্লচন্ত্র গঙ্গোপাধ্যায় 
রচিত, দ্বিতীয়টী কাঙ্গাল হরিনাথের গাঁন। প্রফুল্লচন্দ্র কাঙ্গালের ভাবে 
কতদূর অনুপ্রাণিত হইয়াছিলেন, তাহা এই গানে বুঝিতে পারা যায়! 

(১) 
«এ আবার কিরূপ দেখি স্বরূপ মাখা অরূপীর গায়। 
ও রূপ ধরে না বহ্গাণ্ড মাঝে, 
উলিয়ে ভাসিয়ে যায় । (অরূপীর রূপ) 

রূপটা ঠিক মদনমোহন, শ্টামা! ব'লে ভূল যে হয়, 
সকল অঙ্গে তারার অলঙ্কার শোভা পায়; 
আবার পিছনে ঠিক নবভাম্ু-ছটা 
আনি কে দিল হায়। 
(শহ্বামের মাথে ) 
কি চঞ্চল রূপথানি মার, থর থর কাপিছে হায়, 
ধরি ধরি মনে করি ধরা! না যায়; (ও রূপ) 
আবার, রাজগ। মাখা নুপুর পায়ে 
রুণু রুণু নেচে বেড়ায়। (স্থাম শ্ঠামা ) 
সম্বর ও রূপ মা, ক্ষুদ্র হৃদে আর ধরে না, 
রূপে যে বিশ্ব অন্বর ভাসিয়ে যায়) 
বুঝ্লাম, এই জন্য আনন্দময়, 
দিগম্ঘরী সাধকে কয়। 
( অশ্বর বেড়ে না পায় ) 
রূপে বিশ্ব ডুবে গেল, বল্‌ দেখি মা থাকৃব কোথায়, 
রূপসাগরে ডুবে থাকা! ভাল ত নয়; 
ফিকির, এই করে প্রার্থনা ম! গো, 
মাঝে মাঝে দেখাটী পায়। 
( হদয় মাঝে, দিনে রেতে) 
(২) 
এ রসের রত্বাকরে, ভাম্লে পরে, | ৃ 
কথন রতন পাবেনা 
সাগরে আছে রতন, মনের মতন 
যতন বিনে তা মেলে না) 

ওরে মন ডুবে জলে, গিয়ে তলে, 
পরশ-পাথর তুলে নেনা। 
ওরে মন ভাবাবেশে, বেড়াও ভেসে, 
প্রেমরসে ডুবে দেখ না; 
ওরে সে পরশ রতন, পরশে মন, 
অমনি রে তুই হবি সোণা। 
কাদিয়ে কাঙ্গাল আকুল, সোলার পুতুল, 
ডোবালেও এ মন ডোবে ন) 
ওরে সে. আপন বশে আপনি ভাসে, 
মন যেন ঠিক টোপা পানা। 


[৫] 


ব্রহ্মাণ্ড বেদে- ব্রহ্মরূগ | 


অমি বেশ বুঝিতে পারিতেছি যে, আমি যে কথা এখন বলিতেছি, 
তাহা স্পষ্ট হইতেছে না, তাহী অনেক সময় পাঠযোগ্য হইতেছে না। 
ইহা আমার অপরাধ। আমি সামান্ত অক্ষর-জ্ঞান-বিহীন হইয়া! ব্রহ্গরূপের 
কথা বলিতে বসিয়াছিলাম। তবে আমার একটা কথা বলিবার আছে। 
রহ্মরূপ সম্বন্ধে আমি যাহা কিছু বলিয়াছি, তাহা! প্রায়ই কাঙ্গালের কথা, 
তাহার ব্রহ্ষাবেদের কথা। তাহার মধ্যে যেখানে আমি নিজে ছুই 
চারি কথা৷ বলিতে গিয়াছি, সেই স্থানেই গোল বাধাইয়৷ ফেলিয়াছি, সেই 
স্থানেই বিষয়টা অস্পষ্ট হইয়াছে, অন্ধের হস্তী-দর্শনের মত হইয়াছে। সেই জন্য 
আমি এই প্রসঙ্গ উপলক্ষে নিজের ভাষায় কোন কথা বলিব না, কাঙ্গাল 
হরিনাথ তাহার ব্রহ্ধাগুবেদে ব্র্মরূপ সম্বন্ধে যাহা বলিয়াছেন, তাহারই 
অংশবিশেষ উদ্ধৃত করিয়া দিব। তাহা হইলেই পাঠকগণ কাঙ্গালের 
বক্তব্য বিষয় বুঝিতে পারিবেন । 

্রহ্মরূপের আলোচন! উপলক্ষে কাঙ্গাল বলিয়াছেন-__“মাতার নিষেধ 
বাক্যে বালকবালিকাগণ যেমন এ, ও, তা লইয়া ঘরে বসিয়া ক্ষণেক খেলা 
করে, তন্দ্রপ ব্রহ্মও আপন ঘরে আপনি বমিয়া ক্ষণেক খেল! করিয়া 
থাকেন। তিনি ব্রহ্ধাণ্ডের পিতা-মাতা, তাহার ত আর পিতামাতা নাই) 
অতএব তিনি আপনি আপনাকে নিবৃত্ত করেন, অর্থাং আপনার ইচ্ছা সংযত 
করেন। এরপ নিবৃত্তির নামই মহাপ্রলয়। ইচ্ছাই আগ্তাশক্তি। এই 

ইচ্ছাতেই ব্রহ্ম যখন রমণ ও ক্রীড়া করেন, তখনই ব্রহ্মাণ্ডের প্রকাশ হয়। 
বন্ধের ইচ্ছাকেই ব্রহ্গরস বলে। এই রসে ব্রন্ধ ক্রীড়া ও রমণ করেন 
বলিয়া স্থষ্টির আদি কারণ রাস হইয়াছে। ব্রহ্ম যখন ক্রীড়া হইতে নিবৃত্ত 
হয়েন, অর্থাৎ আপনার ইচ্ছা আপনাতে বিলীন রাখেন, তখনই 
নৌকাখণ্ড। 

দ্রন্-রস আধ্যাত্মিক জগতে দুই প্রকারে প্রকাশিত হয়। এক শ্ঠাম 
রূপে, অপর শুত্র বা শিবরূপে। সকল বর্ণ যাহাতে প্রকাশ, সেই কৃষ্ণ- 
বর্ণ) আর সকল বর্ণ যাহাতে অপ্রকাশ ও লীনভাবে আছে সেই শুত্রবর্ণ। 
অতএব কৃষ্ণ ও শিব, উভয় বর্ণে ই ব্রন্মরূপ প্রকাশিত হইয়া থাকে । 
আত্মার ত্রিনেত্র দর্শনকেই আধ্যাত্মিক দৃশ্ত বলে এবং শ্রবণেন্দিয় ব্যতীত 
শ্রবণকেই ভগবানের আদেশ বলিয়া! থাকে । ভগবান যে, এইরূপে আপ- 
নাকে প্রদর্শন এবং আপনার আদেশ প্রচার করেন, তাহ! সাধনহীন অবি- 
শ্বাসীর ধারণা করিবার সাধ্য নাই। ধাহারা সাধনণীল ও বিশ্বাসী, তীহা- 
দিগের অনেকের আবার এই বিশ্বাস যে, ভগবান ব্রহ্মাকেই প্র প্রকারে 
দর্শন দিয়াছিলেন এবং তাহার নিকটেই আদেশ প্রচার করিয়াছিলেন; 
প্রক্ূপ আর কোথাও হয় না ও হইতে পারে না। কিন্তু বাস্তবিক তাহা 
নহে । ভগবান ধাহাকে দয়া করেন, তাহাকেই এ প্রকারে দর্শন দিয়া 
থাকেন এবং তাহার নিকটেই আদেশ প্রচার করেন, ইহাতে সন্দেহমাত্র 
নাই।” | 

আর একস্থলে কাঙ্গাল হরিনাথ বলিতেছেন-_-“ব্রন্ষেতে যখন ব্রন্ধাণ্ 
বিলীন থাকে এবং ব্রন্মের ইচ্ছার প্রকাঁশ থাকে না, তিনি তখনই নিগুণ, 
একথা পূর্ব্রেই বলিয়াছি। তিনি যখন নিুণ, তখন যেকি তাবে অব- 
স্থান করেন, তাহা ক্কে বলিতে পারে? কে বলিবে? কারণ ব্রহ্গ ব্যতীত 
আর কিছুই থাকে না। তবে তাহা আর কে অন্থুভব করিবে? 

“ই্গিত, শব ও বাক্য দ্বারা যেমন হৃদয়ে কোন এক ভাবের সঞ্চার হয়, 
সেইবপ রূপের দ্বারাও হৃদয়ে ভাবের উদ্রেক ও সঞ্চার হইয় থাকে । অর্থাৎ 
প্রশান্তরূপে প্রশাস্তভাব এবং রুদ্ররূপে ভয়ঙ্কর কুউ্রভাব হৃদয়ে সঞ্চারিত 
হয়। এই প্রকার হয় বলিয়াই তাহার নাম রূপ অর্থাৎ স্বরূপ অথবা স্বভাব 
হইয়াছে। এই রূপ দুই গ্রকার,মগ্ুণ ও নিগুণ। নিপুণ রূপে ভৌতিক রূপ 
নাই, গন্ধ নাই, স্পর্শ নাই; অথচ নিপুণ ভাবে সকলই আছে; অর্থাৎ 
এ রূপ, গন্ধ, স্পর্শাদি ইন্দ্রিয় দ্বারা প্রত্যক্ষ হয় না, কেবল আত্মাতেই 
প্রকাশিত হয়। এই নিমিত্ত ইহাকে আবার অধ্যাত্ব:ব্ূপ বলে। এ রূপ- 
কল্পনা, যন্ধ ও চেষ্টায় গ্রকাশ পায় না.। যখন পায়, তখন আপনিই প্রকাশ 
পাইয়া থাকে । এই নিমিত্ত এই বূপকে স্বপ্রকাশ বলে। যখন এই বধূ 
আম্মাতে প্রকাশ পায়, তথন আত্ম! দেখে, আত্তরাণ করে এবং স্প্শনুথে 
সুখীহয়। এ রূপের শেষ নাই, অতএব অনন্ত। ধিনি ন! দ্বেখিয়াছেন, 
বাক্যের দ্বারা তাহাকে এ রূপের কথা বুৰাইবার উপায় নাই। অতএব, 
এ রূপ অনির্বচনীয়। মন এরূপ মনন করিতে পারে না; এই নিমিত 
শ্রুতি বলিয়াছেন__ 


দ্যতৌ বাচৌ নিবর্তন্তে অপ্রাপ্য মনসা সহ।% 


"সগুণ রূপ অর্থাৎ গুণযুক্ত রূপ। এরূপ চক্ষে দর্শন, নাসিকায় 
আত্বাণ এবং ম্পর্শেক্ডরিয়ে স্পর্শ করা যায়; সুতরাং বাক্য ইহা প্রকাশ 
করিতে এবং মনও মনন করিতে সমর্থ হয়। কিন্তু এই রূপের অন্তরে সেই 
নিগুণ রূপ আছে। বস্তুতঃ, নিগুএ সগুণ, সুক্ষ স্থল, সকলই ভগবান । 
নিগুণ না থাকিলে সপ্তণের প্রকাশ হয় না। সেই নিগুণের আভাস 
যখন আত্মাতে প্রতিভাত হয়, তখন আর পরিমিত সগ্ুণ আত্মাকে তৃপ্ত 
করিতে পারে না। আত্ম৷ তখন, মলয় বাঘু পাইলে লোকে যেমন 


৩৯ 


তালবৃস্ত পরিত্যাগ করে, তদ্রপ মগুণকে পরিত্যাগ পূর্বক নিগুণে 
আত্মযোগ করিয়! থাকে। সগ্তণ ধ্বংসশীল এবং আত্মা যে পর্য্যন্ত ত্রিগুণ- 
যুক্ত থাকে, সে পর্য্যস্ত ইন্দ্রিয় অভাবে তাহা প্রত্যক্ষ করিতে পারে না। 
নিগুণ নিত্য এবং ইন্রিয় ব্যতীতও প্রত্যক্ষ হয়। দেবমুত্তি সম্মুখে 
রাখিয়। পূজার্চনা ওধ্যান ধারণা করিবার যে রীতিপদ্ধতি 
প্রচলিত আছে, তাহ! আর কিছুই নহে, নিগুণ রূপের 
উদ্দীপনার্থ মানচিত্রের ন্যায় চিত্রীভাস মাত্র । ভগবান যে 
সাধককে যে রূপে কৃতার্থ করিয়াছেন এবং যে সাধক যে রূপে কৃতার্থ 
হইয়াছেন ও সিদ্ধিলাভ করিয়াছেন, তিনি তাহারই আভাস গ্রন্থ 
লিখিয়াছেন; পরে গ্রন্থ দেখিয়া আবার কেহ তাহা মৃত্তিতে পরিণত করিয়াছেন। 
তন্ত্রের তান্ত্রিক রূপ ও মৃত্তিগুলি আলোচনা করিলেই আমার বাক্যের 
তাৎপর্ধ্য বোধ হইবে। তান্ত্রিক রূপের ন্তায় আবার যান্ত্রিক রূপও আছে) 
যেমন শিবলিঙ্গ ও শালগ্রাম-শিলা প্রভৃতি । সত্যন্বরূপের কোন্‌ কোন্‌ 
সত্য উদ্দীপনের নিমিত্ত এই যন্ত্র অর্থাৎ উপায় স্থিরীকৃত হইয়াছে, এন্থুলে 
তাহার ছুইটা মাত্র দৃষ্টান্ত প্রদর্শন করিতেছি । 

১। শিবলিঙ্গ__ইহা' হরগৌরী অর্থাৎ পুরুষপ্ররুতি-মিলিত যন্ত্। এই 
নত দ্বারা এই উদ্দীপন হয় যে, পুরুষ ও তাহার ইচ্ছাই ব্রহ্গাগ্ড-প্রকাশের 
কারণ। যখন পুরুষে ইচ্ছার সংযোগ হয়, তখনই সৃষ্টির আরম্ভ হইয়া 
থাকে । পুরুষ ইচ্ছ। প্রকাশ করিয়া নিশ্চেষ্ট থাকেন না) আপনার ইচ্ছা 
আপনি ধারণ করেন, রমণ করেন। পুরুষ ও ইচ্ছায় যুগল হইয়াই স্ৃষ্টির 
কার্ধ্য করিয়া থাকে । অর পুরুষ ও অর্দ প্ররৃতিই সৃষ্টির নিদান। সাধারণ 

পুরুষে যেমন পুরুষত্ব এবং স্ত্রীতে স্ত্রীত্ব আছে; পুরুষে স্ত্রীত্ব ও স্ত্রীতে 
পুরুষত্ব নাই ) এ যন্ত্র তদ্রপ স্ত্রীপুরুষ নহে। ইহাতে একাধারে পুরুষত্ব ও 

্ত্রীত্ব উভয়ই আছে। অর্থাৎ যিনি পুরুষ, তিনিই প্রকৃতি; ধিনি মাতা, 
তিনিই পিতা। এই প্রকৃতি-পুরুষ, মাতৃগিতৃম্বরূপাঁদি উদ্দীপন করিয়া র্ধ- 
সাঁধনই উক্ত যন্ত্রের লক্ষ্য ও উদ্দেশ 
২। শালগ্রাম-শিলা__ইহা গোল; সুতরাং কোণযুক্ত না হওয়ায় 

শীলগ্রামে ভগবানের আদিতস্তশৃন্ততার উদ্দীপন হয়। আদি-অস্তের 
কারণও সীমাবিশিষ্ট হস্তপদাদি। শালগ্রামে তাহা কিছুই নাই) অথচ 
শীলগ্রাম অচল, আবার তাহাকে স্থানাস্তরিতও করা যায়। অতএব 
ভগবান চলেন ও চলেন না, তন্বার| ইহারও উদ্দীপন হয়। শ্রুতিও সেই 
কথা বলিয়াছেন 

“তদেজতি তন্লৈজতি তদ্দুরে তস্তিকে | 

তদন্তরস্ত সর্বন্ত তদ্ুসর্বস্তাস্ত বাহৃতঃ ॥৮ 


“তিনি চলেন, তিনি চলেন না; তিনি দূরে আছেন, তিনি নিকটেও 
আছেন; তিনি এই সকলের অন্তরে আছেন, তিনি এই সকলের বাহিরেও 
আছেন” ভগবান যেমন সুঙ্রূপে ক্ষুদ্র শিলাথণ্ডে রহিয়াছেন, বৃহত্তম 
পদার্থে আবার বৃহত্তমরূপে বিরাজ করিতেছেন। যিনি সুক্ম তিনিই স্থৃল, 
ইত্যাদি ভগবানের নানা স্বরূপ উদ্দীপনই শালগ্রাম-শিলাযন্ত্রের উদ্দেস্তা। 
শীলগ্রাম-শিলা। দ্বারা কিরূপ ব্রহ্মভাবের উদ্দীপন হয়, তাহা শালগ্রামের 
্নানার্থ যে শ্লোক পঠিত হইয়া! থাকে, সেই শ্লৌকটা আলোচনা করিয়া 
দেখিলেই, সকল বিষয়ের স্পষ্টান্তৃতি হইবে। শ্লোকটা এই 


“সহত্রশীর্ষা পুরুষঃ সহস্রাক্ষঃ সহ্্পাৎ। 
সভূমিং সর্ববতঃ স্প্‌। অন্রাতিষ্ঠদশান্ুলং।” 
যে পুরুষের সহঅ সহত্র মস্তক, ধাহার সহ সহস্র চক্ষুঃ, যাহার সহত্্ 
সহম্র পাদ, যিনি এই পৃথিবীকে সর্বাতোঁভাবে আবরণ করিয়! অবস্থিতি 

করিতেছেন, সেই পুরুষ আমার হৃদয়ে দশাহ্গুল পরিমিত হইয়া অবস্থিতি 
করুন।' 

এই স্থানে কাঙ্গালের একটা গান তুলিয়া দিয়াই আমি বর্তমান 
প্রস্তাবের শেষ করিব। আমি পূর্বেও বলিয়াছি, এখনও বলিতেছি, 
কাঙ্গাল হরিনাথ তাহার ব্রহ্মাগবেদে যে সমস্ত তত্বের আলোচন| করিয়া- 
ছেন, তাহা তাহার সাধনলব্ধ ধন) তিনি পাগ্ডিত্য-প্রদর্শনের জন্য কিছুই 
বলেন নাই, তিনি পণ্ডিত ছিলেন না, সুতরাং পাণ্তিত্যের অভিমান তাহার 
ছিল নী)-_তিনিযে কাঙ্গাল। সেই কাঙ্গালের সাধনলব্ধ কথাই 
রহ্মাওবেদে লিখিত হইয়াছে এবং তাহাই আমি উপরে উদ্ধৃত করিলাম। 
একটা স্থান আমি বড় অক্ষরে দিয়াছি; কারণ কাঙ্গালের সাকার নিরাকার 
সম্বন্ধে কি মত ছিল, তাহার আভাস এ কথায় পাওয়া যায় । যদি পাঠক- 
গণের ধৈর্য্যের সীমা অতিক্রান্ত না হইয়! থাকে, যদি তাহারা গল্প কবিতা 
প্রভৃতি পাঠের সক্ষে সঙ্গে এই মহত্তর ও কল্যাণপ্রদ বিষয়ে কিঞ্চিৎ 
মনঃসংযোগ করিতে স্বীকৃত হন, তাহা হইলে সাকার নিরাকার এৰং আত্ম 
ও সাধনতত্ত্ সম্বন্ধে কাঙ্গাল হরিনাথ কিকি কথা বলিয়াছেন, তাহা 
অতি সংক্ষেপে পাঠকগণের সম্মুখে উপস্থাপিত করিবার চেষ্টা করিব। 
এইবার কাঙ্গালের একটা গান শুন্ুন। কাক্গালের কথাতেই অনেক বিষয় 
অনেকের নিকট স্পষ্ট হইয়া থাকে, কারণ তিনি যাহা! হৃদয়ে উপলব্ধি 
করিয়াছিলেন, তাহাই প্রাণের আবেগে লিপিবদ্ধ করিয়াছিলেন; লিপি- 
কুশলতা বা পাতিত্য-প্রদর্শন তাহার অভিপ্রেত ছিল না; তাই তাহার 
কথা বুঝিতে কষ্ট হয় না-_ত্তাহার কথা অতি সরল। কিন্তু তিনি যখন 
ত্রাহার সেই সকল সাধনলন্ধ তত্ব গানে প্রকাশ করিয়াছেন, তখন নিরক্ষর 
ব্যক্তি পর্্স্তও সকল কথ! জলের মত বুঝিতে পারিতেন। সেই জন্যই 
আমি যখন তখনই কাঙ্গালের রচিত গান তুলিয়া দিয়াছি। আমার 

মনে হয়, কাঙ্গাল তাহার গানের দ্বারাই দুরূহ তত্ব সকল সর্বজনবোধ্য 
করিয়াছেন। এই কারণেই আমি নিয়ে একটী গান লিপিবদ্ধ করিলাম 
এবং প্রায় সকল প্রস্তাবেই কাঙ্গালের গান সন্নিবেশিত করিয়াছি । 

দেখ, আস্মান্‌ জুড়ে আজব পুরুষ এক জনা। 
লোকে, যাহ! হেরে, যাহা করে, সকলই তার কারখানা । 
আকাশ তারে বেড়ে নাহি পায়, 
তাই সে পুরুষ চিরকালই লেংঠা হয়ে রয়) 
সে ত সকল স্থলে, আস্মান্‌ জলে, 
নিজে কিন্তু চলে না। (সকল চালায়) 
সে পুরুষের সকলই আজব, | 
হাত বিনে সে গ্রহণ করে, কান নাই শোনে সব) 
সে ত বিনা চোখে সকল দেখে, 
কেউ ত তারে দেখে না। 
পুরুষ যেমন রমণী তেমন, 
তারা দুজনে মিলিয়ে করে জগত স্থজন ) 
আবার স্ত্রীপুরুষে যখন মেশে, 
তখন কিছুই থাকে না । (এ ব্রহ্গাণ্ডের) 
কাঙ্গাল কাদে চক্ষে পড়ে জল, 
এদের স্ত্রীপুরুষের দেখ রে ভাই, অনন্ত সকল; 
এদ্রের খেল।র মাঝে যে রস আছে, 
কর রে ভাই ভাবনা । 

চির 


ব্রহ্মাণ্তবেদে- সাকার ও নিরাকার-তত্ব। 


পূর্ব প্রস্তাবে আমি কয়েকটা কথা বড় বড় অক্ষরে দিয়াছি; তাহা 
হইতেই পাঠকগণ সাঞ্ষধার ও নিরাকারতত্ব সম্বন্ধে কাঙ্গাল হরিনাথের 
মনের কথা বুঝিতে পারিয়াছেন। কিন্তু এই কথাটা লইয়! 
আবহ্মানকাল হইতেই তর্ক চলিয়া! আসিতেছে; এ সম্বন্ধে নানা ধর্ম 
মন্প্রদায় নানা মত প্রকাশ করিয়! আসিতেছেন। সেই জন্য বর্তমান 
প্রস্তাবে সাকার ও নিরাকারতত্ব সম্বন্ধে কাঙ্গাল হরিনাথ আরও যাহা 
বলিয়াছেন, তাহার পরিচয় প্রদান করা আমি কর্তব্য মনে করিয়াছি। 

কাঙ্গাল হরিনাথ, গ্রন্থের প্রথম খণ্ডের এক স্থানে এই সাকার 
নিরাকার সম্বন্ধে কাঙ্গালের একটা কথা! আমি বলিয়াছি; এখানে সেই 
কথাটা পুনরায় বলিবার প্রলোভন আমি সংবরণ করিতে পারিলাম না। 
আমি একদিন কাঙ্গাল হরিনাথকে জিজ্ঞাসা করিয়াছিলাম, “আচ্ছা দাদা, 
ঈশ্বর সাকার ন| নিরাকার ?” কাঙ্গাল আমার কথার উত্তরে বলিয়া 
ছিলেন যে, আমর! বানান জানি না সেজন্য গোল করি। তিনি বলিয়া- 
ছিলেন প্রথমে বানান করিতে হইবে “নীরাকার' অর্থাৎ জলের মত 
আকার । জল যেমন যে পাত্রে থাকে, তখন সেই প্রকার তাহার আকার 
হয়) ঈশ্বরও তেমনই ; যেমন পাত্রে থাকেন, তাঁহার তেমনই আকার 
হয়। তাহার পর এই 'নীরাকার, 'নীরাকার বলিতে বলিতে-এঁ কথা 
সাধন করিতে করিতে শেষে দেখিতে পাওয়৷ যায় যে, “নীরাকারের' 

দীর্ঘঈকার কেমন করিয়া হ্ম্ব হইয়া গিয়াছে ;তখন হইয়াছে 
নিরাকার তাহার পর ক্রমে ক্রমে দেখিতে পাওয়া যায় যে দীর্ঘ হম্ব 
সব চলিয়া গিয়াছে ;_-তখন হইয়াছে 'নরাকার । এমন সুন্দর কথা 
কি আর হয়! 

এক্ষণে সাকার ও নিরাকার সম্বন্ধে ব্হ্মাগুবেদ কি বলিতেছেন, তাহা বলি- 
বার পূর্ব তাহার মুখবন্ধ বা বিবৃতি শ্বরূপ আমি কাঙ্গাল ফিকিরচাদের একটি 
গান তুলিয়া দিতেছি। এইটি পাঠ করিলেই আসল তত্ব সকলের 
হৃদয়ঙ্গম হইবে বলিয়া আমি আশা করি। গানটা এই-_ 


“কর এক ভজনা | 
ওরে, ভব-ভাবনা রবে না ১-- 
এক আর এক ৰরলে যোগ, 
গোলযোগ বুদ্ধি হবে, পার পাবে না। 
একে এক যোগ ছুয়ের কথা, 
দুই হলে হয় সাধন কোথা, 
তবে রে যোগ ক'রে বৃথা, গোলযোগ কর রচনা । 
একের মহিম। অসীমা, করিতে তাহার সীমা, 
প্রতি গুণে করলে কত প্রতিমা রচন৷ ;-- 
শেষে, অনস্তের না পেয়ে অস্ত, 
ক্ষান্ত হ'ল যত ত্ররান্ত, 
তাই বলি অনন্তের অন্ত করিতে নারে করন! )-_ 
তেবে একবার দেখ সবাই, 
অনস্ত এক, তার অস্ত নাই, 
দীন হীনের নিবেদন তাই, ছাড় ছাড় রে কল্পনা । 

নিরাকার ও সাকার সম্বন্ধে কাঙ্গাল হরিনাথ ব্রহ্ধাগুবেদে বলিতেছেন 
যে, জলের কোন নির্দিষ্ট আকার নাই; সুতরাং জল সগ্খণ হইলেও এক 
প্রকার নিরাকার । কারণ, যেমন আধারে রাখ, জল সেইরূপ আকার- 
বিশিষ্ট হয়। জলের স্তায় নিরাকারও সাধকের হৃদয়ানুসারে নানা আকার 
ধারণ করে| কোন এক নির্দিষ্ট আকার-বিশিষ্ট নহে, এই নিমিত্ত আধ্যাত্ম 
নিগুণ-রূপকে নিরাকার বলে। জলের সহিত এ আকারের পার্থক্য 
এই যে, জলে যেমন ইন্তরিয়গ্রাহ স্বাদম্পর্শাদি আছে, এ আকারে তন্ত্রপ 
কিছু নাই। অথচ, যাস্া আছে, তাহা ইন্দ্িয়াতীত, কেবল আত্মার 
গ্রাহথ। নিরাকাররূপ অনস্ত এবং আকাশের ন্ার অলীম। সাধক 
অর্থাৎ আত্মা পঞ্চভৃতে আবদ্ধ হইয়া মনুষ্যনাম গ্রহণ করিয়াছে । স্মুতরাং 
তাহার হৃদয়-আকাশ ক্ষুদ্র । এই ক্ষুদ্র হৃদয়ে অনস্তদেবের অনন্ত রূপ, অনস্ত 
ভাব কিরূপে ধারণ! করিবে? এই নিষিত্ত হৃদয়ের বিস্তৃতি অনুসারে ভগ- 
বানেরও প্রকাশ হইয়া থাকে । শালগ্রামের ন্নানার্থ মন্ত্রে "তুমি দশাঙ্গুলি 
পরিমিত হও” যে উক্ত হইফ্লাছে, তাহার তাৎপর্য এই যে, মনুষ্যের হৃদয়- 
স্থান দশান্গুলি পরিমাণের অধিক বিস্তৃত নহে। ম্ুুতরাং সাধক দশানুলি 
পরিমিত প্রার্থনা করিয়াছেন। 

তাঞ্িকগণ এ স্থলে তর্ক উপস্থিত করিতে পারেন যে, ভগবান যদি 
এইরূপে সীমাবদ্ধ ও পরিমিত আকার-বিশিষ্ট হইলেন, তাহা হইলে 
তাহার অখগ্ুত্ব ও অনন্ত্ব নষ্ট হইল। আমি বলিতেছি, 
নষ্ট না হইয়া বরং তাহার আধিকাই হইল। তর্ক পরিত্যাগ পূর্বক 
একবার চিন্তা করিয়া দেখিলেই তাহা স্পষ্ট হৃম্বোধ হইতে পারে। জলে 
বুদ উঠিতেছে) তাহাতে কি জলের নৃ[নাধিকা হইয়া থাকে? আবার 
জলবিষ্ব যেমন জলেই মিশাইয়া যায, সেইরূপ ভগবানও সাধকের হৃদয়ে 
প্রকাশিত হুইয়! আবার আপনার অনস্ত ও অখও স্বরূপে মিশাইয়া যান। 

ইহা তাহার অনন্ত শক্তির পরিচায়ক ; এবং তাহার আবির্ভাব ও 
প্রকাশেরও অর্থ এই। তিনি ত সর্বত্রই বর্তমান আছেন, তিনি না 
থাকিলে কিছুই থাকে না। তবে তাহার আবার প্রকাশ কি? এ স্থলেও 
অবিশ্বামী তাকিকগণ আবার এরূপ কুতর্ক উপস্থিতও করিতে পারেন 
যে, যে পরিমাণে জলের বুদ্ধদ উঠিয়া থাকে, সেই পরিমাণে জলের 
হাস হয়, আবার বুদ্ধদ তাহাতে মিশিলে সেই পরিমাণে তন্রপ বৃদ্ধি 
হইয়া থাকে; ইহা অনৃশ্ত হইলেও স্বতঃসিদ্ধ। অনুমান-প্রত্যক্ষ। 
অতএব এই দৃষ্টান্তে হৃদয়ে প্রকাশিত ভগবানের অনন্তত্ব ও অখগত্ব যে 
অব্যাহত থাকে, তাহা! কিরূপে সঙ্গত হইতে পারে? আমি এই তাফিক- 
গণের সংশয়চ্ছেদের নিমিত্ত পুনর্বার বলিতেছি, আকাশশুন্ত কোন পদার্থ 
নাই। আকাশ ঘটে, মন্দিরে এবং জীবের শরীরে নানা স্থানে নানা ভাবে 
নানা আয়তন-_পরিমাণে বর্তমান রহিয়াছে । তাহার যেমন অসীমত্ব 
ও অথগত্ব নষ্ট হয় না, তন্রপ হৃদয়ের আয়তনানুসারে প্রকাশিত হইলে 
তগবানেরও অখণ্ডত্ব ও অনন্তত্ব নষ্ট হয় না। আরও দেখ, বাহাবস্ত 
মাত্রেই অগ্নি আছে। কিন্তু সর্বদাই কি.সকল পদার্থে অগ্রির প্রকাশ 
হইয়া থাকে? যখন প্রকাশ পায়, তখনই যেমন অগ্নির প্রকাশ বলে ; 
তদ্্রপ যখনই ভগবানের স্বরূপ হৃদয়ে প্রকাশিত হয়, তখনই তাহার প্রকাশ 
বলিয়া উক্ত হইয়াছে। প্রক্রিয়া দ্বারা বাহ্বস্ত হইতে অগ্নির উদ্দীপন 
করা যাইতে পারে, কিন্তু ভগবানের প্রকাশ প্রক্রিয়া! দ্বারা হয় না। 
তাহা হইলে লোকে আর বাহ্‌-বিজ্ঞানের দোহাই দিয়া স্বেচ্ছাচারী ও 
নাস্তিক হইত না) বৈজ্ঞানিকগণ প্রক্রিয়। দ্বারা ব্রহ্গের প্রকাশ দেখাইয়া 
দিতেন। কিন্তু নিপুণ ব্রন্মের সগুণ প্রকাশিত হইবার অধ্যাত্ম-বিজ্ঞানও 
আছে । | 

সাধন ও জপ তপাদি ভগবানের প্রকাশের কারণ নহে, হৃদয়-বিশুদ্ধ- 

তার কারণ। জপতপে হৃদয় বিশুদ্ধ হইলে ভগবান আপনিই প্রকাশ 
পাইয়া থাকেন, এই নিমিত্ত তাহাকে স্ব-প্রকাশ বলে। 
এখন একবার চিস্তা করিয়া দেখ, উল্লিখিত প্রকারে ভগবানের স্ব- 
প্রকাশ-তত্বই নিরাকার ও সাকার। কোন আকারের নির্দিষ্ট নাই; 
সাধকের হৃদয়ে ভাব, উল্লাস ও প্রার্থনা প্রভৃতি অনুসারে কত রূপের যে 
প্রকীশ হইতেছে তাহ অন্ত নই অন্ত নই বলিযাই তিনি অনন্তরূপ। 
এই নিমিত্ত ভগবানকে নিরাকার বলে; স্ব-প্রকাশতত্বে যাহা প্রকাশিত 
হয় তাহারই নাম সাকার। 
তাহার পর কাঙ্গাল বলিতেছেন-_ 
“ভাইরে, সাদা চোখে দেখা যাঁয় না, তীরে দেখিলে) 
ও সে, পাগল-করা, দেয় না ধরা, 
পানে পাগল না হ'লে। (নামের সুরা ) 
নামের সুরা পাঁনে পা টলে, 
রক্তবরণ নয়নতীরা উঠে কপালে ;-_ 
সে যে, নেচে নেচে প্রেম যাঁচে, 
পতিত হয় ভূতলে। ( ভাঁবাবেশে ) 
কতু হাসে পাগলের মত, 
কাদে, আবার নয়ন-ধারা বয় অবিরত )_- 
ও সে, আবোল তাবোল বলে কি বোল, 
হরিবোল বলিলে। 
কাঙ্গীল বলে, পাগলের সে ধন, 
পাগল বিনে তারে কেহ না পাবে কখন 7 
জ্ঞান অভিমানী এমন মনই, 
টলে না! নাম শুনিলে। (পাগল হয় না) 

সাকার ও নিরাকার.তত্ব সম্বন্ধে কাঙ্গাল হরিনাথ যে সমস্ত কথা 
বলিয়াছেন, তাহা আগাগোড়া বলিতে গেলে প্রস্তাব সুদীর্ঘ হইয়া 
পড়ে; তাই আমি কাঙ্গালের ছুই একটা গানের দ্বারাই কথাটা বুঝাই- 
বার চেষ্টা করিয়াছি। কাঙ্গাল ভগবানের কথা বলিতে আরম্ভ করিয়! 
আত্ম ও সাধনতত্বের কথাই বেশী করিয়া বলিয়াছেন। আমাদের মনে 
হয় আত্ম ও সাধনতত্ই ত্রহ্ধাগুবেদের প্রধান তত্ব। 

কিন্ত সাধনার কথা মনে হইলেই আমার একটা গান মনে হয়। এ 
গানটা কাঙ্গালের রচিত নহে, কিন্তু কাঙ্গালেরই একজনের রচিত। 
তিনি « পর্ডিত শিবচন্ত্র বিদ্যার্ব। আমি শিবচন্দ্রের সেই গানটী 
এই স্থানে উদ্ধৃত করিয়া দিলাম । 
গানটি এই-- 


বল্‌ মা, কিসে হয় সাধনা। 
তোমার তন্ত্র মন্ত্র যন্ত্র যত, অন্তর্ধাগের উদ্দীপন! । 
প্রাণে প্রাণে জাগলে তুমি, প্রাণ যে তখন আর মানে না) 
তখন মায়ের কোলে নাচে ছেলে, মায়ে পোয়ে এক ভাবনা। 
২। কোথায় থাকে ভূতশুদ্ধি, যট্চক্রভেদ ধ্যান ধারণা) 
তখন তুমিই বল ওরে ও ভূত! ভূতের শুদ্ধিআর করিস্‌ না। 
কোন্‌ চক্র ছাড়িয়া তোমার, কোন্‌ চক্রে উঠাব গো মা) 
তুমি সকল চক্রের টত্রেশ্বরী, ষট্‌চক্র তেদ আর ঘটে না। 
৪। ছু এক দণ্ডের ধ্যান ধারণার, মন বলে হায় কি যন্ত্রণা) 
আমি, মার ছেলে মার কাছে থাকৃব, তাতেও আবার আনাগোনা। 
৫। আমার, সন্ধ্যা পুজা পুরশ্চরণ হয়েও বুঝি হ'লো না মা) 
তুমি, কিছু কর্তে দেও না, তবু না কর্লেও ত বিড়ম্বনা । 

৬। লোকে বলে, দয়াময়ি! দয়! ক'রে হও প্রসন্ন!) 
আমি বলি দয়া ক'রে বিরক্ত হও, এই প্রার্থনা । 

৭। প্রকাণ্ড ব্রহ্মাণ্ডের কাজ মা! গড়ছ ভাঙ্গছ কতথানা ) 
তোমার এক নিমিষের অবসর নাই, তাই বলি এক সুমন্ত্রণ! 

৮। এই অশান্ত সন্তান শিবকে, কোলে ক'রে ঘুম পাড়াও না) 
তোমার বাপের দিব্য, উঠে গেলে তখন আম কাদিব না। 


[৭] 
ব্রহ্মাগবেদে--জ্ঞানের ব্যভিচার | 


যোগতত্ব ও জ্ঞানের বাভিচার সম্বন্ধে কাঙ্গাল হরিনাথ তাহার 
'ন্ধাগুবেদে যাহ! বলিয়াছেন, এখন আমি তাহারই উল্লেখ করিব। 
বিষয় গুরুতর, বিশেষতঃ গুরু-কৃপা না হইলে তাহার ব্যাখ্যাও অসন্তব। 
তাহা জানিয়া শুনিয়াও কথাগুলি বলিতে ইইতেছে। তবে কাঙ্গাল 
এই সকল কথা যে ভাবে বলিয়াছেন, আমি শুকপন্ষীর হরিনাম কীর্তনের 
মত তাহাই বলিয়া যাইব। যাহ! তত্ব তাহা কাঙ্গাল হরিনাথের, আর 
যাহা স্বধুই বাকা, স্থৃতরাং অন্তঃসারশূন্য, তাহা সম্পূর্ণ আমার । 

কাঙ্গাল বলিয়াছেন, কেবল প্রণিধান মাত্র আশ্রয় করিয়া ধারণ! 
ধ্যান ও শ্রবণ মনন কীর্তনে যোগতত্বে, ও যোগতত্ব হইতে ভক্কিতত্বে 
প্রবেশ এবং সমাধিলাভ করিতে পারেন, এরূপ সাধক অতি বিরল। 
ূর্বজন্মের সাধন না থাকিলে, এনূপ অনায়াসসাধ্য সমাধি কাহারও 
তাগ্যে ঘটে না। ভন্নিমিত্ত যোগসাধনের কতকগুলি উপায় যেমন 
অবধারিত হইয়াছে, তদ্রপ ভক্কিসাধনেরও অনেক আলম্্য আছে। 
সিদ্ধযোগিগণ যোগমাহাত্য্যে ত্রিনয়নে যাহা দেখিয়া থাকেন, ভক্তিগ্রভাবে 
তক্তগণ যাহা অবলোকন করেন, সাধারণেরও অর্থাৎ ব্রিনয়নহীন জ্ঞানীর 
তাহা জানিবার ও বুঝিবার সাধ্য নাই। যোগী ও তক্তগণ সাধারণ 
র্থাৎ অযোগী ও অভক্ত জ্ঞানিদিগকেও ভক্তির ফল বুঝাইয়া দিবার 
নিমিত্ত এবং উভয় তত্বে তাঁহাদিগের বিশ্বাম আকর্ষণ করিবার নিমিত্ত 

অধ্যাত্বদর্শনের কতকগুলি তত্ব পৃথিবী প্রদর্শনের মানচিত্রস্বরূপ বাক, 
চিত্রে ও প্রস্তরফলকে প্রকাশ করিয়াছিলেন এবং যোগ ও তক্তি সাধনের 
কতক উপায় বাহ্বস্তর দ্বারাও নির্মাণ করাইয়াছিলেন। মানচিত্র- 
স্বরূপ অধ্যাত্মতত্বে এ সমুদয় দৃশ্ঠ এবং যোগ-সাঁধনের যন্ত্রগুলিকে যোগ 
ও ভক্তিতত্বানভিজ্ঞ ভ্ঞানিগণ পৌত্রলিকতা মনে করিয়! যে সকল নিষ্ঠুর 
কাধ্য করিয়াছেন, এবং &ঁ সকলের প্রতি এখনও দ্বণা প্রদর্শনপূর্ববক যোগী 
ও ভক্তদিগের হৃদয়ে যে প্রকারে আঘাত করেন, তন্নিমিত্ত যে বিবাদ, 
বিসংবাদ ও ভ্রাতৃবিরোধ উপস্থিত হইয়া থাকে, এবং তন্বারা পৃথিবীর 
অকল্যাণ সাধিত হয়, তাহা কাহারও অবিদিত নহে। মনুষ্যগণ যে, 
বিবাদ বিসংবাদ ও ভ্রাতৃবিরোধ করিয়৷ থাকে, এবং তাহার ফলম্বরূপ 
অমঙ্গল ভোগ করে, তাহাও জ্ঞানের ব্যতিচার। 

শ্রীমান্‌ হনুমান, শ্রীমৎ উদ্ধৰ যে দাস্তভাবে তগবানের উপাসনা 
করিয়াছিলেন, শ্রীমান্‌ মহম্মদ সেই দাম্তভাবে ঈশ্বরের উপাসনা করিয়া- 
ছিলেন। হনুমান যোগতত্ব শিক্ষা ও সমাধি অবলম্বন করিয়া পরিশেষে 
ভক্তিতত্বে প্রবেশ করেন । তিনি যে যোগতত্ব শিক্ষা করিয়াছিলেন, 
তাহাই মুক্তিকোপনিষৎ, এবং মহানাটকই তদীয় তক্তিতত্বের পরিচায়ক। 
উদ্ধৰ যে যোগ ও ভক্তিতত্ব শিক্ষা ও সাধন করিয়াছিলেন, শ্রীমদ্ভাগবতে 
তাহা বিস্তৃত রূপে বর্ণিত হইয়াছে। মহম্মদ যখন ঈশ্বরের আদেশ 
শবণ করিয়াছেন, তখন তিনি যোগশান্ত্র অবলম্বন করুন আর না করুন, 
যোগতত্ব যে সাধন করিয়াছিলেন, সে বিষয়ে আর সন্দেহ নাই। কারণ 
সমাধি ব্যতীত কেহই ঈশ্বরের আদেশ শ্রবণ করিতে পারেন না। 
সমাধি আবার যোগের শেষ অবস্থা । তিনি যোগতত্ব হইতে ভক্তিতত্বে 
প্রবেশ করিয়াছিলেন কি না, আমরা এরূপ কোন দৃষ্টান্ত অবগত 
নহি। কিন্তু তিনি যখন ঈশ্বরতক্ত, তখন তিনি তক্তিতত্বসাধন নিশ্চয়ই 


৫ৎ 


করিয়াছিলেন। তবে তক্তিতত্বের বাহ্যোপায় অবলম্বন করেন নাই, 
ইহা অবশ্ঠই স্ীকার্ধ্য। তাহার শিষ্যাগণ ছুজ্ঞে্তা হেতু এবং বাহ্যোপায় 
অভাবে: যোগ ও ভক্তিতত্ব হইতে ক্রমে দূরে নিক্ষিপ্ত হইতেছিলেন। 
নুরনবী হজরৎ মহম্মদের পরে মুসলমানকুলে আর কোন ভক্ত 

জন্মগ্রহণ করেন নাই, কেহ পাছে এরূপ মনে করেন, এই আশঙ্কায় 
আমরা বলিতেছি যে, হজরত মহম্মদের পর অনেক ভক্ত মুদলমানকুল 
পবিত্র করিয়াছিলেন। অনেক ভক্ত ফকীরের বৃত্বাস্ত অনেকেই অব- 
গত আছেন। ফকিরদিগের মধ্যে অনেকে হিন্দুধষিগণের স্তায় প্রাণা- 
য়ামাদি বাহ্োপায় অবলম্বন করিয়৷ যোগ ও ভক্তিসিদ্ধ হইয়াছিলেন এবং 
এখনও হইয়! থাকেন। যাহার! সাধন না করিয়া শুদ্ধ জ্ঞানমাত্র আশ্রয় 
করিয়াছিলেন, তহারাই যোগ ও ভক্তি হইতে দূরে নিক্ষিপ্ত হইয়াছেন, 
এবং হইয়া থাকেন। মুসলমান ফকীরদিগের মধ্যে যে সকল দিদ্ধযোগী 
এই মর্ত্যলোক পরিত্যাগ করিয়াছেন, তাহারা হিন্দু ও মুদলমান যোগি- 
গণের উৎসবাদিতে সথঙ্শরীরে উপস্থিত হইয়া থাকেন। মুললমান 
যোগীদিগের মধ্যে যাহারা ভৌতিক দেহে অবস্থান করিতেছেন, তাহা- 
দিগের শিক্ষা সাধন হিন্দুযোগতত্বেরই অনুরূপ। বাস্তবিক ভেদজ্ঞানী 
অজ্ঞ লোকেরাই বেদ ও কোরাণ ভিন্ন মনে করিয়া ত্রাতৃবিরোধের কারণ 
হইয়া থাকেন। মহর্ষি নানক বলিয়াছেন-_ 

“বদ কেতব ছুই ফরত! ভাই, 

দিল্কা ফিকির না চাই। 

টুক দম করারী জো করে 

হাজির হুজুর খোদাই 1” 

"বেদ কোরাণ দর্পণের মত ছুই ভাই, তদ্দারা অস্তরের চিন্তা দূর হয় না। 

ক্ষণমাত্র যে বিশ্বাম করে, তাহার সম্মুখে তখনই ঈশ্বর উপস্থিত হন।* 

এই প্রসঙ্গ উপলক্ষে কাঙ্গাল হরিনাথ পুনরায় বলিতেছেন__-যোগ ও 
ভক্তিতত্ব ব্যতীত প্রণিধান জ্ঞান ক্রমে গু ও কঠিন হইয়া আবদ্ধ হয়। 
জ্ঞান আবদ্ধ হইলে, বদ্ধ জলের ম্যায় রূপান্তরিত হইয়া ক্রমে দুষ্ট হইতে 
থাকে । ছুট জ্ঞানই অজ্ঞানতার কারণ এবং অজ্ঞানতাই ব্যতিচারের গর্ভ- 
ধারিনী। আবার যোগ ও ভক্তি ব্যতীত ঈশ্বরানন্ন লাভ করিতে কাহারও 
সাধ্য নাই। ঈশ্বরানন্দের অভাব হইলে লোকে বাহোশ্বযযস্থথই আনন্দ 
বলিয়া গ্রহণ করে এবং তাহার হেতু স্বরূপ অর্থের উপার্জন করিতে হিতা- 
হিত জ্ঞানশূন্য হয়। এই সকল কারণে জ্ঞানের যে ব্ভিচার ঘটে, তাহাতে 
পৃথিবী কতদূর প্রগীড়িতা৷ ও মনুষ্যরক্তে দৃষিতা হইয়াছে, পৌত্তলিকতা 
নিবারণার্থ মুসলমান ও খৃষ্টান এবং মুসলমান ও হিন্দুতে যে সকল যুদ্ধ 
হইয়াছে, তাহা ম্মরণ করিলেই ইহার প্রচুর প্রমাণ দেখিতে পাইবেন। 
এই সকল কারণে যে ভ্রাতৃবিরোধ উপস্থিত হইয়াছে, কত শতাব্দী পর কত 
শতাব্দী গত হইল, কিন্তু এখনও সেই বিরোধ বিদুরিত হইল না। ব্যভি- 
চার জন্য উক্ত বিরোধ হিন্দু ও মুসলমানকে কোথায় নিক্ষিপ্ত করিয়াছে, 
তাহা চিন্তা ও আলোচনা করিলে অভেদজ্ঞানী হিন্দু ও মুসলমান মাত্রই নেত্র- 
নীরে বক্ষপ্থল সিক্ত করিয়। থাকেন। অনেকে বলিয়া থাকেন,__জাতি- 
ভেদ জন্য পরম্পরের প্রতি পরস্পরের ছেষাঁদি উক্ত ভ্রাতৃবিরোধের কারণ ) 
কিন্ত আমরা জ্ঞানের ব/ভিচারই তাহার নিদান বলিয়! উল্লেখ করিতেছি। 
কারণ, হিন্দুদিগের প্রাচীন গ্রন্থ ও পরমার্থতত্ব আলোচনা! করিলে জানা 
যায়, জাতিভেদ এক্ষণে যে অবস্থায় উপস্থিত হইয়াছে, তাহার মূল তন্দ্রপ 
ছিল না। শ্তুদ্ধচারী ঈশ্বর-ভক্তগণ ভ্রষ্টাচারী অভক্তগণের সহিত মিশি- 
তেন না-_জাতিভেদের মূলে কেবল এইমাত্র ছিল; কিন্তু ইহারা 
কাহাকেও দ্বণা করিতেন না। হিন্দুশান্ত্রে যে বর্ণাশ্রমের বিস্তৃত বর্ণনা 
দেখিতে পাওয়া যায়, তাহারও উদ্দেশ এখানকার স্যার পরমার্থবিরোধী 

নহে; বরং স্ুমহত ছিল। পৃথিবীর দ্বীপ ্বীপান্তরে যে কারণে ব্।শ্রম- 
নিয়ম রূপান্তরে পরিবদ্ধিত হইয়াছে ও হইতেছে, ভারতের বর্ণাশ্রমের 
উদ্দেস্ত সেইরূপ ছিল। জ্ঞানের ব্যভিচার জন্ত ভ্রাতুবিরোধ হইতে উক্ত 
বর্ণাশ্রমপদ্ধতিও বিকৃত হইয়া পরিশেষে বর্তমান অবস্থায় পরিণত্ব হই- 
যাছে। এ কথার বিস্তৃত ব্যাখ্য।র প্রয়োজন। এস্থলে কেবল এইমাত্র 
বলিতেছি, ভগবান মনুষ্যমাত্রেরই পিতামাতা ; তথাচ যে ব্যভিচার জন্ত 
অজ্ঞান, ভ্রাত্বিরোধ উপস্থিত করিয়। পৃথিবীর শাস্তি হরণ পূর্বক পরমা 
নন্দের পরিবর্তে তাহাতে নিরাননদ ও শোকসস্তাপ বিস্তার করিতেছে, ইহা 
নিবারণ করিতে কাহার না ইচ্ছা! হয়? ইহা নিবারণ করিতে হইলেই ভ্রাতৃ- 
বিরোধের মূল অর্থাৎ প্রণিধান-জ্ঞান যে স্থলে বদ্ধ হইয়া ছুষ্ট হইয়াছে, সেই 
স্থানে বেশ করিতে হইবে। প্রণিধান-জ্ঞানের রুদ্ধ মুখ পরিষ্কার করিয়া 
যোগতত্বে মিশাইয়া দিতে হইবে । ভক্ত ভগবচ্চন্ত্রের খাসভাগারের 
অমৃত। এই ভক্তিরসামৃত-সিদ্ধৃতে বিনি প্রবেশ করেন, তিনি জগন্ম় 
্রহ্মলীলা জবলোকন করিয়। থাকেন। তাহার নিকটে হিন্দু, মুসলমান 
ও খুষ্টান সকলেই ভক্ত, একমাত্র ভগবানই ভক্তিপাত্র) সুতরাং ভক্তি- 
যোগে কাম, ক্রোধ, হিংসা প্রতি দ্বেষের নাম গন্ধ মাত্রও নাই। অধিক 
কি, ভক্তগণ ইতর জন্থতেও ভগবানের লীলা অবলোকন করিয়া তাহা- 
দিগের প্রতিও স্নেহ করিয়া থাকেন। ভক্তি যে হৃদয়ে বাস করে, মে 
হৃদয় নবনীত অপেক্ষাও স্থুকোমল। অতএব আমি হিন্দু, আমি মুসল- 
মান এবং আমি থুষ্টান, ইহা বিস্বৃত হইয়া যাহাতে তক্তিরসামৃত পান 
কগ্গিমা পৃথিবীবাসী মন্ুখ্যমাত্রেই স্ুকোমলহদয় ভক্ত হইতে পারেন, প্রতি 
মনুস্বেরই কায়মনোবাক্যে তদ্রপ যত্ব করা কর্তব্য) এবং এইবূপ কর্তৃব্যই 
ঈশ্বরের প্রীতি, প্রিয়কার্যয ও পরমার্থ-প্রচার। আমি ব্রাহ্মণ এবং অমুক 
নীচজাতি, ইত্যাদি তেদজ্ঞানরূপ অহঙ্কার তক্তির সম্পূর্ণ বিরোধী । 

এই ভক্তিসাধন সুধু মুখের কথা নয়। তাই কাঙ্গাল গাহিয়াছেন_ 


“তেক্ত হওয়! মুখের কথা শয়। 
ভক্ত হ'তে যার ইচ্ছা, তার আগে শান্ত হ'তে হয়। 
শাক্ত হইলে শক্তির প্রকাশ, সেই শক্তিতে হয় প্রবৃত্তি বিনাশ; 
মান, অপমান, বলিদান দিয়ে কর রিপুজয়। 
রিপু হ'লে জয় জ্ঞানের বৃদ্ধি, তখন অনাঞজসে হবে তৃতশুদ্ধি 
সিদ্ধি না হলে জ্ঞানবলে, অ আ' ই ঈ কর্তে হয়। 
সিদ্ধি হ'লে মন বৈষ্ুব লক্ষণ। তখন হিংসা আদি হবে রে বারণ; 
বিবেকী যখন হবে মন, তখন রে ভক্তির উদয়। 
কাঙ্গাল বলিছে, ভক্ত হয় যখন, ওরে ভেদজ্ঞান না থাকে তখন ) 
যায় প্রবৃত্তি নিবৃত্তি, জগ দেখে ব্রহ্মময় ৮ 
এই প্রসঙ্গে কাঙ্গাল হরিনাথের আর একটা গানের কথা স্মরণ হইল । 
তাহা নিম্নে উদ্ধত করিয়া দিয়াই বর্তমান প্রস্তাব শেষ করিব। গানটা এই-_ 


“সেই প্রেমরতন কি সহজে মিলয়। 

যে প্রেম লাগি, বৈরাগী, সর্ববত্যাগী মৃত্যুয় । 
যে প্রেম লাগিয়ে নারদ সদাই, মুখে হরি বলে সুখী শুক গৌসাই 
যে রতন পেয়ে, বিষ খেয়ে, বালক প্রহলাদ বেঁচে রয়। 
ধরব হয়ে যে প্রেম অভিলাধী, মাগের কোল ছেড়ে হয় অরণাবাসী 
যে প্রেম লাগিরে, ভাবিয়ে, গৌরাঙ্গ সন্ধ্যাসী হয়। 
যে প্রেমে হইয়ে উন্মাদ, রাজা রামকৃষ্ণের হয় রাজত্ব প্রমাদ ; 
ছেড়ে অতুল ধন পরিজন লালা বাবু ফকির হয়। 
শঙ্কর আচার্য্য, নানক, তুলসীদাস, যে প্রেম-মহিমা করেন প্রকাশ; 
যে প্রেম-মহিমায়, রামমোহন রায়, এ বাঙ্গালায় হলেন উদয়। 

দবির আর কবীর দুটা ভাই ছিল, তার! সংসার তাজে বৈরাগী হ'ল; 
পাদসা এব্রাহিম, সেজে দীন, যে প্রেমেতে ফকির হয়। 

কাঙ্গাল বলিছে, এ প্রেম যার আছে, ওরে মীসা সোণা সমান তার কাছে; 
বিষয় অহস্কার, নাইরে তার, মান অপমান সমান হয়|” 

আমি বেশ বুঝিতে পারিতেছি যে, আমি কাঙ্গাল হরিনাথের বন্ধাণ্- 
বেদের কথা ভাল করিয়া দূরে থাকুক, মোটেই বলিতে পারিতেছি না। 
বিন| সম্বলে যে এ ক্ষেত্রে প্রবেশ করিতে নাই, তাহা আমি জানতাম) 
'আমি যে সম্বলহীন সে কথাও আমার অজ্ঞাত নহে; কিন্তু আমার একটা 
ছোট কৈফিয়ৎ আছে। একটি ইংরাজী প্রবচন আছে 7300131090) 1) 
109 21106] 097 (0 09৪ অর্থাৎ যেখানে মহামনী৭।পম্পন্ন 
ব্যক্তগণও পদক্ষেপ করিতে ভীত হন, মুর্থরা সেখানেও সগর্কে অগ্রপর 
হয়। আমার পক্ষে এ বথাটি বড়ই খাটে। ব্রহ্ষাগখ্দের পরিচয় 
দিবার ধাহারা উপযুক্ত, অন্ততঃ ধাহাদিগকে উপযুক্ত বলিগা আমি খিখবাস 
করি, তাহা কেহই এতদিন এ কার্যে হস্তক্ষেপ করিলেন না। ইহা 
যে বড়ই ছুঃখের বিষয়, সে সম্বন্ধে অনুমাত্রও সন্দেহ নাই। আমি 
দেখিলাম কাঙ্গালের দেহত্যাগের পর এত দিনের মধ্যে তাহার উপযুক্ত 
শিষ্যুগণ কেহই তাঁহার কথা বলিতে বা তাহার ব্রহ্মাগবেদের পরিচয় 
দিতে অগ্রসর হইলেন না। তখন আমি আমার অধোগ্যতা বিস্ৃত 
হইয়া কাঙ্গালের কথা বলিতে আদিলাম। আমার প্রকাশিত “কাঙ্গাল 
হরিনাথ নামক পুস্তকের প্রথমভাগে আমি স্পষ্টই বলিয়াছি, 
আমি ফিকিরটাদের বাউল সঙ্গীতের ভিতর দিয়া কাঙ্গালকে 
ভাল করিয়া চিনিতে পারিয়াছিলাম;) তাই আমি পকাঙ্গাল 
হরিনাথ” গ্রন্থে কেবল গানের দ্বারাই তাঁহার পরিচয় দিবার চেষ্টা 
করিয়াছি। 

কিস্তু বাউলের গান বা অন্তান্ত সঙ্গীতই ত কাঙ্গীলের পরিচয় প্রদানের 
পক্ষে যথেষ্ট নহে। তাহার গ্রামবার্তী-সম্পাদকের মূর্তি ও তাহার 
শিক্ষকের মৃত্তি, তীহার ব্রহ্ষাগুবেদের গভীর তত্বকথা, একত্র না বলিলে 
যে, তাহার সকল দ্দিক বলা হয় না। তাই অতি অযোগ্য হইয়াও আমি 
তীহার 'বরহ্ধাগবেদের, কথা বলিতে বসিঘ়্াছি। যে কথা, যে তত্ব 
তিনি বহু সাধনায় লাভ করিয়াছিলেন, আমি এমন কি সৌভাগাবান্‌ যে, 
সেই সকল তন্বকথ|! জলের মত সকলকে বুঝাইয়৷ দিব। সাধন নাই, 
ভজন নাই, অথচ গভীর তন্বীলোচন৷ করিতে প্রাণী হইয়াছি। তাই 
আমার এই বিড়ম্বনা । সব দিকে মেকি চলে, কিন্ত এ পথে মেকি চলে 
না, এদিকে সব খাঁটি। মেকি এখানে একেবারেই মাটি। সেই জন্তই 
আমি 'বক্গাগ্ডবেদ” সম্বন্ধে যাহা বলিতেছি, তাহা নিশ্চয়ই লোকের হৃদয়ে 
আঘাত করিতেছে না; লাভের মধ্যে আমি ঘোর অপরাধগ্রস্ত হইতেছি। 
নিজের শক্তিসামর্থ্য না বুবিয়া কোন কার্য্যে হস্তক্ষেপ করিলে, তাহার ফল 
যাহা হয়, আমি তাহা মর্থে মর্শে অনুভব করিতেছি । এই বিপদে 
পড়িয়৷ যখন তখনই কাঙ্গালের একটা গান আমার মনে পড়ে। সেই 
গানটি আমি উদ্ধৃত করিলাম । 


গানটি এই__ 


«ওরে, মোর মনেরই মন, বোঝে না মন, 
এমনই রে তার বুদ্ধি কীচা। 
মন আমার ভবের মুটে, বেড়ায় ছুটে, 
নাহি জোঠে পানি-গামছা 
মন আমার শাল রুমালের তত্ব করে, 
মরছে ঘুরে, হচ্চে রাজা । 

কাপড় যে হাতে থাটো, বহর আটো, 
মন দিতে চায় লম্বা কৌঁচা1) 
ময়ূরের নৃত্য দেখে মনের সুখে, 
প্যাকম্‌ ধরতে চাঁয় রে পেঁচা। 
মন আমার অহঙ্কারে মর্ছে ঘুরে, 
মাথায় ক'রে জ্ঞানের বোঝা; 
ওরে, এই আকাশ ধারে ধর্তে নারে, 
তাঁর আকাশে দিচ্ছে খোঁচা । 
কাঙ্গাল কয়, যে জন যত বোঝে, তত 
বয়ে মরে ভূতের বোঝা ; 
এত বোঝাপড়ায় কাজ নাই রে মন, 
বোঝ সোজা, চল সোজা ।” 
আমার অবস্থাও তাহাই হইয়াছে) কিন্তু তাহার শেষ উপদেশ “বোঝ 
সোজা, চল সোজা__তাহা যে গ্রহণ করিতে পারি না। কিছুই সোজা 
বুঝিব না) সোজা পথে একেবারেই চলিব নাঁ। তাই এত যন্ত্রণা ! 
সেকথা থাকুক। এখন উপায় কি? পার্থোপবিষ্ট বন্ধু বলিতেছেন 
“যৎ ভবিতব্যং তত ভবিষ্যতি”_আরম্ত যখন করিয়াছ, তখন অগ্রসর 
হও। কেবল একমনে কাঙ্গালের নিকট কাঙ্গীলভাবে প্রার্থনা কর [40 
11017003016 111) আলো -আলো- আরও আলে! !” 
তাহাই হউক ; ধিনি এই কার্যে প্রবৃত্ত করাইয়াছেন, তিনি যেখানে 
লইয়া যাইবেন, সেখানেই যাইব 7 আর শুধু বলিব “[-1810 1107৮ 
[001৩ 1161)0 আলো আলো আরও আলো !” 
একটা কথা এখানে বলিতে চাই। আমি শান্তগ্রন্থ তেমন একটা পড়ি 
নাই; যাহা সামান্য পড়িয়াছি, তাহাও না পড়ারই মত। ইহার কারণ 

কি জানেন? পুজ্যপাদ প্রাত'ম্মরণীয় বিগ্ভাসাগর মহাশয়ের খজুপাঠে 
একটা শ্লোক পড়িয়াছিলাম_ 


“ন ধর্মশান্ত্রং পঠতীতি কারণম্‌। 
নবাপি বেদাধ্যয়নং ছুরাত্মনঃ। 
স্বভাব এবান্র তথাতিরিচ্যতে, 
যথা প্রক্কত্যা মধুরং গবাং পয়ঃ ৮ 


শ্লোকটির সোজাস্থজি অর্থ বোধ হয় এই ফড়ায় যে, যে ব্যক্তি দুরাত্মা 
তাহার ধর্মশান্ত্র পড়িলেও কিছু হয় না, বেদাধ্যয়নেও কোন ফল হয় না; 
তাহার যা স্বভাব তাহা সহজে যায় না। সে কেমন? যেমন গরু শ্বভাব- 
বশেই মধুর দুগ্ধ দান করে, এ দিকে তাহার আহার কিন্তু তৃণ। এ কথাটা 
আমার বড়ই মনে লাগিয়াছিল। আত্মান্থুসন্ধান করিয়া দেখিলাম যে, হৃদ- 
য়ের মধ্যে ছুশ্রবৃত্তিরই প্রাধান্য ; তাহাকে কিছুতেই ছাড়িতে পারি না। 
শ্রীমদূভগব্দূগীতা লইয়া পড়িতে বিলে কি হয়? মুখে পড়ি, কিন্ত মন থাকে 
আর এক নীচ প্রসঙ্গে মত্ত । এই কথা ভাবিয়াই শ্রীশ্রীরামরুঞ্ণদেব বলিয়া- 
ছিলেন “শকুনি ওঠে বহুদূর আকাশে, কিন্তু তার দৃষ্টি থাকে ভাগাড়ের 
মড়ার দিকে” আমাদেরও অনেক সময়ে সেই দশা হয়। ধর্মগ্রন্থ পাঠে রূচি 
হয় না__পড়িতে বসিলেও পড়ার মত পড়া হয় না। তাই কাঙ্গালের এই 
যে সুন্দর ব্রহ্গাগুব্দে, তাহা এতকালের মধ্যে আমি ভাল করিয়া পড়িতে 
পারি নাই; সে দিকে মনই যায় নাই। এখন “কাঙ্গাল হরিনাথ” লিখিতে 
বসিয়! 'বরঙ্গা্ড বেদ" পড়িতে হইতেছে । কিন্তু সব অন্ধকার ! তাই বন্ধুর 
উপদেশ অনুসারে প্রতি পদক্ষেপে বলিতে হইতেছে “480, 11810-- 
[0019 1161); আলো, আলো-_আরও আলো৷ !” 

একদিন খেয়ালের বশে বসিয়৷ বসিয়! ভাবিতেছিলাম, এই যে সকলে 

বলে পুরুষ__ প্রকৃতি, শিব, শক্তি, কৃষ্$-_রাধা, এ সকলের প্রকৃত 
স্বরূপ কি? নিজের অবস্থা ত-- 


“সে সব ভাবতে গেলে মাথা ঘোরে, 
ভাবন1 শেষে ভাব না পায়» 


মনে করিলাম কাঙ্গালের 'বহ্গাগুবেদ খানি খু'জিয়া দেখি। সেখানে 
নিশ্চয়ই এ সম্বন্ধে অনেক কথ! আছে। কিন্তু তখন হাতের কাছে, ব্রহ্মাও- 
বেদ, পুস্তকখানি ছিল না । হাতের কাছেই ছিল মনস্থী শ্রীযুক্ত বিপিনচন্্ 
পাল মহাশয়ের +[1)5 5০] ০01 [1)018% বা ভারতের আত্মা” নামক 
ইংরাজী ভাষায় লিখিত পুস্তকখানি। আমি সেই পুস্তকের যে পাতা- 
খানি হঠাৎ খুলিয়া ফেলিলাম, সেই স্থানেই দেখি পুরুষ-_ প্ররুতি, শিব__ 
শক্তি, কৃষ্*__রাধার কথা । বিপিন বাবু লিখিয়াছেন__ 

002 92110152 00900106 01 0188110) 00105 ড5৫910110 
00061106 01 01959) 1115 ৬51508510 ০0170600101) ০01 [২9019, 
[116 39158116 0011061১110] 01 ১৭1001,--211 01065 19101559101 


[116 9911-591709 20101700101 079 ]101041) [01000 2100 3910 00 
[9801) 21) 1681)50 (1)6 1050919 01 1)151075 73০10. 


শ্রীযুক্ত বিপিন বাবু ঁ পুস্তকের আর এক স্থলে বলিয়াছেন__ 
/11258 15, (1003, (179 63018108000 01 007 18110792] 6300610- 
61008) 1২801)9 01 007 61000610191 63006111006 ) ৪100 58700 
০01 00: %011110109] 60061101000. 


শ্রীযুক্ত বিপিন বাবু অতি অল্প কথার মধ্যে সব বিষয় বুঝাইবার চেষ্টা 
করিয়াছেন। তখন ইচ্ছা! হইল কাঙ্গাল হরিনাথ এ সম্বন্ধে কি বলিয়াছেন 
তাহা দেখিতেই হইবে। স্থানান্তর হইতে কাঙ্গালের 'ব্হ্গাওবেদ' লইয়া 
আসির়া অনুসন্ধান করিতে করিতে প্রথম ভাগের দ্বাদশ সংখ্যার ৩৭৬ 

ৃষ্টায় পুরুষ ও প্রক্কৃতি সম্বন্ধে একটি প্রস্তাব পাইলাম। আমি নিয়ে তাহা 
উদ্ধৃত করিয়! দিতেছি। 

কাঙ্গাল লিখিয়াছেন__“যে শক্তি প্রকাশ করে, সেই পুরুষ) ব্রন্ধ শক্তি 
প্রকাশ কন, অতএব ব্রহ্ম পুরুষ । আবার সর্ব শক্তি যাহাতে 
আছে, খেই পুরুষ; অতএব ব্রক্ম ও পুরুষ একই কথা। যাহাতে 
বীজ থাকে, সেই কোষ। কোষ অপেক্ষা বীজ কোমল। পৃথিবীতে 
স্ত্রী ও পুরুষ হহই আছ, এবং এই জন্তই স্থষ্টি। ম্বভাবতঃ পুরুষ কঠিন, 
স্ত্রী কোমল। এই কাঠিন্য ও কৌমলতার অনুভব জ্ঞান হইতেই, ব্রহ্ধকে 
পুরুষ এবং তাহার শক্তিকে স্ত্রী বলা হইয়াছে। বাস্তবিক পুরুষের ইচ্ছা 
ও পুরুষ একই কথা। কিন্তু পৃথক অনুভব লীলারসের যেরূপ মাধুর্য বৃদ্ধি 
করিয়াছে, এবং অনির্বচনীয় ত্ন্ধানন্দ প্রকাশেরও কিছু উপায় হইয়াছে, 
তাহা না হইলে কখনই সেরূপ হইত না। শক্তিপ্রকাশের নামই যে পুরু- 
ষত্ব, ইহার ম্বভাবসিদ্ধ বিস্তর প্রমাণ আছে । পুরুষ কোন বিষয়ে শক্তি 
প্রকাশ করিলেই লোকে তাহাকে পুরুষত্ব বলে; শক্তি প্রকাশ করিতে না 
পারিলে, আবার তাহাকে পুরুষত্বহীন বলিয়৷ থাকে । যে পুরুযত্বহীন, 
তাহার শক্তি নাই। যখন ব্রহ্মশক্তির উজ্জ্বল গ্রভা চারিদিকেই দেখিতেছি, 
তখন ব্রন্ধকে পুরুষ না বলিব কেন? যখন পুরুষত্ব প্রকাশক ত্রিগুণস্থ পুরু- 
ষকে আমরা সহজ-জ্ঞানহেতু পুরুষ বলিতেছি, তখন অসিস্ত্যশক্কিপ্রকাশক 
পুরুষকে আমর! পুরুষ বলিতে আর কোন্‌ জ্ঞানের অপেক্ষা করিব? আবার 
ধন্মপথে ক্কৃতার্থত| লাভকেও পুরুষত্ব বলে। এই পুরুষত্ব লাভ অনেক 
প্রকারে হইয়৷ থাকে । কেহ কুগুলিনীশক্তির জাগরণ, কেহ অস্ভুত কার্ধ্য 
প্রকাশক নানা প্রকার শক্তিকে পুরুষত্ব বলিয়া থাকেন। ইহার দ্বারা স্পষ্ট 
অনুভূত হইতেছে, যে শক্তি লাভ অর্থাৎ শক্তিকে ধারণ করে, সেই 
পুরুষ। এই যে ব্রহ্গাওপ্রকাশিনী শক্তি ব্রহ্ম হইতে প্রকাশ হইতেছে, 

ইহা ব্রহ্ম বাতীত আর কে ধারণ করিতেছে, করিবে ও করিতে 
পারে? 

“তাহার পর পুরুষের ধাতুতে জীবের সঞ্চার না হইলে স্ত্রীতে অবস্থান 
করে না; ইহ! সকলেই জানেন । কেন না, ইহা প্রকৃতির নিয়ম ৷ অতএব, 
পুরুষ যখন গর্ভধারণ করিল, তখন সে অবশ্যই প্রকৃতি হইল; যখন গর্ভ 
ত্যাগ করিল, তখন আবার যে পুরুষ সেই পুরুষই হইল। অতএব, গর্ভ- 
ধারণই যে স্্রীত্বের বিশেষ লক্ষণ, ইহার দ্বারা বিশেষ অনুভূত হইতেছে। 
কেবল মাত্র আকার প্রকার ভেদই স্ত্রীত্বের লক্ষণ নহে। এই প্রাকৃতিক 
নিয়মে যেমন পুরুষ কখন স্ত্রী কখন পুরুষ, তদ্রপ আবার স্ত্রীও কখন স্ত্রী 
কখন পুরুষ হইতেছে । অতএব, স্ত্রীই পুরুষ এবং পুরুষই যে স্ত্রী, তাহার 
স্পট কারণ স্ত্রীপুরুষেই বর্তমান রহিয়াছে । আবার, যে ধারণ করে মেই 
পুরুষ। ধারণ নিমিভ্তই বখন পুরুষ হইল, তখন যে স্ত্রী গর্ভধারণ করে, সে 
পুরুষ না হইবে কেন? যদি এখানে কৌতুক করিয়। জিজ্ঞাসা কর “তাহা 
হইলে, পুরুষ যেমন একবার পুরুষ একবার স্ত্রী হয়; সেইরূপ স্ত্রীও একবার, 
স্ত্রী একবার পুরুষ হয়) এ যে বাতুলের কথা ।” বাস্তবিক এ বাতুলের কথা । 
যে ইহা! দেখিয়াছে ও বুঝিয়াছে, সে বাতুল হইয়াছে, সন্দেহ নাই। 
তগবানের নিমিত্ত বাতুল না হইলে ইহা! বুঝিতে ও দেখিতে পাওয়া যায় 
না। আবার এই ব্যাপার সামন্ত চর্শচক্ষুরও দৃশ্ত নহে। কিন্ত যে ইহা 
বুবিয়াছে, সেই বাতুল, না যে ইহা বুঝে নাই সেই বাতুল! সে 
যাহা হউক, এতদ্বারা! ইহা! বিলক্ষণ অনুভূত হইতেছে যে, যে একবার 
স্ত্রী একবার পুরুষ হয়, মেই পুরুষ) আবার যে একবার পুরুষ একবার 
স্ত্রী হয়, সেই স্ত্রী। এই নিমিত্ত অনামিক অব্যয় ত্র্ষের পুরুষ নামই সঙ্গত 
হইয়াছে । এখন একবার ভাবিয়! দেখ, ব্রহ্ম কি ? স্ত্রীপুরুষই যেমন পুরুষ, 
সেইবপ পুরুম্ত্রীই স্ত্রী। অতএব পুরুষ-প্রকৃতিই ব্রহ্ম এবং ব্রহ্ম পুরুষ-প্রক্কৃতি। 

এই পর্্যস্ত ব্যাখ্যা করিয়াই কাঙ্গাল ভাবাবিষ্ট হইয়া! পড়িয়াছিলেন, 
তাহা বেশ বুঝিতে পারা যায়; কারণ ইহার সঙ্গে সঙ্গেই তিনি ভাবাবেশে 
গাহিয়াছেন-__ | 
দেখ ললিতে, আচম্বিতে, শ্টাম যে আমার শ্ঠামা হ'ল । 
বাঁশী ফেলে বনমালী এ দেখ অসি করে নিল। 
শ্রীযুক্ত বিপিনচন্ত্র পাল মহাশয়ের কথাও পড়িলাম, কাঙ্গালের কথাও 
পড়িলাম, তাহার গানও শুনিলাম। কিন্তু পাইলাম কি? বুঝিলাম কি? 
পাঠকগণ ইহার কি উত্তর দিবেন জানি না; কিন্তু আমি ত কিছুই বুঝিয়া 
উঠিতে পারিলাম না । তবে একটি কথা বুঝিলাম এই যে, কাঙ্গাল হরিনাথ 
বলিয়াছেন “ভগবানের জন্য বাতুল না হইলে ইহা বুঝিতে ও দেখিতে 
গাওয়া যায় না।” তাই পাগল কাঙ্গাল হরিনাথ একদিন গাহিয়াছিলেন__ 
“কাঙ্গালের গেছে সজ্জা, লোকলজ্জা, 
তোমার নামে পাগল দিনরজনী ।৮ 
এমনই করিয়া দিনরজনী “নামে পাগল হইলে তবে এ সকল কথা 
বুঝিতে পারা যায়। যতদিন তাহা হইতেছে না, ততদিন কি লইয়া 
অগ্রসর হইব? পার্খোপবিষ্ট বন্ধু বলিতেছেন “শুধু বল, শুধু চাও-_[1)% 
11017610019 11015 আলে! আলো-_আরও আলো 1!” 
আর একদিন মনে হইল যে, লৌকে এই যে “কর্ম, “কর্মফল বলে, 
এই “কর্ম” ব্যাপারটা কি? এ কর্ম কোথা লিগ ছেলেবেলা 
হইতে শুনিয়া আসিতেছি__ 
“তবয়া হৃধীকেশ হৃদিস্থিতেন 
যথা নিযুক্তোইম্মি তথা করোমি ॥” 


তুমি হ্ববীকেশ হৃদয়ে থাকিয়া যাহাতে নিযুক্ত করিতেছ তাহাই করিতেছি। 

তাহা হইলে আর কর্মের বোঝা আমার স্কন্ধে চাপে কই! যিনি কর্ধে 
প্রবৃত্ত করেন, বোবাও তিনিই বইবেন, আমি কোথাকার মাধাইদাস। 
যখন হৃধীকেশ তোমার হৃদয়ে থাকিয়া তোমাকে কর্মে প্রবৃত্ত করাইতেছেন, 
তখন তোমার কর্মমও নাই, অকর্মও নাই, ধর্মও নাই-_-অধর্মও নাই, তুমি 
তখন ত মুক্তপুরুষ। কথাটা বুৰিয়া উঠিতে পারিলাম না। মনে 
হইল কাঙ্গীলের রত্ুভাগ্ডার একবার খুলিয়া দেখি না কেন; তিনি 
কর্মের সম্বন্ধে কি বলিয়াছেন। তখন কাঙ্গালের ত্রঙ্গাণ্ডবেদ 
খুঁজিতে লাগিলাম ;__-কখনও ব্রহ্মাণ্ড খুঁজিতে পারি না, কোন দিন পারিব 
বলিয়া আশাও করি না। 

্হ্মাগুবেদে দেখিলাম, সবই পাঁওয়! যাঁয়, সকল প্রশ্নেরই উত্তর 
পাওয়া যায়। তবে সে উত্তর যদি বুকিতে না পাঁরি, তাহার জন্য দৌষী 
কে ?_-এই অধম। ব্রহ্মাগুবেদ খুঁজিতে খুঁজিতে দ্বিতীয়ভাগের সপ্তম 
সংখ্যার ২০২ পৃষ্ঠায় দেখিলাম কাঙ্গাল “কম্মোৎপত্তির কথা লিখিয়াছেন। 
বিশেষ মনোযোগের সৃহিত প্রস্তাবটা পড়িয়া দেখিলাম । পাঠকগণকেও 
তাহা একবার শুনাই। প্রস্তাবটা একটু দীর্ঘ, কিন্তু “কর্ম ও “কর্মমফল”ও 
ত ছোট নহে; তাহ। শুনিয়াছি এক জীবনে শেষ হয় না, পরজীবনেও 
না কি তাহার জের চলে । অতএব এত জীবন দীর্ঘ কন্মফলই যদি 
ভোগ করিতে পারেন, তখন তাহার সম্বন্ধে কাঙ্গাল যদি গুটিকয়েক 
কথা বেশীই কহিয়া থাকেন, তাহাও শ্রবণ করুন। 

কাঙ্গাল বলিতেছেন__-“ভগবান্‌ যখন নিগুণ ব্রহ্ম ছিলেন, তখন 
কোন কর্মই ছিল না। কর্মের হেতু, সদসদাত্বিকা! শক্তি, কালশক্তি, 
ও চৈতন্যশক্তি তাহাতে লীন ছিল। সুতরাং তখন কোন কর্মমই ছিল 
না। নিগুণ ত্রন্মের সেই শক্তিত্রয় প্রকাশের ইচ্ছার সঙ্গে সঙ্গেই 
কর্মের উৎপত্তি হইঘাছে। এতদ্বারা ম্পষ্টঃজানা যাইতেছে যে, শক্তি- 

প্রকাশের নাম গুণ। গুণের দ্বারা যাহা উৎপন্ন হয, তাহারই নাম কর্ম । 
অতএব এই অলীম জগৎ কেবল কর্শেরই ব্যাপার। এই কর্মের কর্তা 
ভগবান্‌ এবং জীব। ইচ্ছাপ্রকাশ হইতে প্রকৃতি পর্য্যন্ত অর্থাৎ ব্রহ্মার 
উৎপত্তি অবধি ভগবান্‌ স্বয়ং কর্তা ) তাহার পর হইতেই জীবের কর্তৃত্ব। 
এই কর্তৃত্বের নামই স্থাধীনতা। এই স্বাধীনতার উপরে ভগবানের কোন 
কর্তৃত্ব নাই, তাহা নহে। অগ্রে জীবের ইচ্ছাপ্রকাশ, পরে তৎসঙ্গে ভগবৎ- 
শক্তির যোগ হইয়া থাকে । ইচ্ছাপ্রকাশে জীবের সম্পূর্ণ কর্তৃত্ব আছে। 
এই নিমিত্ত জীব কর্মের ফল ভোগ করিয়। থাকে । অন্যথা জীব কর্মমফল- 
ভোগী হইত না। ভগবানের কি অদ্ভুত মায়াশক্তি ! এই মায়াশক্কিতে 
জীব অন্ধ হইয়া সদসৎ কার্য করিয়া আপনাকে সুখী ও দুঃখী মনে 
করিতেছে । এই মায়া ভেদ করিতে পারিলে জীব সুখছুঃখের অতীত 
হইয়া কেবল ব্রন্মানন্দ অনুভব করিতে থাকে । অতএব, মায়াই 
ভগবানের লীল! এবং জীবের কর্মোৎপত্তির হেতু । নতুবা তাহার এই 
ব্দ্ধাগ্ডলীলার প্রকাশ হইত না। 

“ভগবানের প্রথম কর্ম সদসদাত্মিক' শক্তির প্রকাশ। দ্বিতীয় 
কর্ন, তাহাতে কালশক্তির যোগ । তৃতীয় কর্ম, উভয় যুক্ত শক্তিতে 
চৈতন্যশক্তির প্রবেশ । চতুর্থ কর্ম, এ চৈতন্যশক্তিতে পূর্ণ চৈতন্যশক্তির 
প্রভাদান। ক্র্যরশ্মি যেমন চন্ত্রে পতিত হইয়া চন্দ্রকে আলোকিত 
করে, এই প্রভাদানও তন্রপ। জীবটৈতন্যে পূর্ণ চৈতন্যের ব্রঙ্মজ্যোতিঃ 
পতিত হইলে চন্দ্রের ন্যায় জীবও ক্রমান্বয়ে আলোকিত হইয়া পুর্ণ 
চন্দ্রের ন্যায় পূর্ণ হয়; এবং চন্ত্র যেমন অন্ধকারচ্যুত হয়, জীবও তন্দপ 
মায়াজন্য কর্মৃচ্যুত হইয়া! বিশুদ্ধাবস্থা প্রাপ্ত হইয়া ব্রহ্মানন্দ ভোগ করে। 
চন্দ্র যে ক্রমে জ্যোতিত্মান্‌ এবং ক্ষয়প্রাপ্ত হইয়া জ্যোতিশূন্য হয়, তাহার 
কারণ যেমন একমাত্র হৃর্যেরই জ্যোতিঃ) তত্রপ জীব যে পুণ্যপথে 


৭ 


প্রবেশ করিয় ব্রহ্মানন্দে আনন্দিত হয় এবং পাঁপপথে ভ্রমণ করিয়া 
্রহ্মানন্দলাভে বঞ্চিত হইয়া থাকে, ভগবান্ই তাহার বর্তী। চন্ত্রষে 
শক্তিতে ঘুরিতে ঘুরিতে ক্রমে সূর্যের সম্তুখীন হইয়া আলোকিত হয় 
ও সমস্থত্রতা লাভ করিয়া পূর্ণচন্্র হয়, এবং পুনরায় সমহুত্রত! পরিত্যাগ 
করিয়া ক্ষয়প্রাপ্ত ও আলোকশূন্য হয়, জীবেরও সেই শক্তি আছে। 
উক্ত শক্তির নামই জীবের স্বাধীনতা । এই স্বাধীন্তাই জীবের কন্মোৎ- 
পত্তি ও কর্ণক্ষয়ের কারণ এবং জীব কর্মুজন্য সুখছুঃখের ভাগী |» 
এই পর্য্যন্ত বলিয়াই কাঙ্গালের হৃদয়ে কি এক ভাবের উদয় 
হইয়াছিল। সেই ভাবের প্রেরণায় তিনি গাইয়৷ উঠিলেন__ 


“মা যার আনন্দময়ী, তার ছেলে যে নিরানন্দ। 
ধনীর ছেলে কাঙ্গাল হয় রে, নিতান্ত তার কপাল মন্দ । 
গঙ্গাতীরে বসত ক'রে, যে জন পিপাসায় মরে, 
বিধির বিধান ফেরে, স্রোতস্বতীর স্রোতঃ বন্ধ । 
২। অন্নপূর্ণা-রন্ধনঘরে, সন্তানগুলি ক্ষুধায় মরে 
মনের বাথা বলব কারে, পন্মলোচন জন্ম-অন্ধ। 
৩। বেদবেদাস্ত ভেবে অন্ধ, প্ডিত হলেন ধন্ধ, 
দেখরে, কাজাল মতি মন্দ, (পদ্ম) ফ.লের চাকায় নাই রে গন্ধ ।» 


১ 


এই স্থানে একটী কথা বলিয়! রাখি যে, কাঙ্গাল যখন 'ত্হ্মাওবেদ+ 
প্রণয়ন করেন, তখন তিনি স্বহস্তে লিখিতেন না। তিনি তত্ব কথায় 
এমন তন্ময় হইয়া যাইতেন যে, লেখা তাহার পক্ষে সম্ভবপর হইত 
না। সেই সময়ে যে কেহ নিকটে যাইতেন, তিনিই কথাগুলি লিপিবদ্ধ 
করিয়া লইতেন । ভাবের আৰেগে তিনি গাইয়া বা বলিয়া যাইতেন ; 
তখনই তাহা লিখিয়৷ লইতে হইত। কাগজ কলম প্রভৃতি লইয়! আয়োজন 


৬৮ 


করিয়া তিনি ব্রহ্মাগবেদের গান বা কোন প্রস্তাব বা তত্ব লিখিতে 
পারিতেন না। এ সময়ে তাহার সে অবস্থা অতীত হইয়া! গিয়াছিল। 
এই কারণে তাহার অনেক গান, অনেক কথা রক্ষিত হইতে পারে 
নাই। আমরাই অনেক সময়ে আলম্তবশতঃ লিখিয়৷ লই নাই। এখন 
সেই কথা মনে করিয়া হায়, হায় করিতেছি! 

উপরিউক্ত গানের পর প্ররুতিস্থ হইয়া কাঙ্গাল আবার রর 
সেই কথা ঠিক মত ধরিয়া বলিয়াছেন_-“আমি এতক্ষণ যাহা বলিলাম, 
তৎসমুদায় চিন্তা করিয়া! দেখ, প্রকৃতির প্রকাশ পর্যন্ত ব্রহ্গ স্বয়ং কর্তা, 
প্রক্কৃতিপ্রকাশের পর হইতে যাহা স্থষ্টি হইয়াছে, তাহাতে ব্রহ্ম সাক্ষীস্বরূপ 
বিরাজ করিয়া কেবল দণ্ড পুরস্কারের কর্তী হইয়াছেন। জীব যখন যে 
কর্ম করে, আপনার জীবচৈতন্যের শক্তিতেই করিয়া থাকে । তাহাতে 
পূর্ণচৈতন্যশক্তি বন্দর কোন সাক্ষাৎ সম্বন্ধ নাই। তিনি সান্দীস্বরূপ 
হইয়া কেবল দর্শন করিরা থাঁকেন। ধার্সিক যে পরোপকার করেন, 
অধান্মিক যে পরের অপকার করিয়া থাকে, জীবচৈতন্তশক্তি তাহার 
কর্তী। পরোপকারের নিমিত্ত জীব যখন আত্মপ্রপাদ লাভ করে এবং 
পরাপকারের নিমিত্ত যখন আত্মগ্নানি তোগ করে, তখন ভগবান্‌ তাহা 
প্রদান করিয়া থাকেন। যদি বন্খানুষ্ঠানের ন্যায় এ স্থলে জীবের 
স্বাধীনতা ও কর্তৃত্ব থাকিত, তাহা হইলে আত্মগ্নানি কখনও উপস্থিত 
হইত না এবং জগতে কেহই দণ্ডভোগ করিত না। সৎ বা অসৎ কর্দ 
করুক, সকল জীবই ইচ্ছান্ুদারে আত্মগ্রসাদামৃত পান এবং ব্রহ্মানন্দ 
ভোগ করিত। যদি জীবের সদসৎ কর্মে ভগবানের সাক্ষাৎকর্তৃত্ব 
থাকিত, তবে জীব যাহা! করিতেছে, তিনি তাহা করাইতেছেন ; তন্নিমিত্ত 
জীব কন্দমরভোগের ভাগী হইত না। বস্ততঃ অনেকে ভগবানের সাক্ষাৎ 
কর্তৃত্ব ও অব্যক্ত-কর্তৃত্ব বুঝিতে ন! পারিয়া “ঈশ্বর যাহা করান, তাহাই 


৬৭ 


করি) তন্নিমিত্ত আমি পাপের ভাগী হইব কেন?” দুম্্ম অনুষ্ঠানের 
সময় এই প্রবোধবাক্যে লজ্জাভয়ে ভীত মনকে পাঁপকার্ধ্য করিতে সাহস 
প্রদান করিয়৷ থাকে । 

“বয় হৃধিকেশ হৃদিস্থিতেন যথা নিযুক্তোহসম্মি তথা করোমি”__এহে 
ভগবান, তুমি আমার হৃদয়ে থাকিয়া যাহা! আমাকে করাও তাহাই 
আমি করি” এই খধিবাক্যের অবস্থা ও তাঁৎপর্য্য বুঝিতে না পারিয়া 
মূর্খ লোকে এ ভাবে রত্রহার ভ্রমে বিষধর ভূজঙ্গ ধরিয়া থাকে । কেন না 
উক্ত বাক্যটা সাধারণ মন্ুষ্যের কর্মানুষ্ঠান পক্ষে নহে। সাধন করিয়া! 
সাধক যখন চতুর্থাবস্থা প্রাপ্ত হন, বালক বালিকার মত একবারে 
ইন্দরিয়-বিকারশূন্য হইয়। আত্মপর, মানাপমান, অঙ্গার সুবর্ণ, গরল 
অমৃত, সকলই একরূপ মনে করেন, উক্ত বাক্যটি এই চতুর্থবস্থাপন্ন 
সাধকের বাক্য। বাস্তবিক তিনি যাহা করেন তাহ! ভগবান্‌ করান ) 
তিনি যাহা বলেন তাহা ভগবান্‌ বলান। যেমন হুর্য্যালোকে আলোকিত 
হইয়া চন্ত্র পৃথিবীকে আলোক দান করে, তিনিও তন্দপ ব্রহ্গ প্রবর্তনায় 
প্রবৃত্ত হইয়$বাক্য বলেন এবং কা্য করেন। ভগবানের যে অব্যক্ত 
শক্তি অব্যক্তভাবে জগতের সান্ীত্বূপ হইয়া আছে, তখন তাহার 
নিকটে তাহা আর অব্যক্ত থাকে না। সাধক তখন জ্যোতির্ময় হন। 
ইহারই নাম মুক্তি। ভগবান্‌ কি, আদৌ যাহাদিগের সে জ্ঞান নাই, 
যাহাদিগের আত্মা হ্ধ্যালোকশৃন্ত চন্দ্রের ন্যায় অন্ধকারময়, পাঁপাচরণই 
যাহাদিগের কর্ম, এমন ব্যক্তি যদি প্যথা নিষুক্তোইম্মি তথা করোমি” এই 
বাক্যান্ুসারে কার্ধ্য করে, তবে সে ব্যক্তি কোঁন পাপকর্মই অবর্তৃব্য 
মনে করে না। কর্মসিহ্ুমন্থনে যেমন নানাপ্রকার অমৃত উখ্িত 
হয়, তত্্রপ গরলও উৎপন্ন হইয়া! থাকে 1” এইস্থানে কাঙ্গাল আবার 
গান ধরিয়াছেন। | 


গও 


গানটা এই-- 
ইচ্ছাময়ী তোমার ইচ্ছায়+ ভ্রমে জীব সমুদায়, 
আবাসে, প্রবাসে, আর বনবাসে যথায় তথায় । 
কেহ বৈষ্ণব অনুরাগী, তোমায় ভোলে বিষয় লাগি, 
কেহ যোগী সর্ধত্যাগী, বৈরাগী বৃক্ষের তলায় । 
মাগো, শশানদন্ন্যাপী ভবনকাননবাসী, 
ভালবাসি মুক্তকেশি, যা কর মা আমায়; 
বিষয় বিষের হুদে, না ডুৰি ভ্রমপ্রমাদে, 
বিপদে সম্পদে তব পদে মতি মাতিয়৷ রয়। 
ও মা, কেহ বলে কর কর্ম, কেহ বলে জ্ঞানই ধর্ম, 
নানা মুনির নানা ধর্ম, ভক্তি বিনা মুক্তি কোথায়; 
শোন্‌ রে কাঙ্গাল বলি আমি, যা করাই তাই কর তুমি, 
ভ্রমণ কর কর্মভূমি, জল যেমন পদ্মপাতায়।” 
কাঙ্গাল ত গান গাইয়াই কথা শেষ করিয়৷ দিলেন। আমি কাঙ্গা- 
লের কথার সারমংগ্রহ করিয়া দেখিলাম বন্ধুর কথাই প্রিক। তিনি 
আমাকে বলিলেন, “মনে রাখিও, 1181)0 11610060016 1121৮ 
আলো, আলো- আরও আলো !” 


৭৯ 


৯ 


ব্রহ্মাগুবেদে-__কর্ম। 


পূর্ব প্রস্তাবে কর্মের কথা বলিয়াছি, এবারও কর্মের কথা বলিব। 
মানুষের মধ্য যত গোল, মকলই কর্ম লইয়া । কর্তা, কর্ণ ও ক্রিয়ার সামগ্রসত 
হইলে গোল মিটিয়া যায়, ইহাই সাধুজনের উক্তি। আমি সেই সাধুজনের 
উক্তিরই প্রতিধ্বনি করিতেছি মাত্র। এবারও কর্মসম্বন্ধে কাঙ্গাল হরিনাথ 
আরও যাহা বলিয়াছেন, তাহাই তোতাপাখীর মত আবৃত্তি করিব; কারণ 
আমার কর্তী কর্ণ ক্রিয়া কিছুই ঠিক হয় নাই। 
ব্রহ্গাগুবেদে' কাঙ্গাল হরিনাথ বলিতেছেন, অজীব ও সজীব প্রকৃতি 
এবং প্রকৃতি হইতে যাহা স্থ্ হইয়াছে, তৎসমুদারই কর্ম । কর্ম না 
থাকিলে এ ব্রহ্মাণ্ডের কিছুই থাকে না, কেবল নিগুণ ব্রহ্ধই থাকেন। 
ইচ্ছায় বা আঠা হউক, কর্মানুষ্ঠান না করিয়া কেহই থাকিতে পারে না। 
শ্রীমভাগবদগীতার তৃতীয় অধ্যায় পঞ্চম শ্লৌোকে এ কথা ম্প্টীক্কৃত হইয়| 
আছে; যথা-_ 
“নহি কশ্চিৎ ক্ষণমপি জাতু তিষ্ঠত্যকর্মুৎ। 
কার্য্যতেহ্বশঃ কর্ম সর্বঃ প্রক্কৃতিজৈগ্ড৭ৈ2 1 


“কেহ কখনও কর্ম পরিত্যাগ করিয়া ক্ষণমাত্র অবস্থান করিতে পারে 
না। (ইচ্ছা'না করিলেও) প্রান্তিক গুণ সমুদায়ই সকলকে কর্মে 
প্রবর্তিত করে।” 


এই কর্মের দুইটী শক্তি আছে; একটা উর্ধগা শক্তি, অপরটী নিম্নগ! 
শক্তি। উর্ধগামিনী শক্তিতে লোকে ক্রমে উর্ধে নীত ও কর্মহীন হইয়া 
ভগবানকে লাভ করে, এবং নিয্নগামিনী শক্তিতে অধোগতি লাভ করিয়া 
পরিশেষে মৃত্যুমুখে পতিত হয়। কর্মফল পরিত্যাগই কর্মের উদ্ধগতি এবং 
কর্দত্যাগ ; সুতরাং কর্মত্যাগই ব্রহ্মলোকের একমাত্র উপায়। কর্দত্যাগী 
নরশ্রেষ্ট-ই ভগ্বান লাভের প্রকৃত পাত্র। 

ভগবানের প্রিয়কার্ধ্যকে শুভকম্্ম বলে। শুভকর্ম্ের যে ফল-কামনা, 
তাহারই নাম পুণ্য । কর্মের যে ব্যভিচার, তাহাই কর্মের নিম্নগতি এবং 
তাহাই পাপ শবে উক্ত হইয়াছে। এই পাপযুক্ত বর্মই তাজা। ব্রহ্মকে লাভ 
করিতে ধাহার ইচ্ছা, তত্বজ্ঞানিগণ তাহার পক্ষে পুণ্যও ত্যজ্য বলিয়াছেন। 
বিষ্রপুরাণে লিখিত আছে-_ 


প্ন্মার্কামৈঃ কিততন্ত মুক্তিত্তম্ত করে স্থিতা। 
সমস্ত জগতাং মূলে যস্ত ভক্তিঃ স্থির। ত্বয়ি॥৮ 


“সমুদায় জগতের মূল স্বরূপ পরমেশ্বরের প্রতি যাভার চলা ভক্তি 
আছে, তাহার ধন্মীর্থ কামে কি প্রয়োজন, কারণ মুক্তি তাহার করম্থ।” 

এই পুণাত্যাগের প্রকৃত অর্থ পুণ্যকর্দ্বের ফল পরিত্যাগ । পাপকর্ের 
ফল যেমন নরকভোগ ; পুণ্যকর্থ্বের ফল তন্দ্রপ ্বর্গাদি স্থুখভোগ | বাসনা 
অর্থাৎ কর্মের ফলভোগেচ্ছাই কর্মের মূল। বাসনা পরিত্যাগ করিতে না 
পারিলে কর্মের মূল নষ্ট হয় না। যেমন বৃক্ষের শাখাদি ছেদন করিয়া মূল 
রাখিলে পুনরায় অনেক বৃক্ষ অঙ্ক/রিত হয়, তব্দূপ বাসনা থাকিলে পুনরায় 
কর্মের উৎপত্তি হইয়। থাকে । এই বাসন! ছুই প্রকার,_-শুভবাসন! ও 
অশগুভবাসনা। শুভবাসনা হইতে পুণ্যের উৎপত্তি এবং অস্ুভবাসনা 
হইতে পাপের জন্ম হইয়া থাকে । শুভবাসনা হইতে পুণ্যকর্দ্দের উৎপত্তি 

হয় এবং সেই পুণ্যই ভগবানের নিত্যানন্দধামে গমন করিবার পথ বটে। 
কিন্তু পথ কখনও নিত্যানন্দধাম নহে। তুমি কোন তীর্ঘস্থানে যাইতে 
পথবহন করিতেছ ; সেই পথ যেমন তীর্থ স্থান নহে এবং বহন করিয়া পথ 
পরিত্যাগ না করিলেও তীর্থগমন উপস্থিত হইতে পারে না; তন্দ্রপ পুণ্য 
পরিত্যাগ না করিলেও সেই নিত্যানন্দধামে কেহ যাইতে পারে না! । 
অশুভবাসনা হইতেই পাপকর্ম্ের উৎপত্তি হয় এবং সেই পাঁপই লোকের 
অধোগতির কারণ। যেমন আলোক ও অন্ধকার, সেইরূপ পুণ্য আর 
পাপ। অন্ধকারময় স্থানে যেমন কিছুই দেখিতে পাঁওয়া যায় না, সেইরূপ 
পাপাচ্ছন্ন চিত্ত হিতাহিত কিছুই বুঝিতে পারে না। পাপ পরিত্যাগ 
করিব বলিলেই যে,লোকে হঠাৎ পাপ পরিত্যাগ করিতে পারে, তাহা 
নহে। আলোক ন! জালিলে যেমন অন্ধকার যায় না, সেইরূপ পুণ্যকর্ম্ের 
অনুষ্ঠান ব্যতীত পাপ দূর হয় না। এই নিমিত্ত পপ্ডিতগণ পাপাসক্ত ব্যক্তি- 
গণের প্রতি নানাপ্রকার পুণ্য কর্মীনুষ্ঠানের ব্যবস্থা করিয়াছেন। আবার 
বাহার পুণ্যপথে ভ্রমণ করিতেছেন, তাহাদিগকে পুণ্য পরিত্যাগ করিয়া 
নিত্যানন্দধামে যাইতে উপদেশ দিয়াছেন। পাপাসক্ত ব্যক্তি যদি সে সত্য 
উপদেশানুসারে পুণ্য পরিত্যাগ করে, তাহা হইলে সে ব্যক্তি নিত্যানন্দ- 
ধামে যাইতে পারে না; মে যতই পুণ্যকন্ম পরিত্যাগ করে, ততই ঘোরতর 
অন্ধকার স্থানে পতিত হইয়া ক্রমেই অধোগতি প্রাপ্ত হইয়া থাকে । অতএব 
চিকিৎসক যেমন রোগবিশেষের পৃথক ওঁধধ ও পথ্যের ব্যবস্থা করিয়া 
দেন, পণ্ডিতগণও তন্রুপ অধিকারবিশেষে ধর্দপথের ব্যবস্থা করিয়া 
গিয়াছেন। এক রোগে অন্য ওঁধধ যেমন অপকারী হয়, তদ্রুপ এক 
প্রকার অধিকারীর পক্ষে অন্ত প্রকার ধর্মনিয়ম বা ব্যবস্থা অপকারক 
হইয়। থাকে। চিকিৎসক ব্যতীত যেমন রোগের নির্ণয় হয় না, সেইরূপ 
গুরু ব্যতীত ধর্পথগামী লৌকের অধিকার নিশ্চয় করিতে অন্ত কাহারও 

সাধ্য নাই। চিকিৎসক ব্যতীত আপনাআপনি আপনার রোগনি্ণয় এবং 
তাহার ব্যবস্থা করিলে লোকের যে দশা হইয়! থাকে, গুরু ব্যতীত আপন! 
আপনি ধর্মপথে গমন করিলেও অনেক স্থলেই তাহাই উপস্থিত হয়। 

এ গুরু সম্বন্ধে কাঙ্গাল হরিনাথ কি বলিয়াছেন, তাহা পরে 
বলিবার ইচ্ছা রহিল। এবার কার্গীলের একটি গান তুলিয়া দিয়াই কর্ম 
কথা শেষ করিতেছি। গানটা এই-- 


না গেলে ভাই মন্র মলা । 

শুধু চোক বুঁজলে হয় চোখের জালা! ॥ 
তন্ত্র মন্ত্র বেদ অধ্যয়ন, মনের মলা নাশের কারণ; 
তা? যদি না হ'ল কখন, মিছে তীর্থবাঁসে গেল বেল! ॥ 

( ভূতের বেগার থেটে যায় যে বেলা ) 
জলের মলা নাহি গেলে, না পড়ে কায়ার ছায়া জলে; 
মন্‌ ডুবিয়ে থাকৃলে মলে, ও তার বিফল হয় হরি বলা ॥ 

( জপের মাল! ) 
কাঙ্গাল বলে রে ভাই, যদি চাও জগতের গোঁসাই; 
কাম ক্রোধ কর রে ছাই, তখন দূরে যাবে চোখের ঘোলা । 

ব্রহ্মাগ্তবেদে-_গুরুবাদ | 


কাঙ্গাল হরিনাথ তাহার ব্রদ্ধাগুবেদে* গুরুবাদ সম্বন্ধে কি বলিয়াছেন, 
মেই কথা এইবার বলিব। আমার নিজের কথা আমি এ প্রসঙ্গে উত্থাপন 
করিব না; আর আমার মতামত, আমার ধারণা, আমার বিশ্বীসের 
কথা শুনিবার জন্য কাহারও আগ্রহ হইতে পারে না। গুরুবাদ সন্বন্ধে 
কাঙ্গাল হরিনাথ কি বণিয়াছেন, তাহারই আভা আমি দিব। এ বিষয়ে 
কাঙ্গালের সহিত আমার যে কথাবার্তী হইয়াছিল, তাহাও বর্তমান প্রবন্ধে 
লিপিবদ্ধ করা সম্পূর্ণ অনাবস্ঠক, কারণ তাহাতে গভীর কথা কিছুই থাকিতে 
পারেনা । ক, খ শিখাইবার সময় শিক্ষক মহাঁশয় শিশুদিগের যে ভাবে 
শিক্ষাদান করেন, তাহার মধ্যে উচ্চ কথার, গভীর সাধনতত্বের স্থান নাই। 

ব্রহ্ধার্তবেদের” নানা স্থানে কাঙ্গাল হরিনাথ গুরুবাদ সম্বন্ধে নানা কথা 
বলিয়াছেন; সে সকল উদ্ধৃত করিয়া দেখাইতে গেলে প্রস্তাব অতিশয় দীর্ঘ 
হইয়া! পড়ে) এই জন্ত আমি ছুই একটি স্থান হইতে তাহার কথা উদ্ধৃত 
করিব; তাহা হইতেই সুধী ও তত্বজিজ্ঞাস্ত পাঠকগণ তাহার মত অবগত 
হইতে পারিবেন। কাঙ্গাল যে প্রকার সহজ ভাষায় কথ! বলিতেন, 
তাহাতে তাহার কথার টীকা টিপ্লনি করিবার প্রয়োজন কোন দিনই অন্- 
ভূত হয় নাই; বিশেষতঃ আমার মত অনধিকারীর পক্ষে সে চেষ্টা নিতান্তই 
বিড়ম্বনা ও প্রগল্ভতা | 

কাঙ্গাল 'বরহ্াগুবেদে'র এক স্থানে বলিয়াছেন_-“আচাধ্য বেদাধ্যাপক 

ও শিক্ষার । যিনি বেদের উপদেশ প্রদান করেন, কিংবা যিনি সংশিক্ষা 
অর্থাৎ যাহাতে আত্মার উন্নতি হয়, এইবূপ শিক্ষা দান করেন, তিনিই 
আচার্য্য । যাহাতে আত্মোন্নতি হয়, এ কথ! বেদবেত্বা ব্যতীত কেহ জানে 
না। বেদ অধ্যয়ন করিলেই যে, বেদ কি তাহা জানা যায় অর্থাৎ বেদাস্ত 
হওয়া যায়, তাহা নহে। বেদাধ্যয়ন আর বেদবেত্া স্বতন্থ কথা। যিনি 
বেদের তত্ব জানেন, তিনি বেদবেত্তা। চতুর্কেদের একই তত্ব নির্বিশেষে 
ব্রহ্ম এবং তাহার স্বরূপ । স্বরূপকেই সবিশেষ ব্রহ্ম বলে। যিনি নির্বিি- 
শেষ ও সবিশেষ বন্ষতত্ব জানেন, তিনিই বেদবেত্তা। জানেন, এই ক্রিয়ার 
তাঁৎপর্য্য এই যে, হৃদয় নির্বিশেষে ব্রঙ্গতত্ব অনুভব এবং সবিশেষ ব্রহ্ধ 
প্রত্যক্ষ করেন। অনুভব জ্ঞানের কার্ষ্য, প্রত্যক্ষ ভক্তির কার্য । অত- 
এব বেদ অধ্যয়নে ধাহার ব্রহ্মজ্ঞান এবং ভক্তির প্রকাশ হইয়াছে, তিনিই 
আচাধ্য। অনেকে বেদ অধ্যয়ন করেন এবং ব্যুৎপন্নও হইয়া থাকেন, 
কিন্তু জ্ঞান ও ভক্তি লাভ করিতে পারেন নাঁ। যোগসাধন করিতে করিতে 
ধাহার কুগুলিনী শক্তির প্রকাশ হয় নাই, তিনি বেদাধ্যাপক বলিয়া পরিচিত 
হউন বা না হউন, বেদাধ্যয়ন করুন, বা না করুন, জ্ঞান ও ভক্তির প্রসাদে 
বেদের তত্ব জানেন। অতএব খাঁহার কুগুলিনী শক্তির প্রকাশ হয় নাই, 
তিনি বেদাধ্যয়ন করিতে জানেন, বেদ কি তাহা জানেন না। যিনি বেদ 
জানেন, তিনিই আচার্য । এই আচাধ্যের সেবা দুই প্রকার ;) সেবা ও 
শুরা । আচার্যের আদেশ শ্রবণ ও পালন, ইহাকেই শুশ্রাষা বলে, এবং 
আচাধ্যের পূজাদির নাম সেবা । আচাধ্য তোমার মত অবয়বধুক্ত মানব 
হউন ) যখন তাহাতে ব্রহ্গশক্তি কুগুলিনীর প্রকাশ হইয়াছে, তখন তিনিও 
শক্তিমান, ইহাতে আর সন্দেহমাত্র নাই। কারণ ব্রহ্গেতেও যে শক্তি 
বিরাজ করিতেছে, তাহাতেও সেই শক্তির প্রকাশ হইয়াছে। অতএব, 
আচার্য্য অর্থাৎ গুরুদেবকে গুরুত্রঙ্ম বলিলে আর কি দোষ হইতে পারে ? 

তবে, ত্রহ্ পূর্ণ শক্তিমান, আর আচার্য্য যেমন সেইরূপই, অপূর্ণ শক্তিমান, 
এইমাত্র বিশেষ। যিনি ব্রহ্ষবাক্য বেদের ন্যায় আচার্য্যের কথ! না 
শুনেন, অর্থাৎ আচার্য যেরূপ কাধ্য করিতে উপদেশ দেন, তন্রপ কার্ধ্য না 
করেন, তাহার আচীর্্য-শুশ্রষ! হয় নাঁ। যেব্যক্তি আচাধ্যের বাক্য অন্ু- 
সারে চলে না, অথচ পুজনাদি তাহার সেবা করিয়া থাকে, সে ব্যক্তি 
আচাধ্যসেব! বিষয়ে ব্যভিচার করে। এই ব্যভিচারের ফলে, উক্ত 
ব্যক্তি কোন বিষয়েই সিদ্ধিলাভ করিতে পারে না । লোকে যে 
গুরুর নিকট উপদেশ ও মন্ত্র গ্রহণ করিয়াও ঈশ্বরে অবিশ্বাসী, 
স্বেচ্ছাচারী ও নাস্তিক হইয়া উঠে, গুরুসেবা-শুশ্রযার ব্যভিচারই 
তাহার কারণ। এখন কিন্ত গুরু ও শিষ্য আছেন, অথচ স্বেচ্ছাচার 
পাপাচার ব্যভিচার ও নাস্তিকতার অবধি নাই । ইহার প্রধান 
কারণ, আচার্য্যের অন্তনস্তিকতা ; দ্বিতীয় কারণ শিষ্য আচার্য্য-সেবা 
করিতে জানেন না এবং আচার্্যও প্রকৃত শিষ্যপালন জানেন না। পিতা- 
মাতার সন্তান-পালন অপেক্ষা'ও আচার্য্য-সেবা গুরুতর। অধিকাংশ গুরুশিষ্য 
তাহা নহেন। পিতামাতার পালনে জীবের শরীর বদ্ধিত হয় এবং 
আচাধ্যের পালনে আত্মার উন্নতি হইয়া থাকে । এখনকার গুরুগণের 
মধ্যে আত্ম! কি, শরীর কি, ইহাও অনেকে জানেন না। আবার শিষ্যগণ 
আচীর্য্যকে আপনার ন্যায় সামান্ত মানুষ বিবেচনা করিয়৷ থাকেন। অতএব 
শিষ্যের প্রতি আচার্যযের কর্তব্যের ব্যভিচার এবং আচারের প্রতি শিষ্বের 
কর্তব্য-ব্যভিচার, এই উভয় ব্যভিচার যুক্ত হইয়া যে পরম ব্যভিচারের উৎ- 
পাদন করিয়াছে, তাহাতেই গুরু-শিষ্য সম্বন্ধ নষ্ট হইয়া পৃথিবীতে স্বেচ্ছা- 
চারিতা নাস্তিকতার প্রবাহ বৃদ্ধি করিতেছে। আধুনিক পণ্ডিতগণ 
গুরু-শিষ্য ব্যতীত যে কোন উপায় অবলম্বন করিয়া ব্রহ্গতত্ব বা 
্রন্ধজ্ঞান প্রচার করিতে যত্ব বা চেষ্টা করুন, কিছুতেই কুতকার্ধ্য 

হইতে পারিবেন না। কারণ, তগবান্‌ স্বয়ং গুরুদ্ূপে অবতীর্ণ 
হইয়া আপনার স্বরূপ, রূপ, রদ ও শক্তি লোকদিগকে উপদেশ 
করিয়াছেন, এবং সাধন করিতে পারিলে এখনও মনুষ্যের ললাটে গুরুরূপে 
প্রকাশিত হইব়৷ আপনার স্বরূপাঁদি সকল তত্ব উপদেশ করিয়া থাকেন । 
ইহা ব্যতীত কেহ তাহার তত্ব বুঝিতে পারে না'। এখন কিন্তু সকলেই গুরু 
হইতে চাহেন, কেহ শিষ্য হইতে ইচ্ছা করেন না । যে বলে সেই গুরু, 
যে শুনে সেই শিষ্য। গুরুও যে শক্তিতে বলেন, শিষ্যও সেই শক্তিতে 
শুনিয়া থাকেন। এই শক্তি কি? ইহার নাম কুগুলিনী শক্তি। 
কুগুলিনী ধাহার প্রকাশ হইয়াছে, তিনি গুরু এবং কুগুলিনী যাহা দ্বারা 
প্রকাশিতা হন অর্থাৎ তিনি অব্যক্তা হইয়াও সব্যক্তা হন, তাহারই নাঁম 
গুরুমন্ত্র। আবার সেই মন্ত্র গ্রহণ করিয়! যিনি অব্যক্তরূপিণী কুগুলিনীকে 
ব্যক্ত করিতে চেষ্টা, যত্র ও পরিশ্রম করেন, তিনি শিষ্য । এই গুরু-শিষ্যের 
মধ্যে কেহই স্থান নহেন, উভয়েই সাধু । বস্ততঃ এই গুরুশিষ্ প্রথা 
ব্যতীত ভগবত্তত্ব জানিবার অন্য উপায় নাই, ইহা অব্যর্থ সত্য । প্রকারা- 
স্তরে বা রূপান্তরে এ প্রকার কার্য্য সাধিত হইলে তাহাকেও গুরুশিষ্য 
প্রথা বলিয়াই স্বীকার করিতে হইবে। কারণ ইহা ব্যতীত ঈশ্বরতত্ব 
জানিবার আর উপায় নাই 1” 

উদ্ধৃত অংশের মধ্যে কাঙ্গাল হরিনাথ অনেক স্থলে “কুগুলিনী শক্তির” 
কথা বলিয়াছেন; কেবল বল| নহে, এঁ শক্তিমান্কেই তিনি প্রকৃত গুরু 
বলিয়াছেন যাহারা যোগশান্ত্র আলোচনা করিয়াছেন এবং যাহার! যোগ- 
সাধন করিয়াছেন, তাহার! “কুগডলিনী” কি, তাহার স্বরূপ কি, তাহা বিশেষ- 
ভাবে অবগত আছেন; কিন্তু যাহারা যোগশান্ত্রর আলোচনা করেন 
নাই, বা যাহারা উক্ত পথের পথিক নহেন, তাহারা জিজ্ঞানা করিতে 
পারেন “কুগুলিনী” কি? তাহাদের এই প্রশ্নের উত্তর দেওয়! প্রয়োজন 

বোধ করিতেছি) কারণ, 'কুগুলিনী, কি, তাহা! না বুঝিলে উদ্ধৃত অংশের 
অর্থ ও মর্ম বুঝিতে পারা যাইবে না। এ স্থলে একটা কথা সর্বাগ্রে 
বলিয়৷ রাখিতেছি। আমি “যোগ “বিয়োগ” কিছুই জানি না, কিছুই 
বুঝি না। যোগ সম্বন্ধে কাঙ্গালের একটা গান শুনিয়াছিলীম, তাহাই 
আমার মনে আছে এবং সেই গান শুনিবার পর ছুই একথানি পুথি 
নাড়াচাড়া করিয়াছিলাম। আমি কুগুলিনীর সম্বন্ধে সেই পুঁথিপড়া কথাই 
বলিব; হাতে কলমে যাহার! কাজ করিয়াছেন, তাহার! তাঁহাদের অভিজ্ঞ- 
তাঁর সহিত মিলাইয়া দেখিবেন এবং আমার যদি কোন ভ্রম হইয়া থাকে, 
তাহা! আমাকে অজ্ঞান জানিয় ক্ষমা করিবেন। মুল কথাটা বলিবার 
পূর্ব যে গানটির কথা বলিলাম, তাহাই শুনাইয়া দিই। গানটি গুনাইবার 
একটা কারণ আছে। আমি কাঙ্গালের গানের মধ্যে তাহাকে যেমন 
দেখিতে পাই, তাহার কথা যেমন বুঝিতে পারি, আর কিছুতেই তেমন 
পারি না, তাই যখন-তখনই বেখানে-সেখানেই আমি কাঙ্গালের গানই 
তুলিয়া দিই। সত্য সত্যই গানের মধোই কাক্গালকে বেশ দেখিতে পাওয়া 
যায়, বেশ বুঝিতে পারা যায়। আমি যে গানের কথা৷ বলিয়াছি, তাহা 
এই 
“হথষ্টি-যোগে, স্থিতি যোগে, যোগ বিয়োগে সংহার হয়। 
শোন্রে কাঙ্গাল ফিকির তোরে যোগবিয়োগের এই পরিচয়। (বলি) 
১। স্থ্টি স্থিতি সংহার কথা, একই তত্ব, পৃথক কোথা, 
গ্রকাশ-অপ্রকাঁশ যথা লীলাখেলা সমুদায়। 
২। নিত্যলীলা নিত্য বর্তমান, যৌগ বিয়োগ উভয় সমান, 
মর্ভলোকে তার প্রমাণ বাল্যখেলা নিষষামময়; 
ভুতময় দেহ ঘটে, বিয়োগ রয়েছে বটে, 
মায়াজাল যদি কাটে, সে বিয়োগ বিয়োগ নয়। 

৩। দেহে আত্মাপুরুষ আছে, যেজন তাতে যোগ করেছে, 

যোগ বিয়োগ তার সব ঘুচেছে, এক হয়েছে স্জন লয়) 

কাঙ্গাল বলে সেই যোগ দে মা, যে যোগে আর বিয়োগ হয় না, 

কামের দাঁসত্ব থাকে না, মর্ভলোক হয় আনন্দময় । 

এইবার আমার পুঁথিপড়া কথা বলি। যোগশাস্ত্রে বলে, মানুষের দেছে 

সার্ধী তিনলক্ষ রসসঞ্চারিণী প্রণালী আছে; তাহার মধ্যে চতুর্দশটি 
প্রধান। ইহারাই নাড়ী নামে অভিহিত হইয়! থাকে; আর গুলির 
নাম শিরা, গ্রশিরা প্রভৃতি | এ চতুদ্দশটি নাঁড়ীর মধ্যে আবার তিনটি 
শ্রেষ্ঠ; তাহাদের নাম-_ইড়া, পিঙ্গলা 'ও সুযুয্া। ইড়া সংসার-গতি- 
প্রদায়িনী; ইনি দেহের বাম দিকে রহিয়াছেন। পিঙ্গলা স্বর্সবর্ম্- 
প্রদর্শিনী; ইনি দেহের দক্ষিণ দিকে বহিয়াছেন। . আর এই ছুইয়ের 
মধ্যস্থলে রহিয়াছেন স্থযুয়! ) ইনি ত্রিগুণময়ী, গ্রকৃতিস্বরূপা, স্বষ্িস্থিতিলয়- 
কারিণী ও পরমার্থ-পথ-প্রদর্শিনী। এই স্ুযুয়! নাড়ির সাতটা গ্রন্থি, সপ্ত- 
পদ্ম বা চক্র বলিয়া প্রসিদ্ধ। এই সাতটা গ্রন্থি বাঁ পদ্ম বা চক্রের নাম__ 
(১) মূলাধার, (২) স্বাধিষ্ঠান (৩) মণিপুর (৪) অনাহত (৫) বিশুদ্ধ, 
(৬) আজ্ঞা, এবং (৭) সহম্রার। ইহার মধ্যে প্রথম চক্র মুলাঁধারে 
অর্থাৎ পৃথ্শক্তিময়চক্রে কুগ্ডলিনী শক্তি বিরাজ করিতেছেন। শাস্ত্রে বলে 
ইনি ব্রহ্মলীলা-প্রকাশিনী, ব্র্মজ্ঞান ও ব্রঙ্গপ্রেমদায়িনী, সুতরাং ব্রঙ্গ- 
স্বরূপিণী । এই স্থানেই আমার বক্তব্য শেষ হইল। ইহার পর যিনি 
জিজ্ঞাসা করিবেন 'এই কুগুলিনী শক্তিকে কেমন করিয়া জাগ্রত করিতে 
হয়? কুগুলিনী শক্তির বিকাশ হইলে কি হয়? তাহাকে আমি সরল 
ভাবে বলিতেছি, তাহা! আমি জানি না) আমি তাহা পরীক্ষা করিয়া দেখি 
নাই। স্কুলে তুগোলসথত্রে যেমন কামস্কটকার বিবরণ পড়িয়াছি, তাহার 
সম্বন্ধে যেমন আমার প্রত্যক্ষ জ্ঞান নাই, কুগুলিনী সন্বন্ধেও আমার জ্ঞান 

তন্্রপ। যিনি সে সকল কথা জানিতে চাঁন, বুঝিতে চান, হাতে কলমে 
করিতে চান, তিনি একাগ্রচিত্তে জগদ্‌গুরুকে ডাকুন ; তিনি গুরু মিলাইয়! 
দিবেন) সেই গুরুর উপদেশ অনুসারে কার্ধ্য করিলে তখন আর প্রশ্ন 
জিজ্ঞাসার প্রয়োজন থাকিবে না। 

এই স্থানে ফিকিরষাদ ফকিরের একটা গান তুলিয়! দিয়া আমি 
আপাততঃ এ কথা শেষ করিতেছি। গানটি এই-- 


যদি বৈরাগী হবে, শুন তবে, তার উপায় রে মন! 
গুরুপদারবিন্দে, যশঃ নিন্দে কামাদি কর অর্পণ । 
| (তোমার সর্বস্ব ধন) 
১। তোমার, দেহভাণ্ডে যথাসর্বস্ব, কামক্রোধ লোভ মোহ সুখ এ্বরয্য ; 
এ সব, বিষয় গেল, আশার রইল শ্রীগুরুর চরণ-সাধন। 
( বৈরাগীর লক্ষণ ) 
২। কামক্রোধ যার রাজা হয়েছে, বন্দী ক'রে কারাগারে ফাটক খাটাচ্ছে ;: 
ও তার, রাগান্্গা, কাম-সোহাগা, গড়াচ্ছে কালের গড়ন ।, 
(সং সাজাইতে ) 
৩। জ্ঞানপ্রেম শ্রীগুরর চরণ, সর্বরাগে সর্বক্ষণ যে করে রমণ) 
সেই ত রাগ বিরাগে, অনুরাগে বৈরাগ্য করে গ্রহণ । 
( সংসার-বিবেকী হয়ে) 
৪| ফিকির কয়, এই সোজা কথা ভাই, কিছু মাত্র নিজের স্বার্থ 
যার মনেতে নাই; 
সে জন, উদাসীন আর গৃহী হোক, পুজা করি তার চরণ। 
(তিনি যে জাতি হন) 


হি 


ব্রহ্মাগবেদে--জাতিভেদ | 


আমাদের দেশে হিন্দুর জাতিভেদ সম্বন্ধে স্বদেশী বিদেশী অনেকেই 
অনেক কথা বলিয়াছেন। জাতিতেদের সপক্ষে ও বিপক্ষে অনেক বাদান্গুবাদ, 
অনেক বাক্যব্যয় হইয়া গিয়াছে, এখনও হইতেছে এবং ভবিষ্যতেও 
হইবে। ইহাঁর সপক্ষে ও বিপক্ষে যে সমন্ত যুক্তি প্রদর্শিত হইয়াছে, তাহা 
অনেকেই অবগত আছেন, তাহার পুনরালোচনা করিবার বিশেষ প্রয়োজন 
দেখি না। বিশেষতঃ আমি কাঙ্গাল হরিনাথের কথাই বলিতে বসিয়াছি; 
এখানে অন্যের মতামত আলোচনা করিবার প্রয়োজন দেখি না। আরও 
এক কথা; যে ক্ষেত্রে মহ! মহা পণ্তিতগণ অবতীর্ণ হইয়াছিলেন, এবং 
এখনও যণহারা সমরক্ষেত্রে উপস্থিত আছেন, সেখানে আমার মত 
কাগজ্ঞানহীন ব্যক্তির কোন মত প্রকাশ করা ধু্তার পরিচায়ক বলিয়াই 
আমি মনে করি। তবে অনেকেই অনেক মত প্রকাশ করিয়াছেন; 
কাঙ্গাল হরিনাথও তাহার রক্গাগুবেদে” এ সম্বন্ধে স্ষ্টবাক্যে তাহার মত 
প্রকাশ করিয়াছেন; তাহা সকলের সম্মুখে উপস্থাপিত করা জীবনী- 
লেখকের পক্ষে কর্তব্য মনে করিয়াই আমি এ কথার অবতারণা করিতেছি। 
এস্থলে বলিয়া রাখা ভাল যে, কাঙ্গাল হরিনাথ সাধনপথে যে স্থানে উপনীত 
হইয়াছিলেন, সেখানে কোন ভেদই ছিল না। আমি ইতপূর্ব্বে কাঙ্গাল 
হরিনাথের জীবনী সম্বন্ধে যে পুস্তক প্রকাশিত করিয়াছি, তাহাতে কাঙ্গাল 
কি ছিলেন, কোন্‌ ধর্মাবলম্বী ছিলেন, তিনি কোন ভেদ মানিতেন কি না, 

তাহার সম্বন্ধে অতি সংক্ষেপে ছুই চারিটি কথা বলিয়াছি। এই প্রস্তাবে 
আমি ব্রঙ্গাগবেদ” হইতে দেখাইব যে, কাঙ্গাল হরিনাথ জাতিভেদ সম্বন্ধে 
কি মত পোঁষণ করিতেন। 

কিন্তু প্রস্তাব আরম্ভ করিবার পূর্বেই কাঙ্গাল হরিনাথের রচিত 
একটা গান আমি তুলিয়া দিতে চাই। আমি পূর্বেও বলিয়াছি, এখনও 

তছি যে, আমি কাঙ্গালের গানের মধ্যেই তাহাকে সম্পূর্ণভাবে ধরিতে 
পাই। যে তত্বের মীমাংসার জন্যই কাঙ্গলের মুখের দিকে চাই, সেই 
কথাই তাহার গানের মধ্যে পাই, সেই কথার মীমাংসাই তিনি তাহার 
গানের ভিতর দিয়া করিয়াছেন; আর সেই সঙ্গে সঙ্গে সেই মহাত্মার 
অতুল জ্ঞান, অপার ভক্তির পরিচয় পাইয়া বিশ্মিত ও স্তম্ভিত হইয়া! যাই। 
এখন স্বধু মনে হয়, এমন অমূল্য রত্বের খনি হাতের কাছে পাইয়াও অন্ধ 
আমি, কিছুই সংগ্রহ করিয়া রাখিতে পারি নাই । যখন তিনি বীচিয়া 
ছিলেন, যখন তাহার পবিত্র সাহচর্ধ্য লাভ করিয়া কৃতার্থ হইয়াছি, তখন 
কত বাজে কথা জিজ্ঞাসা করিয়াছি, কিন্ত একদিনও কোন কাজের কথা 
জিজ্ঞাস করি নাই, একদিনও তাহার পদপ্রান্তে বসিয়া গভীর তত্বকথার 
উপদেশ গ্রহণ করি নাই। তাঁহাকে ব্যাকরণের কথ! জিজ্ঞাসা করিয়াছি, 
ভাষার কথা জিজ্ঞাস! করিয়াছি, লেখার সম্বন্ধে তাহার নিকট হইতে 
উপদেশ লইয়াছি; কিন্তু যে সমস্ত অমূল্য তত্ব তাহার হৃদয়ের মধ্যে 
নিহিত ছিল, যে সকল ভাবের আভাস তিনি তাহার গানে দিয়া যাইতেন, 
তাহার নিগৃঢ় মর্ম জানিবার জন্ত কোন দিন তাহাকে কোন প্রশ্ন জিজ্ঞাসা 
করি নাই। আমাদের অদেয় ত তীহার কিছুই ছিল না) তাহার 
সদীব্রতের দ্বার ত সকলের জন্যই মুক্ত ছিল; কিন্তু আমরা তখন সে 
দ্বারের সম্মুখে হাত পাঁতিয়া ঈলাড়াই নাই, সে দেবালয় হইতে প্রসাদ গ্রহণ 
করি নাই। তাই এখন তীহার কথা বলিতে বসিয়া তাহার বঙ্গাওবের, 

তাহার গীতাবলির মধ্য হইতে তীহাকে খু'জিয়া বাহির করিবার চেষ্টা 
করিতেছি! 

যাক্‌, সে কথা বলিয়া! আর কি হইবে? যাহ! গিয়াছে, হেলায় যাহা 
হারাইয়াছি, তাহার জন্য অনুশোচনা করিয়া কি করিব? এখন তিনি 
যাহা রাখিয়া গিয়াছেন, তাহারই মধ্য হইতে তাঁহার স্বরূপ বাহির করিতে 
হইবে। তাই এই জাতিভেদ্দের কথ! বলিতে আরম্ভ করিতেই তাহার 
একটি গান সর্বাগ্রে আমার মনে পড়িয়া গেল। সেই গানটিই আমি 
প্রথমে পাঠকগণকে উপহার দিই। আমার ত মনে হয়, এই গান হইতেই 
জাতিভেদ সম্বন্ধে কাঙ্গালের মনের কথা সকলে বুঝিতে পারিবেন । 
গানটি এই_- 


“যারা সব জাতের ছেলে 
জা'ত নিয়ে যাক যমের হাতে । 
বুঝেছি জাতের ধর্ম, 
কম্মভোগ কেবল জেতে। 
১। অজাতে জন্ম হোলো, জাতের বিচার কি করব বল, 
মা-বাপের নাই জাতিকুল, কুলধ্বজ কুলাচার মতে। (আমি) 
২। সগোত্রে বিবাহ আমার, সকল কুলের কুলীন আবার ) 
কুলাচার শাস্ত্র আমার, নিষেধ জাতিকুল রাখিতে! (কুলাচারে) 
৩। ম! আমার কুগুলিনী, অকুলের কুলকারিণী, 
মূলাধারে জাগলে তিনি, কুল ডোবে রে অকুলেতে। (জাতি) 
৪| কাঙ্গালের জাত কুল কোথায়, জাত হারায় অজাতের সেবায়; 
একঘ'রে করেছে সবায়, নিষেধ নিমন্ত্রণ দিতে । (যমের)” 


জাতিভেদ সম্বন্ধে কাঙ্গালের আর একটি গানও এই স্থলে উদ্ধত 

না করিয়া থাকিতে পারিলাম না । গানটি উপরি-উদ্ধৃত গানটির অপেক্ষা 
অধিক সরল। গানটি এই-_ 


“সবে হচ্চে পার, যাচ্চে এক খেয়ায়। 
একি চমতকার, কেহ কার ছোঁয়া পানি নাহি খায়। 
১। এক খেয়ারি তুলিয়ে নৌকায়, সকল জেতের পারে লয়ে যাঁয়; 
এক আকার সবাকার, তবু জাতবিচার দেখায়। 
২। এফ নদীতে হিন্দু, মুসলমান, খৃষ্টান আর্দি করছে জলপান ; 
সেই জল তুলে, কেউ ডলে, অমনি ঢেলে ফেলে দেয়। 
৩। এক বাতাসে সবাই করছে বাস, সেই বাতাস আবার নিঃশ্বাস প্রশ্বাস ; 
তবু বিশ্বীম নাই, এক সবাই, 
অবিশ্বাস কথায় কথায়। 
৪। এক সুর্যের আলোক পায় সবাই, আধার নষ্ট এক চাদের জ্যোতম্নায়; 
তবু অসম্ভব, ভিন্ন ভাব, প্রেমভাঁব নাই ছুনিয়াক। 
৫। কাঙ্গাল বলিছে, সকলেই সমান, সবে মুখে বলেন কাজে ন! দেখান; 
বিনে তত্বজ্ঞান, ব্রহ্মজ্ঞান, ভেদজ্ঞান কভু না যায়। 


এই ছইটি গানেই কাঙ্গীলের মনের কথা সকলেই বুঝিতে পারিয়া- 
ছেন। এক্ষণে ব্রহ্মাগুবেদে' কাঙ্গাল হরিনাথ জাতিভে্দ সম্বন্ধে কি 
বলিয়াছেন, তাহার সার মণ আমরা পাঠকগণের গোচর করিব। কাঙ্গাল 
হরিনাথ বলিয়াছেন-_- | 

লোকে যে জীবিকা! নির্বাহার্থ নানা! প্রকার কার্ধ্য করিয়া থাকে, সেই 
কাধ্যবিশেষকে উচ্চ ও নীচ মনে করিয়া লোকে লোকদিগকে উচ্চ ও 
নীচ মনে করে। বাস্তবিক ধর্ম ও সত্য রক্ষা পূর্বক মনুষ্য যেকোন 
উপায়ে জীবিক! নির্বাহ করুক, ব্রনহ্ধাগবেদ বা রশ্বরিক নিয়ম অনুসারে 

তাহা উচ্চ ও নীচত্তের কারণ নহে। প্রতিবিষ্বিত অপরজ্ঞান তাহা উচ্চ 
বা নীচ বলিয়া স্বীকার করে নাঁ। সর্বাপেক্ষা উচ্চ বৃত্তি বা উপজীবিকা 
অধ্যাপন, অধ্যাপনা । এরূপ বিমলা বৃত্তিসেবক বিপ্রও যদি কাম 
ক্রোধাদি নিক্ষ্ট বৃত্তির অধীন হর, তবে সে বিপ্রও নীচত্ব লাভ করিয়াছে, 
ধ্রশ্বরিক নিয়মান্থুসারে অবনত মস্তকে তাহ! স্বীকার করিতে হইবে। 
যদি কেহ দৈহিক, সামাজিক অথবা কোন প্রকার পদপদার্থের বলে 
তাহা স্বীকার করিতে ইচ্ছা না করেন, তাহা হইলে রাজনিয়ম পালন 
ন। করিয়া রাঁজা স্বীকার করাও যেরূপ, আর ঈশ্বর স্বীকাঁর করাও তাহার 
পক্ষে তদ্রপ। ধ্রশ্বরিক নিয়ম অনুসারে উচ্চ ও নীচত্ব বিচার করিলে, 
যে ব্যক্তি ধর্ম ও সত্যের মধ্যাদ! রক্ষা করিয়া জীবিকানির্ববাহ্‌ করে, সে 
ব্যক্তি পরের মোট বহন করিলেও কামক্রোধাদির ক্রীতদাম রাজা ও 
রাজমন্ত্রী হইতেও উচ্চ, ইহাতে কিছুমাত্র সন্দেহ নাই। 

জাতীয় ব্রাহ্মণগণ খধিবাক্য, যটকন্ম্ম বিস্থৃত হইয়া এবং তাহার পরি- 
বর্তে ষড়রিপুর দাসত্ব করিয়া ক্রমান্বয়ে যে নীচত্ব লাভ করিতে লাগিলেন, 
সে দিকে দৃক্পাত না করিয়া যাহাতে শৃদ্রাদি সাধারণ জাতি, কৃতদোষের 
কোন উল্লেখ না করিয়া, তাহাদের চরণপৃজা করে, এবং যাহাতে সত্বগুণ 
লাভ করিতে না পারে, তন্নিমিত্ত প্রাণপণ যত্ব ও চেষ্টা করিতে লাগিলেন ) 
এবং খধিবাক্য মূলম্ত্রের ভাবান্তর ও রুপান্তর করিয়া নানা প্রকার 
উপনিয়মাদিও বিধিবদ্ধ করিলেন। কিন্তু কামক্রোধাদির আতিশয্য 
সত্বপ্তণের বিকারই যে নীচত্ব, তন্নিমিভ্ত জগদ্গুরু মহাদেব শঙ্কর যাহা 
বলিয়াছেন এবং সেই বাক্য শিরোধার্য্য করিয়া নারায়ণ দেবের অর্থাৎ 
সত্বগুণের অংশাবতার শ্রীবাসদেব যাহা পুরাণাদিতে লিখিয়াছেন, সেই 
বেদবাক্যের প্রতিরোধ করিতে কাহার সাধ্য আছে? একদিকে সত্বগুণ 
বিকারপ্রস্ত হইয়! অন্ত দিকে রজঃ ও তমোগুণ শুভকার্ধ্য ও বিষ্ভার প্রভাবে 

সন্বগুণে পরিণত হইয়া সঙ্করের সংখ্যা দিন দিন বৃদ্ধি করিতে লাগিল। 
ইহার প্রধান কারণ, ব্রাহ্মণগণের দাসম্বরূপ ষড়রিপুর. দীসত্বশ্বীকার। 
দ্বিতীয় কারণ, আপনার অপেক্ষা হীনজনের দাসত্ব স্বীকার এবং প্রকান্ে 
অপ্রকাস্ে হীনজনের কন্তা গ্রহণ । 

রাজবিপ্লবে বেণ রাজার সময়ে যে সঙ্কর বর্ণের উৎপত্তি হয়, ব্রাহ্মণ- 
জাতি তাহা নিবারণ ও সঙ্করগণের শ্রেণীভেদ করিয়া দিলেন। কিন্তু 
শ্বরিক নিয়ম বা ব্রঙ্ধাগুবেদই অব্যর্থ ও অনাহত সত্য। মনুসন্তান 
মানবের নিয়ম অবার্থ, অনাহত ও নিত্য নহে; বিশেষ, তাঁহা একবার 
আঘাত প্রাপ্ত হইলে নিয়মকর্তৃগণ যতই নিয়মের পর নিয়ম করিয়! তাহার 
দৃঢ়তা সম্পাদন করিতে যত্ত করেন, তাহা মাখাল ফলের স্তায় উপরে সুন্দর 
ও চাকচিক্য বোধ হয় বটে, কিন্তু মূল পদার্থ সারশূন্য হইয়া যাঁয়। বেণরাজা 
রাহ্মণজাতির হস্তে নিধন প্রাপ্ত হউন) কিন্তু তাহার কর্তৃক নিয়মভঙ্গ 
মনোভঙ্গের স্তায় কাধ্য করিতে লাগিল; অর্থাং বেদবাক্য লক্ঘন করিলে 
তাহার যেমন অবশ্ঠস্তাবী ফল, ব্রাহ্মণ জাতির শাসন লঙ্ঘন করিলেও 
তদ্ধপ প্রতিফল পাইতে হয় বলিয়া লোকের যে বিশ্বাস ছিল, তৎপ্রতি 
আর তাহা থাকিল না। সুতরাং শাসন্ভয়ে লোকে প্রকান্ঠে অগ্রকান্তে 
সকলই হইতে লাগিল। অপ্রকাশ্তে বা গোপনে জাতীয় ব্রাঙ্গণগণ ত্রাঙ্মণা 
শাসন যত অতিক্রম করিতে সাহসী হইলেন, ক্রমেতর জাতির! তদ্রপ 
সাহসী হইল না। জাতীয় ব্রাহ্মণগণের ষড়রিপু সেবার পথ যতই পরিষ্কার 
হইতে লাগিল, তাহাদিগের প্রাণস্বরূপ নিত্য কর্তব্য বা যট্টকর্ম দেশ ছাড়িয়া 
পলায়নপর হইল। যাহারা সত্বগুণের সেবা পরিত্যাগ করিয়া রজঃ ও 
তমোগুণের সেবা করিতে লাগিল, তাহার! তদ্রুপ নীচত্ব, এবং যাহারা 
তমঃ ও রজোগুণ পরিত্যাগপূর্বক সত্বগুণের অর্থাৎ ব্্ন্বরূপ ব্রাহ্মণের 
সেবা করিতে নিযুক্ত থাকিল, তাহারা উদ্বগতি লাভ করিতে সমর্থ হইল। 

যজ্ঞহ্ত্রাদির স্যাঁয় কোন বাহচিহ্কের অসভ্ভীব উক্ত উন্নতিকে অবরুদ্ধা 
করিতে সমর্থা হইল না। প্রকৃতির গুণান্থুসারে কার্ধ্য সম্পন্ন হইতে 
লাগিল। প্রক্কৃতির গুণান্ুসারে এই প্রকার উন্নত অর্থাৎ দধি হইতে 
ছুদ্ধে পরিণত, লৌকের সংখ্যা যেরূপ অল্প, তাহাদের উন্নত ভাবও তন্রপ 
অন্ন লৌকেরই বিদিত ছিল। আবার যাহারা রজঃ ও তমোগ্তণের আধার 
হইল, তাহাদের সংখ্য! দিন দিন বৃদ্ধি হইতে লাগিল। 

জাতিভেদ্দের কথ! উপলক্ষে উপরিউক্ত মন্তব্য হয় ত কাহারও নিকট 
আপাতদৃষ্টিতে অবান্তর বলিয়া বোধ হইতে পারে; কিন্তু স্তাহারা যদি 
একটু চিন্তা করিয়া দেখেন, তাহা হইলে বুঝিতে পরিবেন যে, জাতিভেদের 
মূলতত্ব উপরিউক্ত কথাগুলির মধ্যে সুম্পষ্ট রহিয়াছে। যাহা হউক, 
এ সম্বন্ধে কাঙ্গাল হরিনাথের কথা৷ এখনও অনেক আছে; আমি অতি 
সংক্ষেপে তাহার কথ! অনুসরণ করিতেছি । 

কাঙ্গাল হরিনাথ ব্রহ্াগুবেদে বলিয়াছেন, রাজ বেণ ব্রাহ্মণগণের 
ব্যবস্থাপিত বৈবাহিকতত্ব সবিশেষ আলোচনা না করিয়া তাহা লোকের 
স্বেচ্ছাধীন করিয়া দিলেন। যাহার! জাতিভেদ পৃথিবীর অবনতির কারণ 
মনে করেন, তাহারা রাজ! বেণের এই ব্যবস্থায় সন্তষ্ট ; এবং ধাহারা 
তাহা উন্নতির হেতু বলিয়! বুঝিয়াছেন, তাহার! অসন্থষ্ঠ হইতে পারেন। 
কিন্তু উপস্থিতকালে জাতিভেদের যে অর্থ ও পরিণাম উপস্থিত হইয়াছে, 
তৎকালে ইহা৷ তদ্ত্রপ অহঙ্কারছুষ্ট ছিল না। গুণের মর্যাদা রাখিতে 
ধর্মরাঁজ্যে সদ্গুণের তারতম্যানুসারে জানিগণ কর্তৃক 
মানবগণের যে শ্রেণীভেদ, তাহাই জাতি নাম ধারণ 


করিয়াছে । অভএব জাতি গুণজন্য | যাহা জন্য, তাহা! 
ধ্বংসশীল; এই নিমিত্ত জাতির উৎপত্তি ও নাশ আছে ; এবং তমঃ ও রজো- 

গুণাতীত শুদ্ধ সত্বগুণে অর্থাৎ পরমার্থ সাধনভজনে কোন প্রকার শ্রেণী- 
ভেদ বা জাতিভেদ নাই। কেন না, যেহেতু জাঁতি থাকিলে তৎসঙ্গে 
অহঙ্কার থাঁকিবেই থাকিবে । আবার, অহঙ্কার থাকিলে পরমার্থ সাধন 
তজন হইতে পারে না। এই কারণে বেদ, পুরাণ ও তন্ত্র পরমার্থ 
সাধনভজনে কোন প্রকার শ্রেণীভেদ বা জাতি স্বীকার করেন নাই। 
মহানির্ববাণ তন্ত্র তৃতীয় উল্লাসের ৯১1৯২ শ্লোকে উক্ত হইয়াছে যে, প্যদি 
নীচ জাতীয় লোকের অন্নও হয়, কিন্তু যদি তাহা ব্রহ্মসমর্পিতি হয়, তাহা! 
হইলে বেদান্ত পারদর্শী ব্রাহ্মণেও সেই অন্্ গ্রহণ করিতে পারিবে । পর- 
ব্রন্মের মহাপ্রসাদ তক্ষণের সময় জাতিভেদ বিচার করিবে না। যিনি 
এই মহাপ্রসাদ (নীচ জাতির স্পর্শে) অশুদ্ধ বোধ করিবেন, তিনি 
মহাপাতকী হইবেন।” তবে সামাজিক ধর্্দে তাহা স্বীকার ও তাহার 
শাসনবাক্যও লিপিবদ্ধ করিয়াছেন; অর্থাৎ যেখানে সত্বগুণের 
প্রাধান্য নাই, রজঃ ও তষোগুণের সম্পূর্ণ প্রাধান্য, 
তথায় শ্রেণী বা জাঁতিভেদের যেমন প্রয়োজন, শাস্ত্রে 
তদ্রপই ব্যবস্থাপিত হইয়াছে । উক্ত প্রকারের ব্যবস্থা 
সমাজনীতির যাদৃশী মঙ্গলদাগ্লিনী, তাহার ব্যভিচার তাদৃশ অপকারক। 
ব্যভিচার প্রধানতঃ ছুই প্রকার। প্রথম, পরমার্থ সাধনভজনে জাতিভেদ । 
গুণীনুসারে উন্নতি ও অবনতির আত রুদ্ধই দ্বিতীয় ব্যভিচার মধ্যে গণ্য । 

তাহার পর কাঙ্গাল হরিনাথ বলিতেছেন, “গুণই শ্রেণী বা জাতি- 
তেদের কারণ, এ কথা যদি বুঝিয়া থাক, তবে এখন একবার চিন্তা করিয়া 
দেখ, ব্রাহ্ষণ কি? যিনি গুণময় দেহে অবস্থান করিয়াও পদ্মপত্রস্থ 
জলের স্ায় গুণাতীত, তিনি ব্রাহ্মণ। স্ৃতরাং যে স্থলে গুণ নাই, সে স্থলে 
জাতিভেদ কিরূপে হইতে পারে? অতএব, ব্রাহ্মণ কোন জাতি নহে। 


ব্রাহ্মণের সন্তানগণ গুণ ও কর্ধীনুসারে যে প্রকারে বিভক্ত হইয়াছেন, অন্ত 
স্থানে তাহা বিশেষরূপে বর্ণিত হইয়াছে ।» 

“অজাতি ব্ক্গ হইতে মনুষ্য উৎপন্ন হইয়া কিরূপে নানা জাতিতে 
বিভক্ত হইল, এস্কলে ততসম্বন্ধে ছুই একটি তত্বকথা৷ তোমাকে বলিতেছি। 
হিংস্রজন্ত সমন্বিত নিবিড়ারণ্যে সুগন্ধ পুষ্প প্রশ্ফ/টিত হইলে বন উপবনের 
বিচার না করিয়া ব্রাহ্মণগণ তাহা সাদরে গ্রহণ করিতেন, পুরাণে ইহার 
দৃষ্টান্ত বিরল নহে। রাজা বেণ যদি অরণ্যের রজঃ ও তমোময় পুষ্পগুলি 
পরিত্যাগপূর্ববক সত্বময় পুষ্পবৃক্ষ উপবনে রোপণ করিতে যত্ববান্‌ হইতেন, 
তাহ! হইলে বিপন্ন হইতেন না । কারণ, তাহা! গরশ্বরিক নিয়মের বিরুদ্ধ নহে। 
বৃক্ষের স্তায় মনুষ্যও প্রথমতঃ অরণ্যবাদী, আমমাংন ও আবত্রসস্ততত উদ্তি- 
জ্জাশী দিগন্বর ছিল। ক্রমান্বয়ে সত্বগুণান্বিত হইয়া! পরিশেষে জনপদবাসী 
ও পক্কান্ন ও কৃষিজাত ফলশস্তাণী সান্বর হইয়াছে । আরণ্য কুসুমের স্ুগন্ধে 
যেমন উপবন সুবাসিত হইয়া গৌরবান্বিত, সেইরূপ সত্বগুণের নিমিত্তই 
জনপদের এতাদৃশ গৌরব। যেমন উদ্ভানমালীর অযত্ব, অমনোযোগ ও 
আলম্তাদি নানা দোষে পুষ্পোন্ভানে কণ্টকবৃক্ষ ও বিষলতা প্রভৃতি উৎপন্ন 
হইয়া থাকে, সেইরূপ জনপদমালী ধর্মাধ্যক্ষপিগের দোষে জনপদে রজঃ ও 
তমোগুণের প্রাধান্ত হইয়৷ জনসমাজকে কলঙ্কিত ও পীড়িত করে। সুগন্ধ 
ও সুস্বাদ আর্যপুষ্প এবং ফলকর বৃক্ষে যেমন উদ্যানের গৌরব ভিন্ন অগৌ- 
রবের কারণ হয় না, সেইরূপ যে কোন মনুষ্যে সন্বদ্ধিত সত্বগুণে জনসমা- 
জের উন্নতি ব্যতীত অপকার সাধন করে না। কিন্তু উদ্ভানজাত কণ্টকাদি- 
ুক্ত বৃক্ষলতা যেমন উদ্যানের অগৌরব ও বিনাশের কারণ, সেইরূপ জন- 
সমাজে রজঃ ও তমোগুণের প্রাধান্তও তাহার কলঙ্ক ও অধোগতির নিদান।» 

“আমি এতক্ষণ যে সকল দৃষ্টান্ত প্রদর্শন করিলাম, যদি সরলভাবে 
তাহার তাংপর্ধ্য গ্রহণ করিয়া থাক, তবে নিশ্চই বুঝিতে পারিয়াছ যে, কি 

বনেকি উপবনে, যে স্থানে যে অবস্থায় সুগন্ধ পুষ্প ও সুস্বাদ ফলকর 
বৃক্ষের উৎপত্তি হউক, তাহা সকলেরই আদরণীয় ও গ্রাহ্থ ১ এবং কি উদ্ানে, 
কি অরণ্যে, যে কোন স্থানে যে কোন অবস্থায় কণ্টক বৃক্ষ ও বিষলতা! উৎ- 
পন্ন হউক, তাহাই অনাদরণীয়, অগ্রাহ ও ত্যজ্য। ইহাকেই খ্রশ্বরিক 
নিয়মান্থু্সারে শ্রেণী বা জাতিভেদ বলিয়া থাকে । এই অব্যর্থ নিয়মের . 
কোন প্রকার ব্যভিচার হইলেই উন্নতির মঙ্গলময় সোপাঁনশ্রেণী পরিত্যাগ 
করিয়। অবনতির অকল্যাণকর সোপানে পতিত হইয়া! ক্রমে অধঃপাতে 
গমন করিতে থাকে । এখন তুমি এই বিস্তৃত ভূমগুলের সসাগর সপ্তত্বীপা- 
্তর্গত সমুদায় দেশের অবস্থা আলোচিন! করিয়া দেখ ? যে প্রথা রশ্বরিক 
নিয়মের অন্ুগামিনী না হইয়া ব্যভিচারিণী হইয়াছে, তদ্বার। মনুষ্যসমাজ 
দুরে থাকুক, জীবমাত্রেই অবনতি লাভ করিয়াছে ও করিতেছে ।” 

জাতিতেদ সম্বন্ধে কাঙ্গাল হরিনাথ আরও অনেক কথা বলিয়াছেন, 
কিন্তু প্রস্তাব বাহুলা ভয়ে সে সকল কথার অবতারণা করা গেল না। 
তাহার ব্রহ্গাণ্বেদ হইতে যে কয়েকটি বাক্য উদ্ধৃত করিয়াছি, তাহা হইতেই 
জাতিভেদ সম্বন্ধে তাহার মত বুঝিতে পারা যাইবে। 


মহ. 

ব্রহ্মাগুবেদে- উপাসনা | 


আমি অনেকবার বলিয়াছি, এখনও বলিতেছি কাঙ্গাল হরিনাথের 
রহ্াগুবেদ হইতে যখনই যে তত্ব সংগ্রহ করিতে যাই, যখনই যে কথার 
মীমাংসা-চেষ্টা করি, তখনই কাঙ্গালের রচিত কোঁনও না কোনও গানে 
মে তত্বের সমাধান দেখিতে পাই। তিনি ব্রহ্ষাগুবেদে যে সকল গভীর 
তত্বকথার আলোচনা করিয়াছেন, যে সমস্ত যুক্তি প্রদর্শন করিয়াছেন, 
তাহার মীমাংসা তাহার গানের মধ্যে আমি পাইয়া থাকি । গানের মধ্যেই 
আমি কাঙ্গাল হরিনাথকে স্পষ্ট দেখিতে পাই, তাহার কথা বিশদভাবে 
বুঝিতে পারি। সেই জন্যই যখন তখন, যেখানে সেখানে তাঁহার গানের 
কথাই আমার মনে পড়ে এবং সেই গান উদ্ধৃত করিবার প্রলোভন আমি 
ধবরণ করিতে পারি না। এবার উপাসনা সম্বন্ধে কাঙ্গাল হরিনাথের 
উপদেশ লাভ করিতে গিয়া প্রথমেই তীহার একটি গান আমার মনে 
গড়িয়া গেল। দেই গানটি এস্ানে উদ্ধৃত করিয়া দিয়া আমি আমার 
বক্তব্য বিষয়ের আরম্ভ করিতে চাই। 


গানটি এই-- 


“তারে পাঁবিনে কখন ওরে ওমন, 
_ নাহি থিতালে। 
ওরে তোর হদয়-জল বড় ঘোলা, 
ঢেউ উঠায় বাতাস তুলে ॥ (সংসার মেঘে ) 


দেখ দেখি মন সেই কথা মনে, 
ওরে, নিজান জলে মুখ দেখা যাঁয় 
সকলেই জানে; 
আবার পাড়ি-ভাঙ্গা খোলা পাঙ্গা 
দেখা যায় কি সেই জলে ॥ (আপনার মুখ ) 
স্থির ভাবে মন থাকরে বসিয়ে 
যত কাদামাটা ক্রমে রে তোর যাবে নিজায়ে; 
তখন নিজের ঘরে, সরোবরে, 
দেখা পাৰি ভাবিলে ॥ (নির্মল জলে) 
নড়িস্নে মন, টলিন্‌নে রে আর, 
ওরে সংসার-মেঘে সদা আছে বাতাসের সঞ্চার; 
তুমি ঠিক না থাকলে, চঞ্চল হলে, 
দেখবে আধার চোক বুজ্লে ॥ (ঘোলা জলে) 
কাঙ্গাল কয় সংসার-বাঁসন৷ 
আমার ঘোল! জল, ঘোলা করে, থিতাতে দের না 
আমার ঘোলায় ঘোলায় দিন কেটে যায়, 
হোল না মোর কপালে ॥ (জলে মুখ দেখা ) 


আমার ত মনে হয় উপরে যে গানটি তুলিয়া দিলাম তাহাতেই আমার 
বক্তব্য বিষয় কাঙ্গাল অতি সহজ কথায় বলিয়া দিয়াছেন, ইহার উপর আর 
কিছু না বলিলেও চলিত। তবুও অতি সংক্ষেপে উপাসনাসম্বন্ধে ছুই 
চারিটি কথা নিবেদন করিতেছি । একথা বলিয়া রাখা ভাল যে আমি যাহা! 
বলিব, তাহ! কাঙ্গালের শিক্ষা মতই বলিব। তাহার নিকট এ সম্বন্ধে যে 
উপদেশ পাইয়াছি, এ ক্ষেত্রে তাহাই আমার সম্বল । 

ভগবানের উপাসনা ও পুজা এক কথা নহে। অগ্রে উপাসনা তাহার 

পর পুজা । উপাসন! শব্দের অর্থ কি? সৌজাস্থুজি বলিতে গেলে উপাসনা 
শবের অর্থ নিকটে উপবেশন। বিশুদ্ধ ভক্তির প্রভাবে তগবানকে দর্শন 
এবং এই তিনি আমার নিকট বসিয়া আছেন, ইহার স্পষ্ট অন্থৃতৃতিই 
উপাসনা। 

উপাসনা সকলেরই এক প্রকার। ইহাতে মতভেদ বা মতদ্বৈধ নাই 
এবং আমার মনে হয়, থাকিতেও পারে না। আমার পিতা, আমার 
দেবতা, আমার আরাধ্য ধন আমার নিকট উপস্থিত হইয়াছেন, আমার 
সম্মুখে আসন গ্রহণ করিয়াছেন, আমি তাহাকে দর্শন করিয়া বা তাহার 
সান্নিধ্য উপলব্ধি করিয়া, তীহার নিকট বসিয়া আছি--ইহাতে আমার 
এক মত এবং অপরের অন্ত মত হইবার কোন কারণ নাই। এ জগতে 
বাহারা ভগবানের নিকটে বসেন, তাহাদের সকলেরই অবস্থা একরূপ। 
তবে এ কথা ঠিক যে, সকলের উপাসনার প্রণালী একরূপ নহে- নানা 
জনের নানারূপ। আর এই নানারূপ প্রণালী হইতেই জগতে নানা 
সম্প্রদায়ের স্থষ্টি বা আবির্ভাব । তাহাতে যায় আসে না। নদনদী যেমন 
নানা দিক দিয়া প্রবাহিত হইয়া পরিশেষে সাগরে প্রবেশ করে, উপাসনা- 
প্রণালীও সেই প্রকাঁর ভগবানরূ্প অমৃত-সাগরেই প্রবেশ করিয়া থাকে । 
নদন্দীর মুখ বদ্ধ হইলে যেমন জল সাগরে পতিত হয় না, নানা স্থানে 
আবদ্ধ হইয়! ছুষ্ট হইয়া যায়, সেইরূপ উপাসনা-প্রণালী উপাসনা-সাগরে 
পতিত না! হইলে তাহার কার্ধ্যও ছুষ্ট হইয়! থাকে । দুষ্ট জল যেমন মনুষ্য 
জীবনের অপকারী, উপাসনাপ্রণালীর ছুষ্ট কার্য্যাদিও লোকের পক্ষে 
তেমনই অনিষ্টকর হইয়! থাকে । পৃথিবীর সকল নদনদীর জল যেমন 
একই প্রণালীতে বহাইয়া সাগরে লইয়া যাওয়া অসম্ভব, তেমনই সমস্ত 
উপাসনাপ্রণালী এক করিয়া! সেই ভূমা মহাসাগরে প্রবাহিত করাও 
অসম্ভব। পৃথিবীর ইতিহাস পাঠ করিলে দেখা যাঁয় যে, ইহাঁ কখনও 

কোথায়ও হয় নাই, হইতে পারে না।  প্রণীলীগুলির জল সাগরে 
মিশিতেছে কি না, তাহাঁরই আলোচনা করা, এবং প্রণালীর মুখ বদ্ধ হইলে 
তাহা পরিষ্কার করিবার উপাঁয় উদ্ভাবন করা মনুষ্বের সাধ্য, সুতরাং 
কর্তব্য | 

কাঙ্গাল হরিনাথ বলেন “কেহ উচ্চতল মন্দিরে, কেহ গৃহে, কেহ 
গুহায়, কেহ পর্বতে, কেহ বনজঙ্গলে, কেহ বা নদীতীরে ও বৃক্ষতলে 
উপাসন! করিয়া থাকেন। কেহ সিংহাসনে বা কাষ্ঠাসনে, কেহ কুশাসনে 
উপবেশন পূর্বক, কেহ গালিচা ছুলিচা মাছুর বিছাইয়া, কেহ মৃত্তিকা 
বসিয়া, কেহ যোগাসনে, নানাসনে, কেহ স্বেচ্ছাসনে, কেহ ছুইপদে, কেহ 
এক পদে দণ্ডায়মান হইয়া, কেহ জানু পাতিয়া বসিয়া, কেহ উর হস্তে, 
কেহ মুদ্রিত নেত্রে, কেহ মননে, কেহ বচনে, কেহ বা অন্য প্রকারে 
উপাসনা করিয়৷ থাকেন। এ সকল প্রণালী, ইহা উপাদনা নহে । উপাসনা 
তাহার সমীপে উপবেশন করা । যিনি তাহা করিয়া থাকেন, তিনি যে 
প্রণালী অবলম্বন করুন না! কেন, কৃতার্থ হইয়াছেন। যিনি তাহা করিতে 
পারেন নাই, তাহার নানাবাদ্যসমন্বিত ও দীপালোকে আলোকিত মন্দির, 
শৈবশাক্ত সন্ন্যাসীর বেলতলা, বৈষ্ণবের তুলসীতলা, ফকিরের আস্তানা ও 
দরগাতলা প্রভৃতি সকলেরই এক দশী। এটা কিছু নহে, ওটার প্রয়োজন 
নাই, সেট! নিরর্থক, এই সকল বাহিরের কথায় পরম্পর বিবাদ করিয়া 
ঈশ্বর ও ধর্মের নামে দলবদ্ধ করা জ্ঞানী মন্ুষ্যের পক্ষে অনুদারতা। 
যে প্রণালী অবলম্বন করিয়! যিনি উপাসনা করিতে পারেন অর্থাৎ ভগবানের 
সমীপে বসিতে সমর্থ হয়েন, তাহার পক্ষে সেই প্রণালীই অমৃত। আর 
যিনি তাহা না পারেন, তাহার পক্ষে সকল প্রণালীই মৃত। 

সোজা কথা এই যে, চিত্ত স্থির করিতে হইবে ! কি উপায়ে যে কাহার 
চিত্ত স্থির হয়, তাহার যখন কোন নির্দিষ্ট পথ নাই, তখন আমার প্রণালী 


৯৬ 


শ্রেষ্ট, অন্তের প্রণালী কিছুই নহে, ইহা প্রমাণ করিতে তর্ক বিতর্ক ও 
বিবাদ করা অজ্ঞতার কার্ধ্য | যাহাতে যাহার চিত্ব স্থির হয় এবং ভগবানের 
সামীপ্য লাভ হয়, তাহাই তাহার পক্ষে প্রাণের ধন ও জীবনের বন্ধ । 
যিনি অবলস্ব্য প্রণালীর মুখবন্ধ দেখিয়া প্রণালীস্ক সাধককে অন্ত প্রণালী 
অবলম্বন করিতে উপদেশ প্রদান করেন, তিনি বহুদর্শন আচার্য্য ও "গুরু 
নহেন, তিনি দল বাধিবার গুরুঠাকুর। এই প্রকার প্রণালী পরিবর্তনে 
অনেকে উভয় কুল হারাইয়া একেবারে শুষ্ধ হইয়! যায়। এই শুষ্কতা 
দীর্ঘকাল স্থায়ী থাকিলেই লোকে হয় স্বেচ্ছাচারী, না হয় নাস্তিক 
হইয়া! উঠে। 

কাঙ্গাল হরিনাথ বলিয়াছেন, প্রণালী যেমন উপাসনা নহে, উপাসনার 
অবলম্বন ; সেইরূপ ভগবানের নামও ভগবান নহেন, ভগবান প্রাপ্তির 
সহার স্বরূপ। দেশ-কাঁল-পাত্রতেদে এবং আপনার হৃদয়ান্সারে প্রণালীর 
মত এই নামও লৌকে অবলম্বন পূর্বক উপাঁসনা করিয়া থাকে ! যিনি 
যে নাম অবলম্বনে সামীপা সিদ্ধি লাভ করিয়া কৃতার্থ হইয়া থাকেন, সেই 
নামই তাহার মূলমন্ত্র, উপান্তদেবতাস্বরূপ এবং হৃদক্সের সর্বস্বধন। 
সাধকের এই অবস্থায় নাম ও নামী এক হইয়া যায়| 

কাঙ্গাল বলেন “ভাষা ও বাক্যের এমন কোন শক্তি নাই যে, সে 
ভগবানকে প্রকাশ করিতে পারে । যখন সাধকের সাধন-শক্তি বাক্যে ও 
শব্দে প্রবেশ করে, তখন অগ্রাণ বাক্য ও শব্দ সকলও প্রাণশক্তি 
গাইয়। জীবন্ত হইয়া উঠে। এইরূপ জীবস্ত বাক্য ও শবের নামই মন্ত্র। 
ম্বক-পাথর স্পর্শ করিয়। লৌহ যেমন তাহার গুণ প্রাপ্ত হয়, সেইরূপ বাক্য 
ও শব্ধ সকলও ভগবানকে স্পর্শ করিয়া শক্তিলাভ করিয়া থাকে ।* 

আমাদের মনে হয় এই (প্রকার শক্তিসম্পন্ন বাক্যকেই সিদ্ধবাক্য বা 
সিদ্ধশব্দ বলে। সিদ্ধপুরুষগণ এই সিদ্ধবাক্য অন্যকে প্রদান করেন; 

ইহারই নাম গুরুমন্ত্র। এখন অনেকে গুরুমন্ত্র বিশ্বাস করেন না, কারণ 
তাহারা দেখিতে পান মন্ত্রে চেতনাশক্তি নাই! এ কথা অস্বীকার কর! 
যায় না। সত্য সতাই এখন যাহারা গুরুপদবাচ্য তাহারা সিদ্ধমন্ত্র দিতে 
পারেন না। যিনি নিজে সিদ্বমন্্ লাভ করিতে পারেন নাই,তিনি যে 
মন্ত্র শিষ্যকে প্রদান করিবেন, তাহাতে ত শক্তি থাকিবেই না। এখন 
তেমন সিদ্ধপগুরু মিলে না, তাই মন্ত্রের শক্তি দেখিতে পাওয়া যায় না। 
উপাসনালন্ধ যে বাক্য বাঁ মন্ত্র, তাহ! কি শক্তিহীন হইতে পারে ? অনেকে 
ংশপরম্পরায় যে গুরুবংশের নিকট মন্ত্র গ্রহণ করিয়াছেন, তাহাই গ্রহণ 
করেন। কিস্তু তাহাতে শক্তি কৈ? গুরুবংশের হয় ত কেহ কোন 
সময়ে উপাসনাবলে প্রাণের কথা বা মন্ত্র লাভ করিয্বাছিলেন, তিনি সিদ্ধ 
হইয়াছিলেন। তাহার পর তাহার উত্তরাধিকারী মহাশয়েরা সেই মন্ত্র লাভ 
করিলেন বটে, কিন্তু সে শক্তি লাভ করিলেন নাঃ মন্ত্র অচেতন হইয়া 
গেল। ভবিষ্যবংশীয় গুরুপুত্র পৌত্রগণ মেই অচেতন বা শক্তিহীন মন্ত্রই 
শিষ্যগণকে দান করিতে লাগিলেন; স্ৃতরাং সে মন্ত্র কার্যকরী হইল 
না। মন্ত্রের ফল লাভ করিতে না পারিয়া লোকের মন্ত্রের প্রতি এবং 
মন্থদাতা গুরুর প্রতি শ্রদ্ধা হাস হইতে লাগিল; অবশেষে শিষ্য স্বেচ্ছা 
চারী বা নাস্তিক হইয়! উঠিল। 
উপাসনার কথা বলিতে বলিতে আমক্সা বোধ হয় সামান্য একটু দূরে 
আসিয়া পড়িয়াছি; এক্ষণে পুনরায় উপাসনার কথা বলিতেছি। 
বাহারা ভগবানকে অস্বীকার করেন এবং ধাহারা তাহাকে স্বীকার 
করিয়াও উপাসনা অনাবশ্তক মনে করেন, তাহাদের সম্বন্ধে কোন কথা 
এখানে বলিতেছি ন!'। ধাহার৷ প্রণালী অনুসারে উপাসনা করিয়া থাকেন, 
তাহাদের মধ্যে অনেকে বলিয়া থাকেন “কৈ, কিছুই ত পাই না, কিছুই ত 
বুঝি না।* একথার উত্তর এই যে, তবীহার! উপাসনা! করেন না, 

তাহারা প্রণালীর দাসত্ব করেন। লোকে যতদিন প্রণালীর দাস হইয়া 
কেবল কতিপয় অনুষ্ঠান মাত্র করে, ততদিন সে উপাসনা করে না। হৃদয় 
পরিষ্ধার না করিয়া প্রণালীগত উপাসনা ও কতিপয় কার্য্ের অনুষ্ঠান 
করিলে কখন ভগবানের দর্শন লাঁভ ত হয়ই না, বরং অবিশ্বাসের 
দৃঢ়তা ক্রমে বৃদ্ধি প্রাপ্ত হয়। 

আমরা ভগবানের প্রকৃত উপাসনা! করি না, কেবল বাহ্‌-অনুষ্ঠানকেই 
উপাসনা মনে করিয়া থাকি, সুতরাং, উপাসনাতে প্রকাশ দেখিতে পাই 
না। বাস্তবিক আমরা কি মনে করি? আমর! সম্মুখে পূজার সজ্জা 
রাখিয়া অথবা! বাস্ঘ-গীতের অনুষ্ঠান করিয়া কতকগুলি অভ্যস্ত মন্ত্রোচ্চারণে 
মৌন হইয়া অথবা নয়ন মুদিয়া কাম কল্পনা ও বাসনার চরণে পুষ্পাঞ্জলি 
দিতেছি, তাহাদেরই স্তব পাঠ করিতেছি। এই যে ব্যবসায়বাণিজ্য 
আমার হদয়মধ্যে অট্রহান্ত করিতেছে, এই যে স্ত্রীপুত্র প্রভৃতি সংসার 
আসিয়! আমার সম্মুখে নৃত্য করিতেছে, এই যে মান সন্ত্রম আমার পুষ্পাঞ্জলি 
গ্রহণ করিতে চরণ অগ্রসর করিয়া দিতেছে, এই যে ধন-জন, বিগ্যা-জ্ঞান, 
জাতি-কুল, রূপ-যৌবন প্রভৃতির অহঙ্কার সপরিবারে আমার সম্মুখে আসিয়া 
ধাড়াইতেছে; আমি তাহাদেরই উপাসনা করিতেছি, তাহাদেরই চরণে 
পুষ্পাঞ্চলি প্রদান করিতেছি। যাহাদিগের উপাসনা! করিতেছি, তাহারাই 
আমার সমীপে রহিয়াছে, আমি তাহাদিগের নিকটেই আছি। উপাসনায় 
এত বাধা বিদ্ব থাকিলে ভগবানের উপাসনা হয় না। 

এ কথা যে সত্য, তাহা কেহুই অস্বীকার করিতে পারিবেন না। 
ইহার প্রতিকারের কি কোন উপায় নাই? নিশ্চয়ই আছে। সিদ্ধ-সাধক 
কাঙ্গাল হরিনাথ সে উপায় নির্দেশ করিয়াছেন। সেই উপায়ের কথা বলি- 
বার বা উপদেশ করিবার অধিকার আমি লাভ করি নাই। জন্মজন্মাস্তরেও 
করিতে পারিব কি না, জানি না। তবে কাঙ্গাল হরিনাথ যাহা বলিয়া- 

ছেন, তাহারই আবৃত্তি করিতে পারি | তিনি বলিয়াছেন, “বিক্ষিপ্তচিত্বকে 
সংযত করিবার, সংসারাভিমুখী মনকে ভগবানাভিমুখী করিবার একমাত্র 
উপায় যোগ এবং একমাত্র সহায় সদ্‌গুরু ৮ সঘগুরু সম্বন্ধে কাঙ্গাল হরি- 
নাথ যাহা বলিয়াছেন, তাহা ইতঃপূর্ে প্রবন্ধাস্তরে নিবেদন করিয়াছি) 
যৌগের কথা তিনি যাহা! বলিয়াছেন, তাহ! পরবর্তী প্রস্তাবে বলিবার 
চেষ্টা করিব। 

ব্রন্মাগুবেদে- যোগ। 


আমি পূর্ব প্রস্তাবে যোগের কথা বলিয়াছিলাম। যোগ সম্বন্ধে আমি 
কিছুই জানি ন|) তবে ত্রদ্ধাও-বেদে কাঙ্গাল হ্রিনাধ কোন কথাই বাদ 
দেন নাই) মাধনবলে তিনি যাহা কিছু উপলব্ধি করিয়াছিলেন, তাহা 
সমস্তই তিনি ব্রহ্ধাগ্ুবেদে লিপিবদ্ধ করিয়া গিয়াছেন। আমি তাহারই 
পদাঙ্ক অনুসরণ করিয়া যোগের কথ এই স্থানে নিবেদন করিব। 

প্রথম বুঝিতে হইবে “যোগ” কথাটার অর্থ কি? কাঙ্গাল হরিনাথ 
বলিয়াছেন “মনোবৃত্তি রুদ্ধ করার নাম যোগ ।*-_ আর এক স্থলে তিনি 
বলিয়াছেন “ত্যাগ-্বীকারই যোগের হেতু ।* কথাটা! বোধ হয় এই-_ 
বিষয়বুদ্ধি ও বিষয়নাশের নিমিত্ত যে অবস্থায় সুখ দুঃখের অন্তৰ হয় না, 
মানুষের নেই অবস্থার নামই যোগ। উক্ত অবস্থা প্রাপ্ত হইবার উপায় 
যে সকল গ্রন্থে লিখিত আছে, তাহার নাম যোগশান্ত্র। 

স্থখ-ছুঃখান্ুভবের কারণই মন। আধেয় মন যখন স্খ-ছুঃখের হেতু 
বিষয় পরিত্যাগ এবং ভগবান অথবা তাহার মহিমা শ্রবণ কীর্তনাদিকে 
আশ্রয় করে, তখন জীবের যে অবস্থা উপস্থিত হয়, সেই অবস্থার নাম 
যৌগ । অতএব যোগ যত্বশীল গৃহস্থের পক্ষেও ুর্নভ নহে, এবং 
আবত্রণীল সন্ন্যাসীর পক্ষেও স্ুলত নহে। শ্রীমদ্ভগবদ্গীতায় আছে-_ 
“হে পাণ্তব! পণ্ডিতগণ যাহাকে জন্গ্যাম বলিয়া নির্দেশ করিয়াছেন, 
তাহাই যোগ বলিয়া জানিও ) যিনি ফলসস্বল্প পরিত্যাগ করেন নাই, তিনি 

করণনি্ঠ বা জাননিষ্ঠ হইলেও যোগী হইতে পারেন নাই।” গীতার 
অন্য একস্থলে লিখিত আছে 


তং বিদ্যা: £থসংযোগবিয়োগং যোগসজ্ৰিতম্‌। 
স নিন যোক্তব্যো যোৌগোইনির্বিচেতসা । 


“সেই ছুঃখ মিশিত বৈষদ্িক স্ুখঘ্বারা নিযুক্ত অবস্থা-বিশেষের নামই 
যোগ বলিয়া জানিবে। সেই যোগকে শান্তর ও আচার্য্ের উপদেশ 
জনিত নিশ্চয় দ্বারা! নির্ষেদশৃন্য চিত্তে অভ্যাস করা কর্তব্য । 

পণ্ডিত কালীবর বেদাস্তবাগীশ মহাশয় পাতঞ্জলদর্শন-বঙ্গানুবাদের 
অবতরণিকাঁয় লিখিয়াছেন--“মন্ত্রযোগ, রাঁজযোগ, লয়যোগ, হঠযোগ, তবদশশী 
যোগীর! এই চারি প্রকার যোগপথ আবিষ্কার করিয়াছেন। এই চতুষ্পথা" 
কার যোগের ভিন্ন ভিন্ন পথগুলি ভিন্ন ভিন্ন সময়ে ভিন্ন ভিন্ন মহাযোগীর 
দ্বারা আবিষ্কৃত হইয়াছিল। ফল কথা! এই যে, প্রত্যেক যোগেই লয়ের 
সম্বন্ধ আছে। লয় ছাড়া যোগ হয় না। লয় কি? কাহার লয়? 
চিত্তের লয়। চিত্ত কোন এক অনির্দেশ্ত আকারে লয় প্রাপ্ত হইলেই 
তদ্বশায় তাহাকে লয়যোগ বলা ঘাঁয়। 

হঠযোগের দ্বারা শরীর নিরুগ্ন ও সর্বপ্রকার ক্লেশসহিষু হইয়া থাকে। 
তন্লিমিত্তই অধ্াত্ব-যোগিগণ অধ্যাত্ম-যোগানুষ্ঠানের পূর্বে হঠযোগ অভ্যাস 
করিয়া থাকেন। কি আধিভৌতিক,কি আধিদৈবিক, কি আধ্াত্মবিক, 
মানবশরীর সর্বপ্রকার যোগ-সাঁধনেরই মহাযন্ত্র। সাধন বরিবার সর্কর 
প্রকার উগাঁয় বা কলকৌশলই এই যন্ত্রের সর্ধস্থানে সন্নিবেশিত রহিয়াছে, 
সুতরাং যন্ত্ররপ শরীর ভগ্ন ও তাহার স্বভাব বিকৃত না হইলে 
তদবলম্বনে শারীরিক ও মানসিক - সর্বপ্রকার সাধন করিয়াই কৃতার্থতা 
লাভ করা যায়। শরীর ভগ্ন ও রুগ্ন হইলে কোন প্রকার যোগসাধন 

করিয়াই সিদ্ধিলাভের সম্ভাবনা নাই। অতএব হঠযোগই সকল যোগের 
প্রথমাঙ্গ বা মোপাঁন। বাল্যকালই এই যোগশিক্ষার উপযুক্ত সময়। 
ইহার পর শিরা ও অস্থি প্রভৃতি যতই দুঢ় হইতে থাকে, লোকে হঠযোগ 
শিক্ষা করিতে ততই অপরাগ হয়। প্রোটাবস্থায় উক্ত যোগ কাহারও 
অৰলম্ব্য নহে। সেকালে গুরুগৃহে ছাত্রগণ এই হঠযোগ অভ্যাস করিত, 
ইহা পাঠেরই একটি অঙ্গ ছিল। যে দেশের লোকে যত যত্র সহকারে 
একান্ত হইয়া এ ঘোগের সেবা করিয়া থাকে, তাহারা ততই শিল্প বাণিজ্য 
ও অপর বিদ্যায় পারদর্শী বলিয়া পৃথিবীতে প্রসিদ্ধ হয়। যাহারা শিল্প- 
মন্ত্র ও অর্ণবযান ইত্যাদি নিম্মীণ করিতে নিপুণ নহে, ভাহারা উক্ত বিষয়ে 
যোগত্রষ্ট হইয়! বাণিজোর উন্নতি করিতে পারে না । যাহাদিগের কৃষি- 
যোগ বাভিচারমুক্ত, তাহারা অন্নের সচ্ছলতা লাভে বঞ্চিত থাকে । 
বোগ সম্বন্ধে কাঙ্গাল হরিনাথ অনেক তন্থকথা বলিয়াছেন, এ স্থলে 
তাহার সারোদ্ধোর করাও এক প্রকার অসম্ভব ব্যাপার। কিন্তু আমি 
যদি এই স্থানে কাঙ্গালের একটি গান তুলিয়া দিই, তাহা হইলে কাঙ্গা- 
লের কথার আভাস সকলেই পাইবেন। কাঙ্গাল হরিনাথ গাইয়াছেন-- 
বিনা ইন্জিয় দমন, না হয় কখন, কৃষ্ণসেবা সাধন ভজন । 
১। যেজন হয় রিপুর অধীন, দেই ত দীন, 
অধম বলে পণ্ডিত জন; 
কাম ক্রেধের দাস হইরে, জ্ঞান হারায়ে, 
ভ্রমণ করে মায়াকানন। 
২। ইন্দ্রিয় বিষম বেদে, ফেলে ফাদে, 
ভালুক করে মানুষ রতন; 
নাকেতে ডুরি দিয়ে, নাচাইয়ে, 
রঃ বথ তথা করে ভ্রমণ। 


১৯০৩ 


৩। ইন্দ্রিয় তুফান উঠে, হৃদয় তটে, 
ঘোল! করে মানুষের মন) 
ঈশ্বরের তত্ব না পায়,__ঘুরে বেড়ায়, 
অন্ধকারে অন্ধ যেমন। 


৪। কাঙ্গাল কয় ছাপাতিলক, বাহিরের যোগ, 
মনের যোগ ইন্দ্রিযদমন 
যদি রে তা__না-হল, সব বিফল, 
শ্রবণ মনন কীর্তন । 

যোগের প্রধান কথাটাই কাঙ্গাল হরিনাথ বলিয়া দিয়াছেন । ব্রহ্ষাগ- 
বেদের একস্থানে কাঙ্গাল বলিয়াছেন “ইন্দ্রিযসংযমই অধ্যাত্মযোগ সাধনের 
প্রথম সোপাঁন। যাহার ইন্দ্রিয় বশীভূত হয় নাই, সে ব্যক্তি আত্মষোগ 
সাধন করা দূরে থাকুক, উক্ত যোগ কাহাকে বলে, তাহার অর্থ বুঝিতে না 
পারিয়া ইন্দ্রিয় নষ্ট করাই ইন্দ্িয়-দংযমের অর্থতাৎপর্ধ্য বুঝিয়া ইন্দ্রিয় 
নষ্ট করিতে যত্র করিয়া থাকে ৷ লোকে যত্ব ও চেষ্টা করিলে ইন্দ্রিয়, সংযম- 
করিতে পারে, কিন্তু নষ্ট করিতে পারে না । কারণ, তাহা অবিনশ্বর পর- 
মেশ্বরী শক্তিবিশেষ। ইহার বিনাশ-সধন মন্ুযোর সাধ্যায়ত্ত নহে । যাহার 
দ্বারা এই শক্তির প্রকাশ হয়, সেই দ্বার শরীরের বাহাবয়ব, সুতরাং নশ্বর । 
লোকে কেবল তাহারই প্রকাশিকা শক্তি নষ্ট করিয়া মনে করে, ইন্দ্রিয় নষ্ট 
করিয়াছি । ইন্জিয় সংযম যোগের প্রথমাঙ্গ | কিন্তু সংযম না করিস্না লোকে 
যে ইন্দ্রিয় নষ্ট করিতে ইন্রিয়দারের শক্তি নষ্ট কিন্বা অবয়ব ছেদন করে, 
ইহাঁরই নাম যোগের ব্যভিচার । লোকের চেষ্টায় ইন্দ্রিয় দ্বারে প্রকাশিকা 
শক্তি নষ্ট হয় বটে, কিন্তু ইন্রিয়ের শক্তি হৃদয়মধ্যে ক্রীড়া করিতে থাকে 
এবং তুষানলের স্তায় যন্ত্রণা দান করে। এপ ব্যক্তি সকল বাহিরে 
আবরণ দিয় ধার্ট্িক ও সাধু বলিয়া! লোকের নিকট সম্মানিত ও পুর্জিত 

হইতে পারে, কিন্তু ভগবানের রুদ্র মুখ ব্যতীত কখন প্রশান্ত মুখের 
আভাসও বুঝিতে পারে না। একান্তহ্দরয় হইয়া! ডাকিলে ভগবান পঞ্চমহা 
পাতকীকেও দয়া করেন; কিন্তু তিনি এপ ব্যক্তির প্রতি নিতান্ত 
বিমুখ । অতএব, এই প্রকারে যে ইন্ত্িয়সংযম, তাহা ইন্দ্িয-সংযমের 
বাচ্য না হইয়া যোগের ব্যভিচার শব্দরই বাচ্য। 

“ইন্জিয-সংযম লোকে এক্ষণে যেমন কষ্টকর ও দুঃসাধ্য মনে করিয়। 
থাকে, বাস্তবিক তাহা তাদৃশ কষ্টকর ও ছুঃসাধ্য নহে। লোকে অবিহিত 
কার্য করিয়া অভ্যাসকে স্বভাবে পরিণত করিয়াছে । সুতরাং তাহ! পরি- 
ত্যাগ করিতে ক্লেশকর ও ছুঃসাধ্য মনে করে। এই অভ্যাস আবার দুই 
একদিনের নহে, জন্ম জন্মান্তরের ৷ সুতরাং ইন্দ্িয়-সং্ঘম লৌকের পক্ষে 
ক্লেশকর ও অসাধ্য হইয়। উঠিয়াছে। এই নিমিত্ত জ্ঞান, যোগ ও ভক্তির 
যাহা কিছু বাহিরের কার্য্য, লৌকে কেবল তাহারই অনুষ্ঠান করিয়া থাকে 
এবং তাহা করিতেও ভালবাসে । কেন না ইন্দিয়-সংযম না থাকিলেও &ঁ 
সমুদায় বাহাকর্ম্বের কোন বিঘ্ন উপস্থিত হয় না; কিন্তু অধ্যাত্ম-সাধনে কোন 
এক ইন্দ্রিয় স্থলিত হওয়া দূরে থাকুক, চঞ্চল হইলেও সাধনপথে তিষ্িয়া 
থাঁকা স্থুকঠিন। বাহিরের কার্ধা কেবল মনের ভাল অর্থাৎ যাহার! কিছুই 
করে না, তাহারা যতটুকু করে তাহাই ভাল) এবং ভক্তি সহকারে এই 
সকল কার্ধ্য অন্ুঠিত হইলে, তাহার দ্বার! অধ্যাত্ব-সাধনে উঠিবার প্রথম 
সোপান নির্মিত হয় । 

এক পদার্থের সহিত অন্য পদার্থের অথবা এক আত্মার সহিত অন্য 
আত্মার একীভূত করিবার নাম যোগ । তাহা হইলে এ কথা বেশ বলিতে 
পার! যাঁয় যে, ইন্দ্িয়-সংযমের ফল যোগ ; কেবল যোগ নহে, সর্বপ্রকার 
যোগের, বিশেষ আত্মযোগের প্রথম ও প্রধান অঙ্গ । ইপ্রিয়-সংযমের ফল 
যেমন যোগ, তদ্রপ যোগের ফল ভগবানে অবস্থান ও তত্বজ্ঞান। বৃত্তির 


১০৫ 


অনুগত হইয়া ইন্দ্রিয় সকল বাহিরের নানা বিষয়ে, নিযুক্ত থাকে ; তাহা 
হইতে তাহাদিগকে আকর্ষণ পূর্বক নিরোধ অর্থাৎ চিত্তস্থানে সংগৃহীত ও 
আবদ্ধ করিলে ততপরে ভগবানের যোগ করিতে হইবে, ইহারই নাম 
ইন্ড্রিযসংযম যোগ । যতদিন এই প্রকারে ইন্দরিয়-সংযম যোগ সাধন না হয়, 
ততদিন আত্মযোগে প্রবেশ করিবার অধিকার কাহারও হয় না এবং হইতে 
পারে না। ইন্দ্রিয় স্যম ব্যতীত আত্মযোগ সাধন ত হইতেই পারে না; 
কিন্ত হঠযোগী ইন্িয়-পরায়ণ হইলে তিনিও অনেক কাধ্যে অকৃতকার্য 
হইয়া! থাকেন। ইন্দরিয়গণ বাহিরে সৎকাধ্যে নিুক্ত থাকিলে তাহাকে 
সদাঢার এবং অসং কাধ্যে নিযুক্ত থাকিলে তাহাকে অসদাচার বলে। কিন্ত 
ভগবদ্তক্তগণ বলেন যে, ইন্জিয়গণ যে পর্যান্ত ভগবানে যুক্ত না হয়, সে পর্য্যন্ত 
সদসৎ যাহাতেই নিযুক্ত থাকুক, তাহাঁকেই অসধ্যম ব্যভিচার বলে। তবে 
ইন্দ্রিয়গণ সতে যুক্ত থাকিলে সমাজনীতি ও রাজনীতি অর্থাৎ শাস্ত্ান্ুসারে 
লোক দণ্ডার্হয় না, আর অসতে যুক্ত হইলে দণ্ডার্ন হইয়া থাকে, এই 
মাত্র বিশেষ | 

এই স্থানে আর একটি কথার অতি সংক্ষেপে একটু আভাস প্রদান 
করিতেছি । উপরে যে ইন্দিয়সংযম যোগের কথা বলিলাম, এই সংঘম-ফোগ 
জ্ঞানী ও ভক্ত যোগীদিগের ঠিক এক প্রকাঁর নহে__কিঞ্চিৎ ইতরবিশেষ 
আছে। জ্ঞানীর গ্রার্থনা "হে পরমপুরুষ, তোমার শক্তিতে আমার প্রতি 
ইন্জিয় শক্তি সংযুক্ত হইয়া তোমার জগতের সেবা করুক।” প্রেমভক্ত 
তাহা বলেন না; তিনি বলেন “তোমার প্রতি অঙ্গ লাগ মোর গ্রতি অঙ্গ 
কাদে । 

ইন্দ্রিয-নং্যমের কথা বলিতে বলিতে আমরা জ্ঞানযোগ ও প্রেমভক্তি- 
যোগে আসিয়া পড়িয়াছি। কেমন করিয়া এ কথা উঠিল, তাহা আমি 
ভাবিয়া পাইতেছি না; তবে ইন্দ্রিয়-সং্যম হইতে কথাটা যে না আসিতে 

পারে, তাহা নহে। জ্ঞানযৌগই হউক আর তক্তিপ্রেমযোগই হউক, 
ইন্দরিয়-সধ্যম যে উভয় যৌগেরই প্রথম ও প্রধান অঙ্গ, সে বিষয়ে সন্দেহ 
নাই। এই সংযমের পথ না ধরিয়া সাধনভজন করিতে গিয়া যে কি হয়, 
তাহ! তথাকথিত বৈষ্ণবগণের ধর্মীচরণে সকলেই দেখিতে পাইতেছেন। এই 
ভূতের আড্ডায় বাঁস করিয়! ভূত ছাড়াইতে না পারিলে যে কোন দিকেই 
যাওয়া যায় না, একথা চিন্তাশীল ব্যক্তিমাত্রেই স্বীকার করিবেন । 

এই স্থানে কাঙ্গাল হরিনাথের একটি গান আমার মনে পড়িল; সেই 
গানটি উদ্ধৃত করিতেছি, গানটা এই__ 


ভূতের ঘরে বসত করা ভাই হল রে দায়; 
জলে মলেম পাঁচ ভূতের জ্বালায়। 


১। আমি ভু'ল ভূতের ঠাটে, ভূতের ব্যাগার খেটে, 
ভূতের হাটে ভ্রমি ভূতের ভোগায় 
ভূতের সকলই অদ্ভুত, তৃতে জন্মে ভূত, 
ভূতে জড়ীভূত করলে আমাঁয়। 


২। এ যে ভূতেরই সংসার, ভূতেরই ব্যাপার, 
ভূতে ভূত খায় ভূতের জ্বালায়; 

কিছু নহে ভূত ছাড়া, ভূতে ভূত বেড়া, 
তৃতের সঙ্গে ভূত নেচে বেড়ায়। 


৩। ওরে কাঙ্গাল কেঁদে কয়, পঞ্চভূতময়, 
দেহে আবার ষড়ভূতে জালায় ; 
এখন বল রাম রাম মুখে অবিরাম, 
হবে প্রাণরাম নাম মহিমায়। 

[১৪] 


ব্রন্মাগুবেদে--যোগতত্ব । 


এইবার আমি যোগতত্বের কথা বলিব। এ সম্বন্ধে কাঙ্গাল হরিনাথ 
তাহার বরহ্ধাগুবেদে যাহা বলিয়াছেন, তাহা! উদ্ধত করা ব্যতীত আমার 
পক্ষে উপায়ান্তর নাই। আমি সেই পন্থাই অবলম্বন করিলাম। 


কম্মযোগ | 


কাঙ্গাল হরিনাথ বলেন-যাগধজ্ঞ তপস্তা প্রভৃতি কর্মানুষ্ঠান দ্বারা 
তগবানে যুক্ত হওয়াকে কর্ম্যোগ বলে। কর্মের যোগেই এ সংসারে যাব- 
তীয় কার্য নির্বাহ হইয়া! থাকে। কর্ম ব্যতীত জীব অনা কারা দূরে 
থাকুক, স্বীয় দেহ্যাত্রা পর্যন্তও নির্বাহ করিতে সমর্থ হয় না। ইচ্ছায় 
বা অনিচ্ছায় হউক, কর্মীত্িকা প্রবৃত্তির বাধ্য হইয়া প্রান্তিক জীব 
কর্মানু্ঠানে গ্রবৃত্ত না হইয়া থাকিতে পারে না। কোন সৌধশিথরে 
আরোহণ করিতে হইলে ক্রমান্বয়ে তাহার সোপান আশ্রয় না করিলে 
যেমন সে মনোরথ পূর্ণ হইবার মন্তাবন| নাই; তন্দপ যে কোন যোগার 
হইতে ইচ্ছা করিলে কর্ম-যোগমীনা আশ্রয় ব্যতীত জীবের সে ইচ্ছা 
সফল হইবার উপায়ান্তর নাই। আ্োতের তীরে অবস্থিত পারাপারের 
তরণীখানি স্বয়ং জড় ও অচল হইলেও গারান্তর গমনেচ্ছু অজড় ও সচল 
জীবকে নিজ বক্ষে ধারণ পূর্বক যেমন নদীপার করিতেছে; সেইরূপ 
কর্ণযোগ স্বয্ং অচল ও জড়বৎ হইলেও ভবসাগর-তিতীমু: জীবগণকে 
নি বিস্তৃত বক্ষে স্থান দান করিয়া অনায়াসে ভবদাগরের পারাস্তরে 

উপস্থিত করিতেছে । অতএব লোকে যদি শ্রদ্ধা ও ভক্তি সহকারে 
যথাবিধি কর্্মযোগের অনুষ্ঠান করিতে সমর্থ হয়, তাহা হইলে এই কর্ণ- 
যোগ অবলম্বনেই সকল যোগের অমূলা ধন যোগেশ্বরকে লাভ করিয়া 
কৃতার্থ হইতে পারে। সাত্বিক, রাঁজসিক ও তামসিক ভেদে এই কর্মমযোগ 
আবার তিন প্রকার। যে কর্ম আসক্তি ও ফললাভেচ্ছাশূন্য হইয়া ও 
সমাজের মান সন্ত্রম প্রড়ৃতি স্বার্থ সাধনের নিমিত্ত রূপে অনুষ্ঠিত ন! হইয়া 
কেবল বিধি বিধানের অনুসরণে দস্ত-বিরহিত হইয়া অনুষ্ঠিত হয়, তাঁহার 
নাম সান্বিক কর্খমা। যে কর্ম ফললাভের ও আসক্তির কারণ রূপ এবং 
সামাজিক মান সন্ত্রম ও রাজ্যাদি লাভের নিমিত্ত রূপে দন্তসহকারে ধূমধামে 
নির্বাহিত হয়, তাহাকে রাঁজসিক কর্ম বলে। আর যে কর্ম বিধি বিধান 
পরিত্যাগ পুর্রক ভাবী শুভাশুতে লক্ষাশূন্য হইয়া! এবং সামাজিক মান 
সন্ত্রম যশ আদর অপেক্ষা না করিয়া মোহবশতঃ বিধিবিরুদ্ধ হিংসাবলম্বনে 
সদস্তে অনুষ্ঠিত হয়, তাহ।কেই তাঁমসিক কর্ম বলে। 

কাঙ্গাল আরও বলিগ়াছেন_-ভোজন, গমন, হবন, দান ইত্যাদি যে 
কোন কম্মের অনুষ্ঠান করা যায়, সে সমুদায় কর্মই যদি ভগবানে অর্পিত 
হয়, অর্থাৎ ইহার কিছুতেই আমার ফললাভের আশা নাই, ভগবানেরই 
প্রীতির নিমিত্ত বা তাহার কার্ধযসাধনের জন্ত ইহার অনুষ্ঠান করিতেছি, 
এই জ্ঞানে অন্থুষ্টিত হয়, তবে তাহাকেই সাত্বিক কর্ম বলে। এই সাত্বিক 
কর্মের ফল কর্শজন্য শুভান্তত নাশ ও পরমপদ লাভ। শ্রীমদ্ভগবদ্গীতা 
ঈম অধ্যায় ৪৭ ও ৪৮ শ্লোকে উক্ত হইয়াছে, যথা--“হে কোন্তেয়, তুমি 
ভোজন, হবন, দান বা তপন্তা প্রভৃতি যে কোন কর্ন কর, তৎসমস্তই 
আমাতে অর্পণ কর। এরূপ করিলে তুমি কম্মজনিত শুভাশ্ুভ ফল 
হইতে বিমুক্ত হইবে। (আমার প্রতি সমর্পণরূপ ) যোগযুক্ত হইয়া 
আমাকে লাভ করিবে ।” 


ভোজন, তীর্ঘগরমন, দান, তপন্তা প্রভৃতি যে কোন কর্ম ফলাভিলাষ- 
যুক্ত হইয়া অর্থাৎ যে কর্ম করিতেছি, ইহার দ্বার! আমার অক্ষয় স্বর্গ- 
স্থথলাভ হউক ইত্যাদি সকাম বুদ্ধিতে অনুষ্ঠিত হয়, তাহাকে রাজন 
কন্ম বলে। এই রাজন কর্মের ফল পুণ্যসঞ্চয় ও ম্বর্গলাত এবং পুণ্যক্ষয়ে 
সংসারে জন্সগ্রহণ। এইরূপ সংসারে যাতায়াত করাই রাজস কর্মের 
স্থথছুঃখময় ফলতোগ। | 

তামস কন্মানুষ্টায়িগণ ভগবানকে পরিত্যাগ পূর্বক আশু ফল লাভের 
আশায় তামস কর্মের অনুষ্ঠানে কিরূপে কর্ম্ফলে বঞ্চিত হর, ও কিরূপ 
প্রকৃতির আশ্রয় করিয়া ভগবানকে অবজ্ঞা করে, তাহা শ্রীমদ্ভগবদ্‌- 
গীতায় ৯ম অধযায়ে ১২শ শ্লোকে ভগবান নিজেই বলিতেছেন -“তাহার। 
আমা বাতীত অন্যান্ত দেবতাকে আশুফলগ্রদ বলিয়া আশা করে, কিন্তু 
তাহাদিগের আশা বিফল হয়। কারণ মত্প্রতি বিমুখ হওয়াতে তাহা- 
দিগের কশ্মনকল ফলজনক হয় নাঁ। বিফলজ্ঞানযুক্ত সেই ব্যক্তিরা 
রাক্ষপী, আস্রী এবং মোহিনী প্রকৃতির আশ্রিত হইয়। আমাকে 
অবজ্ঞা করে।” 


ধ্যান-যোগ। 


সাংসারিক বিষয়চিস্তা হইতে শুন্ত করিয়া পরব্রন্দের মহিমাতে চিন্তা- 
গ্রবাহ প্রবাহিত করিবার জন্য মনকে নিযুক্ত করাকেই ধ্যান বলে। 
এই ধ্যান অভ্যাসের পূর্বে মনন অভ্যাস করিতে হয়। পরব্রন্ধের অস্তিত্বে 
ধরব বিশ্বাী হইয়া তাহার গুণ ও মহিমাতত্বের সর্বশ্রেষটত্ব প্রতিপাদন 
বিষয়ে অনুষক্ষণ মনে মনে শাস্্ীয় যুক্তি, তর্ক ও বিচার উখাপন পূর্বক যে 
মীমাংসা তাহাকেই মনন বলে। এই মননের পরিণাম-ফলই ধ্যান। 
ধ্যান যতই গাঢ় হইতে থাকে, পর্রক্ষ-তত্বও ততই হৃদয়ফলকে নির্লা- 


১১৩ 


কাশে আদিত্যমগ্ডল প্রকাশের ন্যায় প্রতিফলিত হইয়া থাকে। ধ্যানের 
পূর্বে যে সমুদার কম্ম অনুষ্ঠিত হয়, সে সমুদায় সৌধশিখরারোহণের নিম্ন 
সোপানমালার ন্যায় পরব্রহ্ম সাক্ষাৎকারের নিতান্ত অন্তরগ হইলেও 
ধ্যান হইতেই পরবন্ত্ব হৃদয়ে পরিস্মরিত হইয়া সাধককে আপনার 
অভিমুখে আপনি অগ্রসর করিতে থাকে । এই ধ্যানাবস্থায় সাধক 
সাংসারিক শত সহস্্ বাধা বিপত্তির মধ্যে পড়িলেও সেই ধোয় ধ্যানে নিবৃত্ত 
থাকিতে পারেন না। কারণ মানবের স্বাভাবিক গ্রবৃত্তি এই যে, যাহাকে 
সব্দোন্তম, সর্ধস্খকর ও মধুর বলিয়া জানে, শত সহজ বাধা বিপত্তি 
উপস্থিত হইলেও সে পদার্থের সন্তোগে দে কখনই নিবৃত্ত হয় না। 
সাধক ধ্যানে যে আনন্দ, যে শান্তি, যে মধুরতা অন্থুভব করেন, তাহার 
নিকট সাংসারিক আমোদ প্রমোদ ও ধনজন স্ত্রী পুত্রাদি জন্য সুখ যে 
নিতান্তই অকিঞ্চিংকর ; তাই শত সহত্র বাঁধাবিপত্তি উপস্থিত হইয়াও 
নাধককে ধ্যানের অন্থপম আনন্দ হইতে বঞ্চিত করিতে কিছুতেই 
সাহসী হয় না। যোগীর ও ভক্ত সাধকের ধানভেদে এই ধ্যানযোগকে 
ছুই ভাগে বিভক্ত করা যাইতে পারে । যোগিগণ পাংদারিক বিষয়ে চিন্তা 
হইতে মনের শূন্য ভাবনাকে ধ্যান বলেন এবং এ জগৎ ব্রহ্মাণ্ডে সকলই 
অনিত্য, কেবল একমাত্র পরব্রহ্ই নিত্যপদার্থ, এইরূপ অনুক্ষণ অস্তু- 
চিন্তন তাহাদের ধ্যানের কার্য । এই চিন্তার পরিণাম মনঃস্থৈর্যাই যোগি- 
গণের ধ্যানযোগের অব্যর্থ ফল। আর, ভক্তহৃদয়রগ্জন, ভক্তবাহ্াাকল্পতরু 
ভগবান ভক্তির একান্ত আকর্ষণে আপনার প্তস্বরূপ যে সকল নিত্য- 
মতি প্রকাশ করিয়া! ভক্তকে কৃতার্থ করেন, ভক্ত সাধকগণ সাংসারিক 
সমুদায় বিষয়চিস্তা হইতে মনকে হরণ পূর্বক সেই নিত্য দেব ঝ| 
দেবী মুগ্তির গাঢ় চিন্তা দ্বারা হৃদয়ে তৎ তৎ মূর্তিম্করণের সঙ্গে সঙ্গে 
তাহার লীলা ও মহিমাতত্বে চিন্তাপ্রবাহ প্রবাহিত ও অপার আনন্দ- 

স্থথ অনুভূত ওয়াঁকেই ধ্যান বলেন। এই ধ্যানদ্য়ের বিষয় ও পরি- 
ণামফল আলোচনা! করিয়া যোগিগণের ধ্যানকে লক্ষ্য করিয়াই ভক্ত 
যোগীকে সর্ধশ্রে্ঠ ও ভগবানের একান্ত প্রিয় বলিয়। স্ব শ্রীভগবানই 
নির্দেশ করিয়াছেন ; যথা__ শ্রীমদ্ভগবদ্গীতা ৭ম অধ্যায় ১৬ শ্লোকে উক্ত 
হইয়াছে “যোগযুক্ত আত্মজ্ঞানী ভক্তই সর্ধশ্রেষ্ঠ। তিনি আমার ও 
আমি তাঁহার একান্ত প্রিয় ।” 


বিজ্বান-যোগ | 


বিজ্ঞানযোগ সম্বন্ধে কাঙ্গাল হরিনাথ বলেন-_এই জগৎ-সংসারে মায়ামুগ্ধ 
জীব সকল আপনার মায়ামুগ্ধত| অনুভব করিতে না পারিয়া৷ অনেক সময়ে 
আপনি আপনাকে জ্ঞানী জানিয়া অভিমানে অভিভূত হয়। শাস্ত্র যে অব- 
স্থাকে লক্ষ্য করিয়া “জ্ঞানাদেব হি মুক্তি স্তাৎ” _জ্ঞানই এ সংসারে মুক্তির 
কারণ, জ্ঞানই মায়াজন্য স্থখ-ছুঃখাদি যন্ত্রণা পরিহারের একমাত্র হেতু, 
ইত্যাদি বাক জ্ঞান শব্দের যোজনা করিয়া দেন; মোহান্ধ মানব 
জীবের সাধারণ-জ্ঞানের সহিত তাহার এঁক্য সমাধান পূর্বক অনেক সম- 
য়েই দুঃখ করিয়া থাকেন “আমি জ্ঞানী হইয়া সংসার-যন্ত্রণ। অনুভব করি 
কেন? জীবমুক্ত হইয়া মায়াসন্দীপ্ত শোঁক-ছুঃখানলে দগ্থীভূত হই কেন?” 
এবং পরিণামে মীমাংসাস্থলে দণ্ডায়মান হইয়! শান্ত্রবাক্যকে মিথ্যা বলিতে 
ক্রটী করেন না । সেই মায়ামুগ্ধ মানবকে সতর্ক করিবার জন্ই ত্রিজগন্ম- 
গল শীন্্র জীবের সাধারণ জ্ঞান হইতে বিশেষ করিয়া সেই ব্রহ্গজ্ঞানকে 
ধিজ্ঞান নামে অভিহিত করিয়াছেন। যে বিশেষ জ্ঞানে পূর্ণ জ্ঞানস্বরূপ 
পরব্রন্ধের ব্রহ্মাগুময় পরম মহিমাতত্ব সাধক-হৃদয়ে নিত্য প্রকাশিত হয়, 
তাহাকেই বিজ্ঞান-যোগ বলে। আহার নিদ্রা ভয় ও সম্তানোৎপাদনের জন্য 
যে জ্ঞানের প্রয়োজন, তাহা এ জগৎ-সংসারে স্থষ্ট জীবমাত্রেই সমানরূপে 

বিদ্যমান আছে, পণ্ড পক্ষী কীট পতঙ্গ দেব দানব মানব বলিয়া তাহার কিছু- 
মাত্র ইতরবিশেষ নাই। জই জন্যই আহার নিদ্রা তয় ইত্যাদি বৃত্তি চরি- 
তার্থতা জন্য নানা বুদ্ধিচাতুর্যয উপস্থিত করিলেও তাহা সাধারণ পণুজ্ঞান 
হইতে উচ্চ বলিয়া গণ্য বা মান্য নহে। মানব যে শিল্পনৈপুণ্য প্রকাশ, 
বলের কাজ কলে সাধন, এবং গ্রজাশাসন, প্রজারক্ষণ, বিদ্রোহিদমন ইত্যাদি 
রাজকার্ধ্য নির্বাহ করিয়া আপনাঁকে জ্ঞানী বলিয়া অভিমান করে, তাহা 
যে তাহার নিতান্ত মোহমুগ্ধতার পরিচয়, তাহাতে সন্দেহ মাত্র নাই। পণ্ড 
পক্ষী ও কীটদিগের যে প্রকার গৃহনিন্মাণ বিষয়ে শিলপচাতুর্ধ্য, আহার 
সংগ্রহের জন্য কৌশল-বিস্তার ও রিপু কর্তৃক আক্রান্ত হইলে আত্মরক্ষার 
জন্য নান! উপায় উদ্ভাবন করিতে দেখা যায়, তাহাতে মানব হইয়া শিল্প 
কল ও রাজকার্য্য মানব যে বড় অধিক জ্ঞান ও বুদ্ধির পরিচয় প্রদান 
করিয়। থাকেন, তাহা নহে। এই সাধারণ বা অপর জ্ঞানের উচ্চ সীমা- 
রোহী মহাবাহাদুর কি সম্রাট, কি শিল্পি-চুড়ামণি, কি আধুনিক বিজ্ঞান- 
বিশ, কাহারই মায়াজন্য রোগ শোক তাপ ও জরা মৃত্যু দুঃখ প্রত্ৃতি সংসার- 
ক্লেশনিবারণ করিবার সামর্থা নাই। সাধারণ বা অপর জ্ঞানের সেব! 
করিয়া রাজা, মন্ত্রী, কি সম্রাট হইলেও মায়া-যন্ত্রণ পরিহার পূর্বক প্রক্কৃত 
শাস্তির বিমলানন্দ উপভোগ করিবার সাধ্য ইহ কি পর সংসারে কাহারও 
নাই। যেহেতু পাপ পুণ্য সচরাচরই অন্ধগামী হয়। 

বিজ্ঞান অর্থাৎ বিশেষ জ্ঞান। বিশেষ জ্ঞান কাহাকে বলে? জল বলিয়া 
যে একটা পদার্থ আমরা সচরাচর পত্যক্ষ ও ব্যবহার করি, ইহার গুণ শীত- 
লতা, কার্য্য পিপাসানাশ 7; এই পর্যন্তই সাধারণ জ্ঞানের অধিগম্য | 
তৎপর যে ইহার বিশেষ তব্রগ্রহণ, তাহাই বিজ্ঞানের সুক্দৃষ্টির অন্তভূক্ত ; 
যথা, এই শীতলগণযুক্ত, জীবের পিপাসাশাস্তিকারী জল কোথা হইতে 
আদিল? জীবের পিপাসানাশের প্রয়োজন জানিয়! কে ইহাকে এরূপ 

স্বচ্ছ, তরল করিয়া স্থষ্টি করিল? এবং ইহার উৎপত্তির মূলই বাকি? 
ইত্যাদি রূপে অনুসন্ধান-বৃত্তি-প্রবাহ প্রবাহিত হইলে শাস্ত্রের বা শাস্তরবিদ 
গুরুর শরণাপন্ন হইয়া ইহার শেষ মীমাঁংসায় একমাত্র জগৎকর্তাই ক্ষিতি, 
অপ, তেজঃ) মরুৎ ও ব্যোম এই পঞ্চভৃত সৃষ্টির কারণ, তিনিই ইহার 
প্রয়োজন জানিয়া এ রূপে স্থপ্টি করিয়াছেন, এবং জলের ধর্ম যে শীতলতা 
তৎস্বরূপও তিনি, ইহা হাদ্বোধ ও জগন্ময় প্রত্যেক পদার্থে তাহার সত্তা অনু- 
ভব করাই বিজ্ঞানযোগের অব্যর্থ মধুর সিদ্ধফল। ইহা অপেক্ষা ইহার 
আরও সংক্ষেপ এই যে, ব্রহ্গাওস্থ প্রত্যেক পদার্থের বাহতত্ব হইতে লক্ষ্য 
করাই বিজ্ঞানযোগের সমাঁধান। এই বিজ্ঞানযোগের সাধনায় অগ্রসর সাধ- 
কই ব্রহ্গজ্ঞানে উপনীত হইয়! অনন্ত ব্রহ্মাণ্ডে ব্রহ্মাগ্ডপত্তির সত্তা অনুভব 
পূর্বক '্ঞানাদেব হি মুক্তিঃ স্তাৎ' শাস্ত্রের এই অব্যর্থ সত্য বাক্যের মহছু- 
জল দৃষ্টান্ত স্বরূপে অবস্থিত হয়েন। বিজ্ঞানযোগসিদ্ধ যোগীই এ সংসারে 
সীসা সোণা হীরা কয়ল! ও রত্বধূল! প্রভৃতি পাথিব পদার্থ মাত্রকেই একরূপ 
দর্শন করেন এবং তীহাদিগেরই সেই জ্ঞানাপ্রনরঞ্জিত নেত্রেই এই সমুদায় 
পার্থিব পদার্থ পৃর্থীবিকার ভিন্ন অন্য কিছু বলিয়া উদ্ভাসিত হয় ন1। 

বিজ্ঞান ও সাধারণ জ্ঞানের ফল এক নহে। বিজ্ঞানের ফল মুক্তি, 
আর সাধারণ জ্ঞানের ফল বন্ধন। অতএব যাহারা এই দুইয়ের একত্ব 
সমাধান পূর্বক সাধারণজ্ঞানে অভিমানী হয়, তাহাদিগের ন্যায় মায়ামুগ্ধ 
অন্ধ জীব এজগৎ ব্রহ্মাণ্ড আর কে আছে ? 

যোগতত্ব সম্বন্ধে অন্যান্য কথা আগামী প্রস্তাবে বলিবার ইচ্ছা! রহিল। 
এই স্থানে কাঙ্গাল হরিনাথের একটা সঙ্গীত তুলিয়া দিয়া যোগতত্ব সম্বন্ধে 
অনেক কথ! সহজ করিতে চাই। গানটা এই-__ 

শোন্‌ রে, অবোধ কাঙ্গাল, আমি তোরে প্রবোধতত্ব কই। 
ওরে, আমি মেয়ে, আমি ছেলে যুবক যুবতী হই। 

,৯। 


ত। 


৩। 


৪ । 


ওরে আমি, বুদ্ধ বৃদ্ধা আদি, আমি অনাদি আদি, 
আমি বাদী প্রতিবাদী, বিধি অবিধি ) 
দেখ রে, পদ্মপত্রের জলের মত, 
| মাঁয়৷ খেলায় লিপ্ত নই। 


হই আমি সকল কিছু নও তুমি, মায়ায় আমি তুমি, 
তুমি আমি, জগত্ময় আমি ; 
হোল আমি বলা রোগ যে তোমার, 
আমি বই আর তুমি কই। 


এ দীন, কাঙ্গাল ফিকিরটাদ বলে, ওমা বিমলে ! 
ব্রহ্মাগ্ুময় তুমি যা হও আমি তোর ছেলে) 
ওমা, তুমি আমার হৃদ্‌কমলে, 
আমি তোমার হোয়ে রই। 


কাঙ্গাল বলে মাগে, তুমি যে সকল, সে আসল নয় নকল, 
যেমন ইচ্ছা, পিতামাতা যা হও তুমি, আমি তোর কেবল 

তোমার চরণতরি ভবসম্বল, | 
না জানি এ চরণ বই! 


| ১৫] 
বৃন্ষাণ্তবেদে__যোগ 


পূর্ব প্রস্তাবে বিজ্ঞান-যোগের কথা বলিয়াছি; বর্তমান প্রস্তাবে 
অধ্যা্মযোগ, বিভূতিযোগ ও তক্তিযোগের কথা বলিব। কথাগুলি 
সমস্তই কাঙ্গীলের, আমি লিপিকরমাত্র। 


অধ্যাত্-যোগ। 


অধ্যাত্ম অর্থাৎ আত্ম বিষয়ক যে যোগ, তাহাকেই অধ্যাত্স- 
যোগ বলে। এ স্থলে আত্মা শব্দ পরমাত্থ্ার লক্ষিত নহে, জীবাম্মাই 
ইহার লক্ষ্য । এক্ষণে পুনরায় বলিতে হইতেছে যে, জীবাত্মা বিষয়ক 
যে যোগ অর্থাৎ জীবাস্মার সহিত পরমাস্বার যে যোগ সমাধানত্ব, তাহারই 
নাম অধ্যাত্ম যোগ। অধ্যাত্ম যোগ অভ্যাসের অনন্চিন্তা হইতেই আত্ম- 
তত্ব উত্ভাদিত হইয়া! এক মাত্র পরমাত্মাই যে কেবল জীবের অধিগম্য, ইহ! 
উদ্বোধিত হইয়৷ থাকে । অধ্যাত্ম যোগেরই একটি বিশেষ অঙ্গ আত্ম- 
তত্বানুন্ধান। আত্মতত্বানুসন্ধানে তন্ন তন্ন করিয়া__জীব বলিতে জীবের 
চক্ষুঃ কর্ণ নাসিক জিহ্বা ত্বক পঞ্চজ্ঞানেন্ত্রিয়) বাক্‌, পাণি, পাদ, পায়ু 
উপস্থ পঞ্চ কন্মেন্দিয়) প্রীণ, অপান, মান, উদান, ব্যান পঞ্চবাযু, অথবা 
উক্ত দশেক্ত্রিয়ের পরিচালক মন: পর্যন্তও জীব নহে, ইহা স্থিরীকৃত 
হওয়ার পর একমাত্র আত্মাই জীব শব্ধের বাচ্য যখন নিশ্চয় হয়, তখনই 
মানব অধ্যাত্ম যোগতত্ব কাহাকে বলে, তাহা বুঝিতে সমর্থ হয় এবং 

ক্রমেই অধ্যাত্মতত্বানুসন্ধানে পরমাত্বার বদ্ধদশী আলোচনা! করিয়া! অনু- 
শোচনা করে। সেই সময়েই মানবের ইহা লক্ষিত হয় যে, স্বচ্ছন্দবিপিন- 
বিহারী সুপক মিষ্টফলাহারী বিহঙ্গম যেমন ব্যাধজালে বন্দী হইয়া বিলাসীর 
বিলাস-ভবনে লৌহপিঞ্জরীবদ্ধ হয় এবং বিলাসীর ইচ্ছান্থুূপ ফল ভোজন 
করিয়৷ যারপরনাই কষ্ট অনুভব করে; সেইরূপ সদানন্দ__কাননের 
অমুতফলভোগী জীবাত্মা-বিহঙ্গও কর্ম-ব্যাধের জন্মজালে বন্দী হইয়া আজ 
মায়াবিলাদিনীর বিলাসভবন সংসারে দেহপিপ্ররাবদ্ধ হইয়াছে। সংসারে 
এত যে হাহাকার, এত যে আর্তনাদ, এত যে ঘোর অশাস্তির উচ্চ আবেদন, 
ইহা কেবল সেই মারাবিলাদিনীর ইচ্ছান্ুরূপ স্ত্রী পুত্র ধনজনস্বরূপ আশ্- 
মধুর, পরিণাম-হলাহল ফলভোজনে শোকতাপ-জরা-মৃত্যু বিষজালায় 
বিহঙ্গের মন্রভেদী চীৎকার ভিন্ন অন্ত কিছু নহে। তাই, সেই সময়ে 
জীবাত্বা মায়াবন্ধন-মুক্তি-কামনায় পিঞ্জর হইতে পরিত্রাণকামী বিহঙ্গের 
ন্যার অধীরচিত্তে ইতন্ততঃ পরিভ্রান্ত হয়। এই যে সংসার-নুখবিমুখ 
জীবাত্মার মায়্াবন্ধন হইতে পরিত্রাণের একান্ত চেষ্টা, ইহাই অধ্যাত্মযোগের 
পরমতন্ব। অর্থাৎ আমার বলিতে এ সংস|রে আমার কিছুই নাই, যত 
কিছু আমার বলিয়া ব্যবহার করি, ইহার কাহারও সহিত আমার চির- 
সম্বন্ধ থাকিবে না এবং যাহাকে আমার পরম মঙ্গলনিদান বলিয়৷ আলিঙ্গন 
করিতেছি, তাহাই আমার ঘোর অমঙ্গলের বিষম আলয়, ইত্যাদি রূপে 
সংসারের অপারত্ব নিশ্য়ের পর একমাত্র পরমাত্মাই আমার গতি, 
আশ্রয়, ও তাহার সহিত সম্বন্ধই আমার চির সম্বন্ধ এবং তাহার ক্রোড়েই 
আমার রোগ শোক জর! মৃত্যু প্রস্ৃতি সংদার-তাপহারী পরমমঙ্গলালয়, 
ইহা উদ্বোধিত হইলে শাস্ত্রীয় বিধি অনুসরণ পূর্ব্বক গুরুপাদপন্মে শরণাঁগত 
হইয়া জীবাত্মার সহিত পরমাত্মার যোগসমাঁধানতত্বে নিবিষ্টতাই অধ্যাত্ব- 
যোগের আনন্দাস্বাদ মধুর দি্ধফল। অধ্যাত্ম যোগতত্বে নিবিষ্ট হইয়াই 

যোগী, কিরূপে সংদার-বন্ধন হইতে মুক্তি পাওয়! যায়, কিরূপে কোন 
কার্য্যের অনুষ্ঠানে জীবকে মায়ার অধীন হইয়া আর সংসারে যাতায়াত 
করিতে না হয় ইত্যাদি রূপে অধ্যাত্মতত্ব হৃদয় মাঝে প্রক্ষ/রিত করিয়া 
তত্তৎ উপায় অবলম্বনে সংসার হইতে চিরমুক্তি লাভ করিয়া থাকেন। 


বিভূতি-যোগ। 


বাক্য মনের অগোচর এক অদ্বিতীয় অনন্ত পরব্রহ্মগ আপনাকে 
প্রকাশ ও বিস্তার করিবার ইচ্ছায় যে সকল উপাদানে অনন্ত ব্রহ্মা 
সষ্টি করিলেন, সে সমুদীয়ই তাহার বিভূতি অর্থাৎ শ্বর্্য। সেই 
বিভৃতি-তত্বে চিত্তসমাধানকেই বিভৃতিযোগ বলে। এই নিখিল জগদ্‌- 
্রহ্ধাণ্ডে যাহা কিছু প্রকাশিত, যাহা কিছু জীবনেত্রে উদ্ভাসিত, যাহা 
কিছু জীবনেত্রের বহিভূতি হইলেও সুক্মকাঁরণরূপে ব্রহ্মাণ্ডে অবস্থিত 
অর্থাৎ দেব দানব মানব, পশুপক্ষী কীট পতঙ্গ, যক্ষ রক্ষ দিদ্ধ চারণ 
গন্ধর্ব অপসরঃ কিন্নর প্রভৃতি অনন্ত জীব ও এতত্তিন্ন প্রস্তর কাষ্ঠ মৃত্তিকা 
ইত্যাদি অজীব শ্রেণীতে যাহা কিছু সত্তা লক্ষিত হয়, সে সমুদায়ই 
সেই এক অদ্বিতীয় অচিস্তনীয় স্বয়ংবেদ্য পরমেশ্বরের নিজ বিভূতি। 
তিনি এই অনন্ত বিভূতি-মগুলের সুস্ম কারণরূপে অবস্থিত হইয়া জগদ্‌- 
্হ্মাগ-লীলায় অভিনয় করিতেছেন। এই ভব-নাটকের মায়া-নাট্যশালায় 
সুত্রধরও যিনি, নটও তিনি । যিনি এ নাটকের রচক, তিনিই আবার আভি- 
নেতা ও দর্শক। সুতরাং এনাটকের দোষ গুণ বিচারভারও তাহার হস্তে 
বিন্যস্ত এবং আমোদ-প্রমোদীনন্মভোগীও তিনি। এই আনন্দ উপভোগ 
করিবার জন্যই মত সেই সচ্চিদানন্দ পুরুষ এক অদ্ধিতীয় হইয়াঁও ভব- 
নাটকের অবতারণা! পূর্বক বন্ুত্বে দ্বিতীয় হইলেন, অনস্তত্রহ্ষাণ্ডেশ্বর অনস্ত 
ব্রহ্ষাণ্ডে নিজ বিভূতি প্রকাশপূর্ব্বক নিত্যলীলায় নিত্য উন্মত্ত হইলেন। 

অগণ্য নক্ষত্রমণ্ডলবেষ্টিত গগনতলে তিনিই সুধাকর সাজে সদা সুধাবর্ষী; 
দেবগণমধ্যে অমরাবতীর অধীশ্বর নন্দনকাননবিহারী দেবেন্দ্র হইয়া 
তিনিই স্বর্গসিংহাসনে অধিষ্ঠিত; পুরোহিতমণ্ডলীর মধ্যে বৃহস্পতি 
হইয়। তিনিই সর্বহিতে সর্বদা নিরত; তিনিই কবিকুলচুড়ামণি ভার্গৰ 
রূপে অবস্থিত; তিনিই নিয়ন্তুগণের মধ্যে ধর্মরাজ হইয়া জীবজগতের 
পাপপুণ্য-বিচারক রূপে নিত্য অধিষ্ঠিত। অধিক আর কি বণিব, এই 
অনন্ত ব্রহ্মাণ্ডের অনন্তকার্ষো যিনি তাহার অধিপতিরূপে বিরাজ করিতে- 
ছেন, মে সকলই তাহারই স্বরূপ অর্থাৎ সেই অনন্ত ব্রহ্মাগুপতিই স্বীয় 
বিভূতিযোগে সেই সেই কার্ষ্যের অধিপতি রূপে ত্রদ্ধাওময় নিত্য বর্তমান। 
আদিপুরুষ ব্রহ্মা হইতে আরম্ত করিয়া তৃণগুচ্ছ পর্য্যন্ত তাহার বিভূতি অর্থাৎ 
ষ্ঠ বস্তব। অতএব স্বষ্ট হইয়া অষ্টার গুণতত্ব স্থির করা স্থষ্টিজগতের বহি- 
ভূতি। তাই ব্রহ্গা হইতে আরম্ত করিয়া এই অনন্ত ব্রহ্গাণ্ডের অনন্ত 
জীবরাশির কেহই তীহার গুণতত্ব তত্বতঃ জানিতে সমর্থ নহেন। তিনি 
সকলকে জানেন, কিন্তু তাহাকে জানিতে এ জগৎ্-সংসারে আর কেহই 
নাই। তিনি এ জগত্স্থ্টির আদ্য, মধ্য ও অন্ত অর্থাৎ ইহার প্রবাহ 
প্রবাহিত হইবার কারণও তিনি, ইহার প্রচলিত প্রবাহ সংরক্ষণের হেতুও 
তিনি এবং কালে সে প্রবাহ বিশুদ্ধ হইবার মুলও তিনি। তত্বতঃ এ 
সমুদায়ের আদ্য, মধ্য ও অন্ত তাহাতেই অবস্থিত। এইরূপ ব্রহ্মাওময় 
্রহ্মাওপতির বিভৃতি-তত্ব অন্ুতব করিয়া! বিভুতি-যোগ অবলম্বনে অর্থাৎ 
তিনি আদি, এক, অদ্বিতীয় মহাপুরুষ) অনন্ত ত্রহ্মা্ড তাহার বিভৃতি ; 
এই বিভৃতিমগ্ডলে নিত্য নিত্য ক্রীড়ামান, এই রূপ সমাহিত চিন্তায় সেই 
সচ্চিদানন্দ পরব্রন্মের নিত্যলীলা দর্শন দ্বারা আত্ম-কৃতার্থতা লাভই 
বিভূতি-যোগের পরম, চরম ফল। বিভূতি-যোগের এই যোগিজনছর্লভ 
নির্বাণানন্দ ফল যোগী ব্যতীত অন্ঠের উপভোগ করা কল্পনার অতীত। 

বিভূতিযোগে যে আননের উপলব্ধি হয়, শুক ব্দ্ষক্ঞানে বা! অন্তান্ত যোগ- 
সাধনে তাহা হয় না। 


ভক্তি-যোগ । 


ভক্তি কাহাকে বলে, তাহা বুঝিতে ন! পারিয়া ভক্তিযোগের তত্ব 
অবগত হইতে ইচ্ছা করা, আর বর্ণপরিচয়ুহীন বালকের রামায়ণ মহা- 
ভারতাদি গ্রন্থ পাঠে পুরাণবেত্া হইতে ইচ্ছা করা, একই কথা। ভক্তির 
স্বরূপলক্ষণ নিরূপণ করিতে পারে, জগতে এমন কোন ভাষার স্থষ্টি 
হয়ও নাই ও ভবিষ্যতে হইবারও সম্ভাবনা নাই। কারণ ভক্তি গোলোক- 
কৈলাসের সম্পত্তি। ভক্তিলতিকাঁর আশ্রর ভগবত্তরু যেমন অনির্ব্চনীয়, 
এই লতিকাঁও তদ্রুপ অনির্বচনীয়৷ ; সুতরাং বাক্যে বা! লিপিতে ইহার 
স্বরূপ প্রকটিত করিতে চেষ্টা পাষাণে বীজান্কুরোৎপাদন চেষ্টার ন্যায় 
বৃথা আয়াসমাত্র, সন্দেহ নাই। “ভক্তি” এই ছুটা অক্ষর শ্রুতিগোঁচর 
হইবামাত্র ধাহার হৃদয়ে ইহার আনন্দমধুররসোত্স উৎসারিত হইয়া পড়ে, 
কেবল সেই ভক্তই ভক্তির স্বরূপতত্ব অবগত এবং সেই ভক্তিযোগে ভক্ত- 
বংসল ভগবানের নিত্যলীলার নিত্য-সহচর হইয়া মর্ভ্যদেহে অমৃততত্ব 
লাভ করিয়৷ থাকেন। বালককে যেমন যৌবনসম্ভব দাম্পত্যপ্রণয়ের 
মধুরতা, বালিকাকে যেমন যুবতীর পতিসহবাসন্থথ এবং গোছুগ্ধপুষ্ট 
মাতৃহীন বালককে যেমন মাতৃ-স্তনের অমুতোপম ছু্ধের আস্বাদন বাক্যে 
বা লিপির সাহায্যে বুঝাইবার কোঁন ভাষা নাই এবং তত্তৎ বিষয় সম্তোগ- 
কারী ব্যতীত অন্তের বুঝিবারও সাঁধ্য নাই; তত্রপ অভক্তকে অর্থাৎ 
যিনি ভক্তির মধুরতা কখন অনুভব করেন নাই, তাহাকে ভক্কিতত্ব 
বুঝাইবার কোন ভাষাও জগতে প্রচলিত নাই এবং ভক্ত ব্যতীত ভক্তির 
অমৃত্ময় স্বাদ উপলব্ধি করিবারও অন্ঠের সাধ্য নাই। তবে, অনুপযুক্ত 

ব্যক্তিকে মধুর মিষ্টতাকে বুঝাইতে হইলে যেমন *চিনির মত, গুড়ের 
মত” ইত্যাদি দৃষ্টান্ত প্রদর্শন পুর্ব্বক বুঝাইবার চেষ্টা পাইতে হয়, সেইরূপ 
তোমাকে সংক্ষেপে ভক্তিতত্বের কিঞ্চিৎ আভা বলিতে ইচ্ছা করিতেছি, 
অবধানপুর্ব্ক শ্রবণ কর। 
সংসারে ধাহারা। আসিয়াছেন, আবাস স্থাপন পূর্বক মাতা পিতা ভ্রাতা 
ভগিনী স্ত্রীপুল্র কন্তা প্রভৃতি পরিবারবর্গ লইয়া বাদ করিতেছেন এবং 
সংসারের অসহনীয় জালা যন্ত্রণায় মন্ীহত হইয়া “এই সংসার ত্যাগ করি 
করি” করিয়৷ পুনরায় সেই সংসারের জালাযন্ত্রণা-সরিতে আত্মবিসর্জান 
করিতেছেন, তাহাদিগের সম্বন্ধে ভালবাসা পদার্থ যে কি এবং ভালবাসার 
বিশ্বমোহিনী শক্তির শক্তি যে কতদূর, ইহা আর বুঝাইবার 
অপেক্ষা নাই। একবার এই ভালবাসার ভুবনমোহিনী মহীয়সী 
শক্তির প্রতি নিঝিষ্টচিত্ত হইয়া অন্তদূর্টি প্রসারণ কর, দেখিবে__ 
অনন্ত জীবজগৎ কেবল ভালবাসাপাশে আবদ্ধ হইয়াও নিয়ত 
পরিভ্রান্ত হইতেছে । পিতা মাতা যে সন্তানের লালনপালনে নিজ প্রাণকে 
উপেক্ষা করিয়া যারপরনাই কষ্ট স্বীকার করিতেছেন; সতী রমণী যে, 
পতির জন্ত অসহনীয় যন্ত্রণাকেও হৃদয়-সহচরী করিয়া থাকেন স্বামী যে, 
ংসারের মহাবিষকে হৃদয়ে পোষণ করিয়াও পত্রীর শুভাকাজ্ফী হয়েন) 
সন্তান যে, বহুকষ্টে পতিত হইলেও প্রাণ থাকিতে পিতামাতার সেবা 
শুশ্রধায় বিরত হয়েন না এবং ভ্রাতা যে ভ্রাতার জন্ত জীবন দান করিতেও 
ভীত বা কুষ্টিত হয়েন না, একমাত্র ভালবাসাই এই সমুদায়ের মূল কারণ। 
এই ভালবাসার আর একটা বিশেষ শক্তি এই যে, যাহার সহিত আমার 
কোন পুরুষে সন্বন্ধ অর্থাৎ জাতিগত, বর্ণগত, সমাজগত বা আশ্রমগত 
কোন সংশ্ব নাই এবং কোন কালে সম্বন্ধ হইবার সম্ভাবনাও যে স্থলে 
কর্নার বহিভূর্ত, সেই স্থলে এই ভালবাসা এমনই সন্বন্ধপাত করে যে, 

চিরজীবনেও তাহার বিচ্ছেদ ঘটিবার সম্ভাবনা নাই। এই যে অঘটন- 
ঘটনপটায়সী বিশ্বপ্রানসম্মোহিনী ভালবাসা বা প্রেম, ইহার চরম পরিণতি 
শক্তিই ভক্তি। এই স্থানে কাঙ্কালের একটা গান তুলিয়া দিলে কথাটা 
নিতান্ত নিরক্ষর ব্যক্তিরও বোধগম্য হইবে । গানটা এই-_ | 

ওরে ভাই জ্ঞানে যোগ, যোগে প্রেম, প্রেমের পরে ভক্তিতত্ব। 

১। আগে যার জ্ঞান হয় নাই, যোগ হয় নাই, 
সে বোঝে নাই প্রেমের তত্ব; 
প্রেমতত্ব যে না বোঝে, সে যে, নিজে কামে মজে, সত্য সত্য। 
( ভক্তিতত্ব ভজন কোরে, নিজে হয় গৌরী সেজে, 
নিজে রাঁধা কৃষ্ণ সেজে, বিষয় বিষম গরল রসে ) 


২। জ্ঞানযোগে যার প্রেম হোয়েছে, সেই বুঝেছে, 
প্রেমে আছে কি মাহাত্ম্য ; 
প্রেমিকের পবিত্র ক্ষেত্রে, দিব্য নেত্রে, যখন ভাসে পরমার্থ। 
[ তখনই ভক্তির প্রকাশ ] 


৩। পরমার্থ ভজনের ধন, নিখিল-জীবন, যাহার যেমন সাধন তত্ব; 
তেমনি তার, ইচ্ছামত, স্বরূপত, হৃদে জাগে নিত্য নিত্য। 

( যে যেমন ভালবাসে, ফিকিরটাদ ফকীর বলে) 
এই ভক্তিযোগই কর্ম ও জ্ঞান অপেক্ষা পরমানন্দপদপ্রদায়ক শ্রেষ্ঠ 
যোগ এবং সকল যোগ অপেক্ষা নিরাপদ । ভক্তিপদার্থ শ্বরূপতঃ কি, 
ইহা! নিশ্চয় কর! জীবজ্ঞানের অতীব স্থুকঠিন। তবে, ভক্তির প্রসাদলাভ 
যে, ভগবানের অনুকম্পা-সাপেক্ষ, ইহ! ভক্ত সাধক মাত্রেরই সাধন-প্রত্যক্ষ | 
জীব যখন বিরক্ত ও সন্তপ্ত হইয়! সংসার হইতে অবসর গ্রহণ ও অন্ত্্টি 
গ্রসারণপুর্বক ক্ষণতন্ুর সুখ হইতে ভগবানকে নিত্য সুখকর, নিত্য 

উতৎসবানন্দদাঁয়ক ও পাপে অবিদ্ধ ভক্তবাঞগ্াকল্পতরু বলিয়া লক্ষ্য করে, 
তখনই বৈরাগ্য উপস্থিত হইয়া স'দ!ণাসন্তি নিরসনপুর্র্বক ভগবদনুরাগকে 
হৃদয়াসন প্রদান করিয়া থাকে । এইরূপে যতই সংসারম্ুখ অনিত্য ও 
ভগবৎসঙ্গ নব নব আনন্দের তরঙ্গসিন্কু বলিয়। অনুভূত হয়, ভগ- 
বদনুরাগ ততই বদ্ধিত হইয়া সংসার হইতে জীবকে ভগবানের দিকে 
অগ্রসর করিতে থাঁকে। ভগবানের প্রতি বদ্ধিত অন্ুরাগের গাঢ়তাই 
ভক্তির লক্ষণ। ভক্তির জগদাকর্ষিণী শক্তিযোগে ভগবানকে আপনার 
হৃদ্‌কমলে নিত্য অধিষ্ঠিত দেখিয়৷ অবণ, মনন, কীর্তন ও বনদনাদি ছারা 
নিত্য-উৎসবানন্দ সন্তোগ করাই ভক্তিযোগের কার্য্য। 

অগ্রিশ্ফুলিঙ্গের তৃণগুচ্ছ দাহের শক্তিদর্শনে প্রলয়াগ্মির বিশ্বদাহনশক্তির 
সম্বন্ধে যেমন কাহারও সংশয় উপস্থিত হইতে পারে না; তন্্রপ ভালবাসার 
আকর্ষণে জীব-জগৎকে আকৃষ্ট হইতে দেখিয়া তৎপরমপরিণতি ভক্তির 
আকর্ষণে আকৃষ্ট হইয়া! ভগবানের ভক্তহৃদয়ে উদয় হওয়া সম্বন্ধেও কাহার 
সংশয় উপস্থিত হইতে পারে না । এতদ্বিষয়ের প্রমাণ অপ্রত্যক্ষ হইলেও 
প্রজলিত অনলরাশির গ্রাম, নগর, দেশ, মহাদেশ-দাহকত্বই যেমন 
প্রলয়াগ্রির বিশ্বদাহিক1 শক্তির প্রমাণ ; সেইরূপ ভক্তির উদয়ে ভাগবতগুণ 
অর্থাৎ ভাব, পুলক, অশ্রপাত, গদগদচিত্ততা প্রভৃতির প্রকাশই ভক্ত- 
হৃদয়ে ভক্তির আকর্ষণে ভগবানের আকুষ্ট হইবার সুস্পষ্ট দৃষ্টান্ত । ভক্তির 
অস্কুরেই ভাবের প্রকাশ হইয়া থাকে। এই ভাবের পুণৌদয়েই ভক্ত, 
মান, সন্ত্রম, যশঃ, জয় ও লাভ প্রভৃতি সাংসারিক সুখ বিসর্জন দিয়া 
ভগবানের পুজা, অর্চনা, বন্দনা এবং লীলা শ্রবণকীর্তনাদদি বিষয়ে নিয়ত 
লিপ্ত থাকিয়া পরমানন্ সম্ভোগ করেন। 

যে ভাব অস্তঃকরণে উদিত হইলে স্বতএব হৃদয়সিন্ধু উচছলিত হইয়া 
পড়ে) ভগবন্নাম ও লীলা শ্রবণ .বা কীর্তন করিতে জলধারায় আখি- 

যুগল প্লাবিত করে; ঘনশ্বাসে ঘন ঘন হৃদয়বৃত্তির আনন্দ আবর্তন আর্ত 
হয়; জগৎসংসার তুলাইয়া ভগবল্লীলাতত্বে কেবল “আমি তুমি” ভিন্ন 
অন্ত অস্তিত্ব লোপ করে এবং ভগবল্লীলাদর্শনে বা শ্রবণে কখন হাসি, 
কথন ক্রন্দন ও কখন উন্মন্তবৎ নৃত্যে উন্মত্ত করে ; সেই ভাবের নামই 
প্রেম; এ প্রেমের ভক্তিই শক্তি । 

পাত্রভেদে যেমন ভালবাসার নানা নামভেদ আছে; অর্থাৎ পিতা 
মাতা গুরুজনের প্রতি সন্তানের ভালবাসা, তাহা ভক্তি; পতিপত্বীর 
পরস্পর যে ভালবাসা তাহা প্রেম এবং সমবয়স্কের সহিত সমবয়স্কের বা 
বন্ধুর সহিত যে ভালবাসা তাহা গ্রণয়; তদ্রপ ভক্তির ও সাধনার ভাব- 
ভেদে মধুর, বাত্দল্য, সথা ও দান্ত প্রভৃতি নানা নামভেদ আছে। কিন্ত 
স্বরূপতঃ ভক্তি পদার্থ যে এক, ইহা ভক্তমাত্রেরই সুঙ্ষদৃষ্টির অন্তভূতি। 
অনেকে তুমি প্রভূ, আমি দাস, এই প্রভুদাসরূপে দান্তভাবের সাধনায় উদিত 
যে পৃর্বোক্ত অনির্বচনীয় ভাব, তাহাকেই ভক্তি বলির! স্বীকার করেন; 
অন্ত ভাবের সাধনায় উদ্দিত ও অনির্বচনীয় ভাবকে ভক্তি বলিতে চাহেন না। 
ইহা কখনই দঙ্গত নহে । সকল ভাবের সাধনার উদিত ভাবই ভক্তিশব্দের 
বাচ্য। অর্থাৎ ভালবাস! শব্দের ্যায় ভক্তিও সাঁধারণবাচিক! অর্থাৎ কোন 
এক বিশেষভাবে অবরুদ্ধা নহে । কারণ, মধুর, বাৎসল্য, সখ্য ও দরাস্তয 
প্রভৃতি যে ভাবের যে কোন সাধক হউন না কেন, তাহার অন্তঃকরণে এ 
ভাবের উদয় হইলেই তাহাকে ভক্তির উদয় বলিয়া স্বীকার করিতে হইবে। 
বাৎসল্যতাবে ধাহার হৃদয় সাধনায় অগ্রর, তাঁহার অন্তঃকরণবৃত্তি দ্রবী- 
ভূতা হইয়া পুলক, ভাব-গদগদচিত্ততা এবং উন্ম্তবৎ নৃত্য, ক্রন্দন ও হাস্ত 
প্রভৃতি তক্তিলক্ষণ প্রকাশ করিলে তাহাকে কি ভক্তির উদয় বলিয়া 
অস্বীকার করিবার কাহারও সাধ্য আছে? কখনই নহে। সেইরূপ মধুর 
দান্ত প্রভৃতি ভাবে এ সমুদায় লক্ষণ প্রকাশ পাইলে, তাহাকে ভক্তির 

উদয় বলিয়া অবশ্ঠই স্বীকার করিতে হইবে। সুতরাং ভক্তিপদার্থ সাধারণ 
ভাবগ্রাহী হইয়াও যে, এক, অভিন্ন, ইহাতে আর কাহারও সংশয়ের কোন 
কাঁরণ নাই। অতএব সাধনার ভাবভেদ জন্য মধুর, বাৎসল্য, সখ্য ও দাস্ত 
প্রভৃতি নামভেদে একমাত্র ভক্তির যে নানা রসভেদ, ভক্তিরাজ্যে এ সম্বন্ধেও 
কাহারও আর কোন কথা বলিবার নাই। 

পূর্ববোল্লিথিত সেই অনির্বচনীয় ভাব হৃদয়কন্দরে সঞ্চারিত হইলে 
বুঝিতে হইবে, যে, ভক্তিলতিকা অস্কুরিতা হইঘ়াছে। ভগবত্তরুর সত্বা এ 
জগৎসংসারের কি অন্তর, কি বাহির কোথাও ছাড়া নাই। তাই, এই 
তক্তিলতিকা ক্রদশঃ বদ্ধিতা হইরা সম্মুখস্থ ভগবত্তরুকে আশ্রয় করে বা 
তাহার সহিত সংযুক্তা হয়। ভক্তির এই বোগকেই ভক্তিযোগ বলে। এই 
তক্তিলতিকার মূলে ভক্ত, শ্রবণ মনন কীর্তনাদিরূপ বতই জলসেচন করিতে 
থাকেন, লতিকা ভতই তেজস্থিনী ও লতিক৷ হইয়া ভগবভ্তরুর সর্ববাঙ্গ 
বেষ্টন করে। চিন্তাতীত সেই অপরিমেয় ভগবান্‌কে যে ভক্ত সমাজে পরি- 
মিত, ভক্তবশীকৃত ও ভক্তবাহ্পুরণ কল্পতরুরূপে দেখিতে পাওয়া যায়) 
তক্ত যে, “সহত্রশীর্যাপুরুষঃ সহস্তাক্ষঃ সহস্রপাৎ” ইত্যাদি মন্ত্রে ভগবান্‌কে 
অপরিসীম, বাঁক্যমনের অগোঁচর ও সর্বব্যাপী বিরাট অনুভব করিয়াও 
“অত্যতিষ্ন্দশাঙ্গুলং” এই মন্ত্রে আবার নিজ ননঃপ্রাণ ও হৃদয়ানুরূপ করিয়া 
এককুশীর জলে তাহার স্নানকার্ধ্য সমাপনপুর্ষক সংসারাদিত্যসন্তপ্ত নিজ 
হৃদয়কে শীতল বোধ করিয়া থাকেন; “মায়া সত্রপট্রাচ্ছন্ননিজগুহোর- 
তেজসে” মায়ারূপ স্থত্রে নির্মিত বন্তরদ্ধারা আচ্ছািতা হইয়া যে, তুমি গুহ 
(গোপনীর ) ও উরু (বিশাল ) তেজকে আবরণ করিয়া অবলম্বন করি- 
তেছ; “নরাবরণং বিজ্ঞায় বাস স্তে কল্পয়ামহম্” সেই তোমাকে নিরাবরণ 
জানিরাও আমি তোমার সম্বন্ধে বাসের কল্পনা! করিতেছি, এই মন্ত্রে ভগ- 
বানের পরমতন্ব অনুভব করিয়াও ভক্ত যে, নয়নজলে অভি- 

ধিক্ত হইয়া ভগবানকে পরিধেয় পরিধান পূর্বক আপনার পরিধেয় 
পরিত্যাগের পথ পরিফার করিয়া থাকেন; ইহাই সেই বর্ধিতা ভক্তি 

লতিকায় প্রশ্ফুটিত তজনকু্থমের বিশ্ব-প্রাণোন্মাদন মধুর আননদ-সৌরভ ) 
এবং অন্তকালে ভীষণ কালের বিষনৃত্য দেখিয়াও ভক্ত যে,ভগবন্লীলাগানে 
উন্মত্ত হইয়া আননদসন্দোহ মধুরধ্বনির সঙ্গে কালের নৃত্য দর্শন করিতে 
করিতে মত্ত্যদেহ ত্যাগ করিয়া অমৃতধামে গমন করেন, ইহাই নেই ভক্তি- 
লতিকার ত্রিজগদ।রাধা, স্থরেন্ত্রবাঞ্ছিত, যোগীন্দ্র-অলভ্য মধুর অমৃতফল, যাহার 
নিকট নির্ধাণও নির্বাণতুল্য । তাই বলি, এই ভক্তিলতিকার সহিত ভগব- 
ত্তরুর যে যোগ, সেই ভক্তিযৌগতত্ব বুঝাইবার কথাও নাই, লিখিবার 
ভাষাও নাই, ও প্রত্যক্ষ করাইবার পদার্থও নাই, এবং সেই তত্ব বুঝিবার, 
শুনিবার ও দেখিবার লোকও জগংসংসারে অতি বিরল। 

্রহ্মাগুবেদে--ষটচক্র সাধন | 


কাঙ্গালের 'বরঙ্াগুবেদে' যত তত্ব আছে, তাহার কোনটারই সম্পূর্ণ 
পরিচয় দেওয়া হইল না; অনেক কথা পড়িয়া রহিল, এদিকে গ্রন্থের 
কলেবরও বড় হইয়া যাইতেছে। তাই আমি অতি সংক্ষেপে ষট্চক্র 
সাধন সম্বন্ধে কাঙ্গাল হরিনাথ ব্রহ্ষাগবেদে কি বলিয়াছেন, তাহাই 
বিকৃত করিয়া 'ব্গাগুবেদের পরিচয় শেষ করিব। ফট্চক্রসাধক কোন্‌ 
চক্রসাধনে কি প্রকার ফল লাভ করিয়া থাকেন, এক্ষণে সংক্ষেপে 
তাহাই বলিতে প্রবৃত্ত হইলাম। মন্ুষ্বের মূলাধারে অর্থাৎ পৃথীশক্তি- 
ময় প্রথমচক্রে কুগুলিনীশক্তি বিরাজ করিতেছেন। ইনি ব্র্ষলীলা- 
প্রকাশিনী, ব্রহ্ষজ্ঞান ও ব্রন্ধপ্রেমদায়িনী, হ্ৃতরাং ব্দ্বস্বরূপিণী | মনু 
ব্যতীত পশ্বাদি ইতর জন্তর দেহে উক্ত স্িদাহলাদিনী শক্তি নাই। 
তন্নিমিত্ব তাহারা আজীবন জ্ঞান ও প্রেমে বঞ্চিত হইয়া দেহ সংবরণ 
করে; কিন্তু তাহাদিগের স্থটিকর্তা যে কে, তাহ! জানিয়৷ তাহাকে 
প্রেম করিতে পারে না এবং উক্ত দেহসত্তে কখন জানিতে ও প্রেম 
করিতে পারিবেও না। কুগুলিনীশক্তি মনুষ্যদেহেও অব্যক্তরূপে রহিয়া- 
ছেন। ইনি যে পর্যন্ত ব্যক্তা বা প্রসন্ন! না হয়েন, সে পর্য্যন্ত মনুষ্য 
যে কার্ধ্য করে, তাহা বুদ্ধি বা প্রতিবিশ্বিত সংসার-্ানেই করিয়া 
থাকে এবং জ্ঞানের কথা যাহা বলে, তাহাঁও তাহার স্বতঃ জ্ঞান 
নহে, শিক্ষিত বা মার্জিত প্রতিবিষ্বিত জ্ঞানমাত্র। কুগুলিনীশক্তি 

জাগ্রত ঝা প্রসন্ন হইলে জীবের আত্মজ্ঞানের প্রথম উন্মেষ হইয়া থাকে। 
যে সাধকের যতদূর এই জ্ঞানের উন্মেষ হইয়াছে, তাঁহার নেত্রাদি 
হইতে বিছ্যুতালোৌকবৎ তাদৃশ আলোক প্রকাশিত হইয়া ক্রীড়া করে। এই 
আলোক সাধক ব্যতীত অন্তের দর্শনীয় নহে। মন্নুষ্যের মূলাধার- 
চক্রপৃথথী গুণময়) মুতরাং কুগুলিনী জাগ্রত হইলে পৃথিবীর প্রধান 
গুণৈশ্ব্্য নানাপ্রকার সৌগন্ধ সাধকের নাপারন্বে, প্রবেশ করে। সাধক 
বাতীত অন্য ব্যক্তি এই আত্্াণ প্রাপ্ত হয় না। বিছ্যদ্বং আলোক 
দর্শন ও নানাবিধ সুগন্ধ আতঘ্রাণ কুগুলিনীশক্তি জাগ্রত হইবার অবার্থ 
প্রমীণম্বরূপ। কুগুলিনী বর্ষের জ্ঞান ও প্রেমময়ী তাড়িচ্ছক্তির আধার, 
তন্নিমিত্ত সৌদামিনীস্বরূপিণী হইয়াছেন। মানবদেহ অসম্পূর্ণ হইলেও 
দেহী অর্থাৎ জীব উক্ত শক্তির প্রভাবে বর্তমান দেহেই দেবত্ব ও দেবত্বের 
পর শিবত্ব লাভ করিয়া ব্রন্ষের নিত্যলীলার সহচরত্ব বা সহচরীত্ব 
পর্যন্ত লাভ করিয়া থাকে । শান্ত্রকারেরা কুগুলিনীশক্তিকে নিদ্রিতা 
বলিয়াছেন। ইহার তীৎপধ্য এই যে, মানবদেহে মুলশক্তি অস্ফুট বা 
নিশ্চে্টাবস্থায় থাকে । কায়াগ্সি ও স্নায়বিক অপরশক্তির উত্তেজনার 
দ্বারা উক্ত পরাশক্তিকে উদ্বোধিত অর্থাৎ বোধন করিয়া ক্রমান্বয়ে তাহার 
উর্ধগতি সম্পাদন করিতে হর। বাস্তবিক, ইহারই নাম ষট্চক্রভেদ। 
প্রথমচক্র মূলাধারে কুগুলিনীর বোধন করিয়া দ্বিতীয় স্থাধিষ্ঠানে 
উক্ত শক্তিকে উন্নীত করিবে। স্বাধিষ্ঠান জলস্থান অর্থাৎ জলেতে ব্রন্বের যে 
স্বরূপশক্তি আছে, স্থাধিষ্ঠানচক্রে কুগুলিনীশক্তি উন্নীতা হইলে জীব 
সেই জ্ঞান লাভ করিয়৷ থাকে । এই জ্ঞান লাভ করিলে পূর্ব প্রকাশিত 
বিছ্যতালোক, তাহা অপেক্ষা কিছু গাঢুতর বোধ হয় এবং জলকণ- 
সমূহে কুরধ্যকিরণ পতিত হুইয়া যেমন নানাবর্ণের উদ্ভীবন করে, এই 
চক্রে সাধক তত্রপ নানাবর্ণ দেখিয়া আনন্দিত হইয়া থাকেন। ততুর্ধে 

মণিপুরচক্রই অগ্নিস্থান। কুগুলিনীশক্তি সেই স্থানে প্রবেশ করিলে 
অগ্রিতে ব্রন্মের যে স্বরূপশক্তি আছে, জীব সেই জ্ঞান লাভ করিতে 
সমর্থ হয় এবং গাঢ়তর বিছ্যুদালোকে আরও গাঢ়তা ও কিছু কিছু 
উষ্ণতার অনুভব হইয়া! থাকে । কুগুলিনী অগ্নিস্থান ভেদ বা অতিক্রম 
করিয়া বায়ুচক্র হ্থায়স্থানে উন্নীতা হইলে জীব, বাধুতে বঙ্গের যে 
স্বরূপশক্তি আছে, তাহা পরিজ্ঞাত হইয়া সত্বপ্ণ প্রাপ্ত হয়। যেহেতু 
সত্বগুণ হইতে বায়ুর প্রকাশ; উক্ত সত্বগুণ যতই বিশুদ্ধ হইতে 
থাকে, জীবও ব্রঙ্মবিভূতি ও ব্রহ্গলীলা ততই পরিস্ফুটরূপে প্রত্যক্ষ 
করেন। এ সকল বিভূতি ও লীলা বৈকুগ্ঠলীলার আভাসমাত্র; সুতরাং 
সাধক নিজের ভাব-সাধনান্ুসারে শ্বর্য্যময়ী রামলীলা ও কৃষ্ণলীল! 
প্রভৃতি ব্রহ্গের খশ্বর্ধ্যলীলা দর্শন করিয়া থাকেন। ইহার পুর্বে প্রতি চক্রে 
স্বরূপশক্তি ও তাহার বিভূতি প্রত্যক্ষ হয়, কোনপ্রকার লীলা প্রত্যক্ষ 
হয় না। জীবের অন্যান্য গুণ সত্বগুণে তন্ময় ও সত্বপগ্ুণ নিগুণ ভাবাপন্ন 
হইলে হুলাদিনীশক্তি প্রকাশ হইয়! সাধকের দ্বাদশদল হৃদয়পক্টের কেন্ত্রু- 
চক্রে যে ব্রজলীলার আভাস উদ্ভাসিত করে, তাহা! খরশবর্য্যময়ী বৈকুষ্ঠ- 
লীলা নহে, মাধুরধ্যময়ী গোলোকলীলার ভাবোচ্ছাসের ছায়ামাধুরী মাত্র। 
রহ্বস্বরূপিণী কুগ্ুলিনীশক্তি, সন্ধিনী ও সম্বিদাহলাদিনী ত্রিশক্তিময়ী। 
হৃদয়চক্রের নিয়তর কোন চক্রে কুগুলিনীর হলাদিনী অর্থাৎ প্রেমশক্তির 
প্রকাশ হয় না। কেবল তদীয় সন্ধিনী সম্থিচ্ছক্তির প্রভাবেই সাধক- 
গ্ণ তত্রত্য চক্রগুলির স্ব্ূপশক্তি ও বিভূতি দেখিয়া থাকেন। কুগুলিনী 
হৃদয়চক্রে অবস্থান করিলেই যে, সকল সাধকেরই হুলাদিনী শক্তির 
প্রকাশ হইয়৷ থাকে, তাহা নহে। থাহাদিগের উক্ত শক্তি প্রসন্ন 
হন, কেবল তীহারাই পরিণামে ব্রজলীলাগাথা বলিতে ও লিখিতে 

পারেন। অন্যথা কেবল সম্িচ্ছক্তির প্রসন্নতায় ব্রহ্গের এশ্বর্যময়ী 

বৈকুঠঠলীলা পরিণামে বক্তৃতা করিতে ও লিখিতে সমর্থ হইয়া 
থাকেন। 

হাদয়চক্রের উর্ধদেশে কণ্চক্র । এই কণ্ঠচক্রকে আকাশচক্রও বল! 
যাইতে পারে। কেন না কণ্ঠই শবোৎপত্তির স্থান। এই স্থানেই বিষু- 
শক্তি বাগদেবী বিরাজ করিতেছেন। কুগুলিনী এই স্থানে উন্নীতা 
এবং তদীয় সঞ্িচ্ছক্তির সহিত কণস্থ বাগবাদিনী শক্তির মিলন হইলে 
সাধক বাক্সিদ্ধি লাভে কবি হইয়া থাকেন। পরস্ত হৃদয়চক্রে ব্রন্ধের 
যে লীলা দর্শন করিয়াছেন, তখন তাহা গীতি ও গগ্ভে পদ্ভে প্রকাশ 
এবং সাধু ভক্তগণের হৃদয়ানন্দবর্ধন করিয়া আপনিও পরমানন্দ সন্তোগ 
করেন। আদিকবি বান্সীকি ও মাধুর্য লীলাকবি ব্যাসদেব প্রভৃতি 
কবিগণ এই প্রকারেই ব্রহ্ষলীলা কীর্তন করিয়াছিলেন। সাধকের 
হৃদয়চন্রে সত্বগুণের যে বিমলত্ব, তাহাই শুদ্ধচৈতন্য অর্থাৎ নারদ নামে 
পুরাণাদিতে ব্যাখ্যাত হুইয়াছে। রামায়ণ রচনার পূর্বে বান্ীকি ও 
শ্রীমদ্ভাগবত রচনার পূর্বে ব্যাসদেবের সহিত দেবধি নারদের সাক্ষাৎ- 
কার একবার আলোচন! করিয়৷ দেখ, তাহা হইলে আমার এই তত্ব- 
কথ! অনায়াসেই বুঝিতে পারিবে। উক্ত জ্ঞান ও প্রেম কবিদ্ধয়ের 
অনুসরণ করিয়াও পূর্বস্কৃতিলভ্য কবিতাশক্তির প্রভাবেও অনেক 
্রমান্থকবি রামলীল এবং শ্রীকৃষ্ণের ব্রজ ও মাথুরলীলাময় বিবিধ 
গ্রন্থ ও গীতি প্রণয়ন করিয়৷ যশঃকীন্তিলাভে কৃতার্থ হইয়াছেন) কিন্তু 
ইহারা চক্র-সাঁধন করিয়া নিজে কিছুই প্রত্যক্ষ করেন নাই। সে 
যাহা হউক, এই প্রকারে সাধককে অলৌকিক বাকৃশক্তিসমর্থ করিয়া 
কুগুলিনী যখন ধ্যাননিকেতন ত্রধুগলচক্রে উন্নীতা৷ হইয়া! থাকেন, 
অর্থাৎ ব্রজজ্ঞান লাভের কারণকোষে প্রবিষ্টা হন, সাধক তখনই 
অসীম জগৎ এবং জগৎপতির জগন্ময় অভূতৈষ্ব্্য ও জ্ঞান ধারণ! করিতে 

সমর্থ হইতে পারেন। এই চক্রে সর্বপ্রকার আবরণমুক্ত হইয়া সাধক 
ত্রিনেত্রে ব্রহ্গদর্শনের শক্তি লাভ করে। অর্থাৎ সাধক প্রথম মূলাধার- 
চক্র হইতে কচক্র পর্য্যন্ত ব্রন্মের যে সকল স্বরূপশক্তি ও হৃদয়চক্রে 
যে লীলাভাম অনুভব ও দর্শন করিয়াছিলেন, তৎসমুদায়ের অপূর্ব 
ুত্তিসকল স্পষ্টই দেখিতে সমর্থ হন। অধিক্ত ব্রহ্জ্ঞানস্বরূপের যুগল 
অর্থাৎ জ্ঞানশক্তি সম্বিতের সহিত জ্ঞানস্বরূপ উমাকিশৌর যুগলমুর্তি 
প্রত্যক্ষ করিয়! অথবা দেখার মত দেখিয়৷ কৃতার্থ হইয়া থাকেন। 
ব্রহ্ম জ্ঞানশক্তিস্বরূপেই দেবাদি, মনুষ্যও জীবকে জ্ঞানদান করিয়া থাক্কেন, 
তন্নিমিত্ত তিনি জগদ্গুরু নামে উক্ত হইয়াছেন। অতএব, উমাকিশোর 
যুগলমৃষ্তিই জীবের গুরুপ্রত্যক্ষ। এই প্রকারে যে সাধকের গুরুপরাৎপর 
বন্ধের জ্ঞানম্বরূপ প্রত্যক্ষ হইয়াছে, তাহার পক্ষে অন্য গুরু কি বেদ 
বেদান্তাদির উপদেশের কোন প্রয়োজন নাই। কারণ হৃর্য্যোদয় হইলে 
যে ব্যক্তি দীপালোকে আপনার শরীর দেখিতে যত্ব করে, সে ব্যক্তি 
অবোধ অথবা উন্মাদ, তাহাতে সন্দেহ নাই। জীবের মূলাধারচক্র পৃথিবী 
হইতে কণচক্র আকাশ পর্য্যন্ত পঞ্চতত্বই সগ্ুণ, তাহার উর্ ভ্রযুগল- : 
চক্র হইতে সহম্ার পর্য্যন্ত নিগ্ড৭। অর্থাৎ কণ্ঠচক্র পর্য্যন্ত যে স্বরূপ- 
শক্তির প্রকাশ হইয়া থাকে, তাহা সত্ব ও বিশ্ুদবত্ব গুণেই, আর ভ্র- 
যুগলচক্র হইতে যে ব্রক্মমূত্তির প্রকাশ হইয়া থাকে, তাহা সগুণের 
ন্যায় প্রকাশিত হইলেও নিপুণ অর্থাৎ সন্ধিনীশক্তি প্রদর্শিতা আনন্দঘন 
জ্ঞানময়ী মুত্তি। সুতরাং পঞ্চতত্ব কা কথা, তাহার করণ যে ব্রিগুণ, 
উক্ত মৃত্তি তদতীত। 

এই প্রকারে গুরুসাক্ষাংকার লাভ করাইয়া কুগুলিনীশক্কি 
সহআরপদ্মে, মস্তিষ্কে প্রবেশ করিলে সাধক, জীব, (নিজের) 
ও পরমাত্মার স্বরূপ পরিজ্ঞাত হইয়া থাকেন এবং তখন তিনি 

দেখিতে পান, এক শক্কিত্রোতঃ অধোদিকে জীবাত্মার প্রতি নিরন্তর 
প্রবাহিত হইতেছে। অর্থাৎ পরমাত্মার ইচ্ছা ও আজ্ঞা, সূর্ধ্কিরণ- 
জাল যেমন চন্দ্রে পতিত হইয়া তাহাকে আলোকিত করে, তন্রপ 
জীবকে জ্ঞানবিজ্ঞানালোকে দীপ্তিমান করিতেছে । পণ্ডিতেরা এই 
জ্ঞানকে হিতাহিত বিচারশক্তির আধার বিবেক বলিয়া থাকেন। স্ত্য্য- 
কিরণে অংশান্গুক্রমে আলোকিত হইয়! চন্দ্রমগ্ডুল যেমন দীপ্তি পায় এবং 
যোড়শাংশ বা! ষোগকলা! পূর্ণ হইলে পূর্ণচন্ত্র নাম গ্রহণ করে) জীব্ও 
তন্ত্রপ হিতাহিত জ্ঞানবিজ্ঞানে বিবেকযুক্ত হইয়া থাকে । এই কারণে 
মন্ুষ্যের বিবেকশক্তির তারতম্য দেখিতে পাওয়া যায়; অর্থাৎ কাহারও 
পূর্ণ ও কোন কোন ব্যক্তির চন্ত্রকলানুরূপ ন্যুনাধিক। সুক্ষ বিচার 
করিলে এই প্রকার জ্ঞানবিজ্ঞানযুক্ত বিবেকও আত্মার ম্বাভাবিক জ্ঞান 
বা বিবেক নহে, প্রতিবিদ্বিত জ্ঞানবিবেক । কেন না, পৃথিবী অন্তরায় 
হইলে সৃর্ধযালোকের অভাবে চন্ত্রমগ্ুল যেমন প্রকাশ পায় না অর্থাৎ রাহু- 
গ্রস্ত বা গ্রহণযুক্ত হইয়া থাকে) তন্রপ মায়া অন্তরায় হইলে জীবের 
জ্ঞানবিবেক থাকে না। এই নিমিত্ত গ্রতিবিদ্বিত জ্ঞানী বিবেকীদিগকেও 
অনেক সময় জ্ঞানবিবেকশূহ্য গহিত কার্ধ্য করিতে দেখা যায়। জ্ঞান- 
প্রেমময়ী কুগুলিনীশক্তি জাগ্রৎ হইলে জীবের যে জ্ঞানবিবেক 
বিকসিত হয়, তাহাই তাহার স্বাভাবিক জ্ঞানবিবেক। অর্থাৎ পরমা- 
স্বার যেমন অনিবার ও অপ্রতিহত পরিপূর্ণ জ্ঞান, জীবাত্মা তাহার 
যেমন বিন্দু) তন্রপ অনিবার ও অপ্রতিহত জ্ঞানবিবেকযুক্ত। মায়াজাল 
ইহার অন্তরায় হইতে পারে ন!। ব্রক্ষশক্তি মায়! মহতী এবং জ্ঞানবিবেক 
ক্ষুদ্র হইলেও নৃর্যকিরণাণু যেমন বৃহৎ কাচপাত্র ভেদ করিয়া গন্তব্য 
স্থানে প্রবেশ করিয়া থাকে; তন্্রপ মায়াচক্র ভেদ করিয়া পরমাত্মাকে 
বিদ্ধ করে। তখন সিদ্ধ বিন্দু এক হইয়া যায় অর্থাং ব্রহ্মের ইচ্ছা আর 

জীবের ইচ্ছ! মিলিত হইয়া! কাধ্য করিতে থাকে । এই প্রকারে জীবের 
ইচ্ছা যে, বরন্েচ্ছায় সংযুক্তা হয়, তাহারই নাম জীবের অন্তর্দাখ এবং এ 
রূপ সংযুক্ত হইয়া জীব সংসারের যে কার্ধ্য করে, তাহারই নাম বহির্ধ্খ ; 
এই প্রকারে জীবের ইচ্ছা, একবার অন্তর্শ্‌খী হইয়া পুনরায় বহির্শাথী 
হইলে পপ্তিত ও মূর্খ সকলেরই জ্ঞানবিজ্ঞান এক প্রকার কার্য্য করিতে 
থাকে, কাহারও কার্যে কিছুমাত্র তারতম্য বোধ হয় না। সুতরাং উক্ত 
প্রকারে সিদ্ধ জীবের কার্যে আর কোন প্রকার ভ্রম প্রমাদ থাকে না 
এবং জন্ম জরা মরণ ও পতনভয় নিবারিত হুইয়! মুক্তিপদ লাভ হইয়া 
থাকে । সহস্রীরপদ্মে কুগুলিনী প্রবেশ করিলে জীবাত্বার সহিত 
পরমাত্মার যে মিলন হয়, এই প্রকার মিলনই প্রকৃত যোগশবের বাচ্য। 
আসন নিয়ম ও প্রাণীয়ামাদি যাহা! যোগ শব্দে উক্ত হইয়াছে, তাহ! 
যোগাঙ্গ বা যোগপ্রণালী ! সহস্রারপত্মে জীব ও পরমাত্মার সঙ্গতিলাভ 
অর্থাৎ যোগ হইলে যোগানন্দরূপ অমৃতরস পান করিলে জীব মৃত্যা্জয় 
এবং অনিমাদি অগ্টবিভূৃতিসিদ্ধ ও ব্রিজগন্মোহন কবি হয়। কুগুলিনী 
অমৃতপানোন্ত্ত জীবাত্মার সহিত পুনর্বার অধোমুখে ক্রমান্বয়ে সমুদায় 
চক্র বা পদ্ম পরিভ্রমণ ও তত্রত্য স্বরূপশক্তিকে অমৃতরস বিতরণ 
করতঃ মূলাধারে স্থিতি করেন। এই সময়ে সাধকের শরীর ভগবস্তাবে, 
মহিমায় ও প্রেমরসে উচ্ছলিত এবং আক্তাচক্র বিশুদ্ধজ্ঞানবিজ্ঞানে পরি- 
পূর্ণ হইয়া অপূর্ব ভাবের আধার হয়। কুগুলিনী শক্তি আশ্রয় করিয়! 
সাধক, কুলপথে অর্থাৎ সুযুয়ার মধ্য দিয়! এই প্রকারে কুগুলিনীশরণে 
সহআরপন্মে পুনঃ পুনঃ গতায়াত অর্থাৎ বারংবার তথায় উন্নীত হইয়া ও 
তত্রত্য পিযুষরস পান করিয়া মূলীধারপন্মে আসিয়া থাকেন এবং সর্বসিদ্ধি 
মোক্ষ লাভ করেন। 

ইত্যগ্রে যে মোক্ষ-তত্বের উল্লেখ করিয়াছি, তাহা নির্বিশেঘ ও 

সবিশেষ ভেদে প্রথমতঃ ছুইপ্রকার, যথা-_নির্বিশেষমুক্তি ও সবিশেষ 
মুক্তি। নির্ব্ণিশেষের নামই নির্ববাণ। যদি নির্বিশেষসমাঁধি বুবিয়৷ থাক, 
তবে তৎসঙ্গে নির্বাণমুক্তিও বুঝিতে পারিয়াছ, সনেহ নাই। সবিশেষমুক্তি 
সামীপ্য সারপ্যাদি নান! ভাগে বিভক্ত । বন্ততঃ সাব্মপ্যা্দি লাভে জীবের 
যে ভববন্ধনমোচন, তাহাকেই সবিশেষমোক্ষ বলে। যদি সবিশেষ সমাধি 
বুঝিয়া থাক, তবে সবিশেষমোক্ষ বা মুক্তি নিঃসন্দেহরূপে বুঝিতে পারিয়াছ। 
তথাচ তৎন্বন্ধে দুই একটা তত্বকথা এইস্থলে উল্লেখ করিতে বাধ্য হইলাম । 
কুগুলিনীশক্তি যে সকল সাধকের হৃদয়ে কেবলমাত্র জ্ঞানময়ী সিচ্ছক্তির 
প্রকাশ করিয়াছেন, এবং প্রেমময়ী তদীয় হ্লাদিনী শক্তির কিছুমাত্র 
প্রকাশ করেন নাই, এই জ্ঞানসাধকগণ সহআ্রার চক্রে প্রবেশ করিয়া 
জ্ঞানানুভবযোগ অমৃতরস পান ও পরিণামে নির্বাণানন্দ প্রাপ্ত হইয়৷ 
থাকেন; কিন্ত তিনি ভক্তিপ্রভাবে যে সাধকের হৃদয়ে হলাদিনীশক্তির 
বিকাশ করিয়াছেন, সেই সাধক হৃদয়চক্রে ব্রন্মের যে লীলাভাস দর্শন 
করেন, সহস্রারপদন্মেও তৎসমুদায়ই ত্রিনেত্রপ্রত্যক্ষ এবং তাহা হইতে 
নিঃসৃত আনন্দরস পান করিয়া অমৃত হইয়া থাকেন ও পরিণামে নির্বাণ 
পরমানন্দ লাভ করেন। ব্রন্ষের যে জ্ঞানস্বরূপ মূর্তি ভ্রচক্র দ্বিদলপদ্সে 
প্রকাশিত হইয়। সাধক ব্রহ্ষজ্ঞান বিতরণ করেন, সেই জ্তানম্বরূপ ব্রহ্মই 
আবার সহস্রার সহম্রদলে আপনার প্রেমময়ী লীলামুত্তি সকল বিকসিত 
করিয়া থাকেন। এক ব্রহ্ধই জ্ঞানে জ্ঞানময়ী উমাকিশোর মৃত্তি এবং 
প্রেমে প্রেমময়ী সীতারামাদি রাধাকিশোর যুগলমৃত্তিতে মুত্তিমান। 
তেজে তেজঃ মিশিবার মত অমর্ত্য ব্রদ্মে জীবের প্রবেশ যেমন নির্বাণ 
মুক্তির পরিণীমফল, তদ্রুপ নির্বিশেষ সমাধিতে বর্তমান মানবদেহে 
কেবলানন্দের জ্তানানুভৰ মাত্র। আবার বৈকুঠঠমূর্তি দর্শন ও তাহার 
সহচর সহচরী হইয়া লীলানন্দ সম্ভোগ যেমন সবিশেষ মুক্তির পরিণামফল ; 

তন্রপ সবিশেষ সমাধির বর্তমান মানবদেহে পরমানন্দ সম্পদ। বৈকুঞ্- 
ধামেই পরাৎপর উদ্ধতমাংশে কৈলাদ ও গোলোক। যে স্থলে অন্য 
কোন ভাবময় মূর্তির আবির্ভাব নাই, সহচর সহচরীর সহিত জ্ঞান- 
মাধুর্্যময়্ী উমাকিশোরমূর্তির নিরন্তর প্রকাশ, সেই ধামের নাম কৈলাস 
এবং যে ধামে কেবল সথাসখীগণের সহিত প্রেমমাধূর্যযময়ী রাধাকিশোর- 
মূর্তির নিরন্তর প্রকাশ, তাহার নাম গোলোক। জ্ঞানমাধুর্য্য মহাভাবে 
বাখসল্যরস প্রধান এবং প্রেমমাধুর্য মহাভাবে মধুররস প্রধান । 
তৎস্বরূপ নির্ব্িশেষ বন্ধই পরাৎপর ভক্তজনের বাঞ্ছ পূর্ণ করিতে বাঞ্ছা- 
কল্পলতা ইচ্ছান্ুসারে সংস্বরূপে জ্ঞানানন্দ বা! প্রেমস্বরূপ মূর্তি প্রকাশ 
করিয়া আবার তৎ্বরূপ অর্থাৎ যে নির্ববিশেষ, সেই নির্ববিশেষ 
হইয়া থাকেন। এখন একবার ধ্যান করিয়৷ দেখ, নির্বিশেষে সবিশেষ 
তত্ব হস্তাকমলকবৎ প্রত্যক্ষ হইবে। 

আমি পুর্বে যে নির্বাণানন্দ ও নির্ববাণপরমানন্ের উল্লেখ করিয়াছি, 
সেই তত্ব যতই আলোচন! করা যায়, নির্বিশেষ সমাধির ফল ততই উজ্জ্বল 
রূপে হ্ৃদয়ফলকে প্রতিভাত হইতে থাকে । অমৃর্ত্য ব্রহ্ম নির্ববাণানন্দ এবং 
সমূত্ত্য বন্ধ পরমাননন্বরূপ চনকাদির দ্বিদলের ন্যায় অথও অব্যয় নিরঞ্জীন- 
রূপে নিত্য বর্তমান রহিয়াছেন। বৈকুঃমূর্তিসকল তাহার নিত্যলীলাময় 
ছায়া, সুতরাং অনিত্যলীলাময়ী। সম্বি-হুলাদিনীময়ী শিবশ্যাম ত্হ্মূর্তি, 
প্রকৃতি পুরুষ কি ছন্থ নহে। ভক্তের সাধন! ও প্রার্থনানুসারে কখন শিব, 
কখন রাধা, আবার কখন শ্যাম, কখন শ্যামা, এই মহাভাগবততত্ব যিনি 
বুঝিয়াছেন, তিনি নিত্যানিত্য ব্রহ্মা সকলই ত্রহ্ধময়, সকলই ব্রহ্ধলীলা 
ও ব্রহ্ধমহিমা প্রত্যক্ষ করিয়া নির্বাণ জ্ঞানানন্দরসে ভাবপ্রভাবে 
নির্বাণ-প্রেমানন্দতরঙ্গে ব্রহ্মীনন্দ জীবানন্দ যুক্ত করিয়া! হংস হুংসীম্বরূপ 
নিরন্তর ক্রীড়া করিতেছেন। 

যদি সবিশেষ ও নির্িশেষ সমাধিতত্ব বুঝিয়া থাক, তবে এখন ইহা 
অবশ্ঠই জিজ্ঞাসা করিবে যে, কি উপায়ে উক্ত সমাধি লাভ করিতে পারা 
যাঁয়। মানব মানবী ষে যে উপায় অবলম্বন করিলে উক্ত সমাধিযৌগ লাভ 
করিতে সমর্থ হয়, যোগতত্বে তাহা বিস্তারপূর্বক বলিয়াছি, পরিশেষে 
ষট্চক্রসাধনও অতি সংক্ষেপে বলিলাম । এই ফট্চক্র সাধনের ষষ্ঠ অর্থাৎ 
আজ্ঞাচক্র ভেদ করিয়! সপ্তমচক্র সহস্রারপদ্সে প্রবেশ করিলেই উক্ত প্রকার 
 সমাধিযোগ হইয়া থাকে, অন্যথা হয় না। আবার সপ্তচক্র সহস্রারের 
উর্দেই কৈলাস গোলোকে জ্ঞান ও প্রেমমযী পূর্ণবন্মূর্তি। পরাৎপর ভক্ত 
ব্যতীত এই মূর্তিতে সাধারণ ভক্তের সমাধিযোগ হয় না। কৈলাস গোলোক 
সপ্তচক্রের বিশুদ্ধ জ্ঞান প্রেমমাধূরযময় উদ্ধতম বিশেষ ধাম হইলেও অষ্টম 
বা চরম চক্রও বলা যাইতে পারে। ইহার বক্তা ও শ্রোতা উভয়ই বিরল 
জন্য এই চক্র অব্যক্ত অর্থাৎ অতিশয় গোপনীয় ৷ প্রেমভক্তিময় রসকবি 
ব্যাসদেব নানা পুরাণে লীলাপ্রসঙ্গে ইহার আভাসমাত্র উল্লেখ করিয়াছেন। 
ষট্চক্র সম্বন্ধে কেবল এই কথাটা বলিয়া প্রস্তাব উপসংহার করিতেছি যে, 
মূলাধার হইতে আজ্ঞাচক্র পধ্যস্ত কোন্‌ চক্র, কি কোন্‌ পদ্ম উর্মুখ বা 
অধোমুখ, কত দল ও কি বর্ণযুক্ত এবং তত্রত্য স্বরূপশক্তির কি আকার, 
কি বর্ণ ও কি প্রকার সিদ্ধিসাধন করিবার শক্তি, সিদ্ধধধিগণ তাহা! ধ্যান- 
দৃষ্টিতে প্রত্যক্ষ ও যট্চক্র সাধকগণের হিতার্থ ভাষাবন্ধ করিয়াছেন। এ 
সমুদায় তত্ব যাহারা কেবল শ্রবণ কীর্তন ও নিদিধ্যাসনে সমাধিযোগের 
চেষ্টা করেন, তীহাদিগের পক্ষে বিশেষ উপকারী হইলেও প্রাণায়ামশীল 
ষট্‌চক্র-সাধকদিগের অর্থাৎ যে সকল যোগী ষট্‌চক্রভেদ করিয়া সমাধিযোগ 
লাভ করিতে তপস্যা করিয়া থাকেন, তাহাদিগের পক্ষে পরমোপকাবী । 

এইবার আমি বিদায় গ্রহণ করিব। কাঙ্গালের কথা ফুরাইবার 
নহে ; আমার জীবনের অবশিষ্ট কাল যদি এই এক কথাতেই অতিবাহিত 
করিতে পারি, তাহা হইলেও ফুরায় না। কাঙ্গালের বাউল সঙ্গীতের 
কথা যাহা আমি পূর্ব্বে বলিয়াছি, তাহা আমি “কাঙ্গাল হরিনাথ নামক 
পুস্তকের প্রথম খণ্ডে প্রকাশিত করিয়াছি; আমি কাঙ্গালের পবিত্র 
জীবনকথা কিছুই বলিতে পারি নাই, সে কথা সম্যক্রূপে নিবেদন করা 
আমার স্তায় মূর্ের পক্ষে অসম্ভব । তবুও যে ছুই চারিটা কথা বলিয়াছি, 
তাহা পাঠ করিয়! যদি কেহ কাঙ্গালের প্রদশিত পথে আত্ম ও সাধনতত্বে 
প্রবেশ লাভ করিতে প্রয়াসী হন, তাহা হইলেই আমি কৃতার্থ হইব। 


সর্বশেষে আমি কাঙ্গাল ফিকিরচাঁদের .বাউল-সঙ্গীতের সর্বপ্রথম 
গাঁনটা পাঠকগণকে উপহার দিয়া বিদায় গ্রহণ করিতেছি। 


ভাব মন দিবানিশি, অবিনাশী, 
সত্যপথের সেই ভাবনা। 


১। যে পথে চোর ডাকাতে কোন মতে, 

ছেঁবে নারে সোনা দানা ; 

সেই পথে মনোসাধে চলরে পাগল, 
ছাড় ছাড় রে ছলনা। 

। সংসারের বাক! পথে দিনে রেতে, 
চোর ডাকাতে দেয় যাতনা ; 
দেখ, আবার্‌, ছয়টি চোরে ঘুরে ফিরে, 
লয় রে কেড়ে সব সাধনা । 
৩। কখন ঝড় বাতাসে, উড়ে এসে, 
জুড়ে বসে ঘোর ভাবনা ; 
পরাণে সয় এত কি, ঘোর পাতিকী, 
সহে যেন যমযাতনা । 
৪। ফিকিরচণদ ফিকির কয় তাই, কি কর ভাই, 
মিছামিছি পর্ভাবনা ; 
চল যাই সত্যপথে, কোন মতে, 
এ যাতনা আর রবে না । 

পরিশিষ্ট। 


আত্ম ও সাধনতত্ব সম্বন্ধে কাঙ্গাল হরিনাথের রচিত অসংখ্য গান 
আছে; আমরা নিয়ে তাহার মধ্য হইতে অতি অল্প কয়েকটা 
দিলাম। 


(১) 


দেখ রে, অচৈতন্তের নাই কোন “স্‌, 
চেতন মানুষ তারে চালায় । 
এইত জল আগুন আছে, জগৎমাঝে, 
তারা কোথা বল্‌ কি গড়ায়? 
জল আগুন যোগ করিয়ে, কল গড়িয়ে, 
চেতন মানুষ চড়ে বেড়ায় ॥ 
(সে যে জল ঘুরায় ফিরায় ) 
মানুষে কল চালাচ্ছে, না বুঝিছে, 
না চিনিছে সে আপনার ; 
বল্ছে, স্বতাবের কার্ধ্য, কি আশ্চর্য্য! 
আপনি ভোলা আপন মায়ায় ॥ 
( কৃতকর্খবের আধারে পড়ে ) 

এইত স্বভাবের কাধ্য, অনিবার্ধ্য, 
চলে যদি কেহ চালায় ; 
যে ইচ্ছায় চলে ফেরে, স্থগিত হয় রে, 
সে চৈতন্য ঢাকা মায়ায় । 
( অচৈতন্ত কলের ঘরে) 
যদি রে, স্বভাবগত, গতায়াত 
স্থগিত কর্ম হয় সমুদায় ; 
তবে রে কল্‌ চালাতে, কল্‌ থামাতে, 
| মানুষ কেন কলের মায়ায় । 
(চেতন ) (যদি কল্‌ আপৃনি চলে ) 
(যদি কল আপনি ফেরে) 
ফিকির কয়, কলে যেমন, মানুষ চেতন, 
তেমনি চেতন মান্ষের মাথায় ) 
বিরাঁজে, জগতকর্তী, পরমাত্মা, 
যে মানুষে মানুষ গড়ায় । 
(সেত কলের গোড়ায়) (স্বভাব অভাব সবের গোড়ায় ) 
কাঙ্গাল কয় সেই ত মানুষ, পরম হু'স্‌, 
মানুষ বেহু'স্‌ তাহার মায়ায়; 
আপৃনি হয়ে মানুষ, হয় অমানুষ, 
চৈতন্তে অচেতন বানায় । 
(আপনি চৈতন্ হারায় ) 
(আপনি চেতন হ/য়ে চেতন হারায় ) 

(২) 
জীব রে, সদা সাধন কর সত্য, ব্রহ্ম-সনাতন সত্য, 
সত্য বিনে সব অনিত্য, 
জেন রে এই সত্য সত্য । 
ভেবে দেখ বেদগাথা, অন্মানে ততৎকথা, 
বর্তমানে সৎ যথা, 
সৎই সত্য, সর্বতত্ব। 
ওরে স্থ্টি-স্থিতি নাইরে যখন, কে জানে তখন ব্রহ্ম কেমন, 
স্্টি-স্থিতি করি স্মরণ, 
অনুমানই জ্ঞান-কারণ 3 
এই অন্থমান বর্তমান হোলে, মুর্তিমান হৃতকমলে, 
ইহকেই প্রত্যক্ষ বলে, 
প্রত্যক্ষে হয় স্থিরচিত্ত ॥ (ব্রহ্ম) 
জীব রে, সদ! সত্য কর সাধন, জ্ঞানের সঙ্গে হবে মিলন, 
এই মিলনই যোগ-সাধন, 
| ব্রহ্মজ্ঞান লাভের কারণ; 
ব্রহ্মজ্ঞানই জ্ঞানচরম, জীব ব্রহ্ম করে সম, 
প্রেম-ভক্তি নিরূপম, 
বিনাশে মোহ মমত্ব ॥ (জীবের ) 
এ দীন কাঙ্গাল ফিকির বলে স্বরূপ, ব্রহ্ম, জীবের মধুল্ব রূপ, 
জীব ও ত্রন্দে মধুত্ব রূপ, 
তৃপ্তিহেতু বিবিধ রূপ 3 
সত্যেই ব্রন্ম প্রকাশমান্‌্, মধুরূপে শক্তি পুমান্‌, 
জ্যোতিম্মান্রূপ স্বিদ্যমান্‌, | 
সত্যামৃত শুদ্ধ বুদ্ধ ॥ (ব্রহ্ম) 

(তৎ) 

৩। 


৪। 


রি 


(৩) 
তুমি কি খেলা খেলিছ বসে আয়নার মাঝারে । 
তোমায়, দেখব ব'লে, চোখ ঝুঁজিলে, ঘুরে বেড়াই 
আধারে । (আমি) 
নাহি কিছু ভাবি হে যখন, কল্পনাজন্ননা ছেড়ে 
চেষ্টাহীন মন 3 
তখন, কোথা হোঁতে, আচম্বিতে, দাড়াও চোখের উপরে। 


(তুমি এসে) 
আয়নার কি গুণ নারি বুঝিতে, তার দুই ধারে 


তুমি আমি পাই দেখিতে 
এই জগৎ আছে, তোমার মাঝে, তুমি জগৎ অন্তরে । 
( অন্তর বাহির) 
আয়নার একি আজগবি কৌতুক, একদিকে তার নিত্যাননা, 
আর দিকে সখ ছুখ ; 
আবার, সকল ঘটে, তুমি বটে, নাইক কিছুর ভিতরে । 
(আবার তুমি ) 
দেখে শুনে কাঙ্গাল বিভোলা, পড়ে থাকে একদিকে, 
যায় আর দিকের বেলা) 
ও তা, লোকে দেখে, অন্ত চোখে, খেলাকে বুঝতে পারে। 
(হৃদয়ে তোমার ) 
(৪) 
দেখলে, নয়নত্গী, দেশের সঙ্গী, মানুষ চেনা যায়। 
সত্য, জ্ঞান প্রেমে মাতোয়ারা, কোন নেশ। নাহি যায় ॥ 
( গাজা ভাঙ্গা মদ সিদ্ধি) (শুধুই আঁখি ঢুলুচুলু) 

১। 


২। 


্্ীপুরুষ তার, পরমার্থ ভাই, পদপদার্থ ধনজনে কোন স্বার্থ নাই; 
ওসে, কি স্বদেশ, কি বিদেশ, মিত্র দেখে সমুদায় । 

(ও তার শক্র নাই রে ত্রিজগতে ) (কাফের বিনে) 
প্রেম-পীযৃষ পানে, আঁি ঢুলুচুলু অথির চরণে চলে কথা বলে ভুল; 
ও সে, ডেকে ডেকে, ভাইতগ্বীকে, ভবের খেলা ভাঙ্গ ত্বরায়। 

( বলে ) ( দেশের মানুষ সবাই আয় রে দেশে ) 
(বিদেশে আর থাকিস্‌নে ) 

দেশের মানুষ, চিন্লে পরে, কেবা দ্বেষ করে, 

সকলেই নিকটে বসায়, তারে আদরে ; 

উভয় দেশের মানুষ, পেয়ে বেহু'স, দেশের কথায় দিন কাটায় । 

( দেশের মানুষ পেয়ে ), (খেলার কথা ভুলে গিয়ে) (সংসার ) 

কাঙ্গাল ফিকিরঠাদে বলে ভাই ! 

আপন দেশের মত মধুর কোন বস্তু নাই; 

ছেড়ে, আপন দেশে, কোথায় এসে, ভূলে রয়েছি মায়ায় । 

(কারু দেশের কথা মনে নাই ) (সেই পিতামাতা) 


(৫) 


যদি রে ব্রাহ্মণ হবে, ভাইরে তবে, যজ্স্ত্র কর ধারণ। 
দয়া যে তলার ক্ষেত্র, সস্তোষসূত্র, গ্রন্থি দাও ইন্দ্রিয় দমন; 
ওরে ভাই, সত্য কথন, হরিম্মরণ, 
উপবীত কর গ্রহণ ॥ ( যদি রে ব্রাহ্মণ হবে) 
ওরে, এই যন্তমুত্র, স্থপবিত্র, নরনারীর হৃদয়ের ধন) 
০ নাহি ডোবে, আগুন দিলে হয়না দাহন। 
(এই যন্জত্র) 

মলমৃত্র শুদ্ধ সমান, শত বলবান্‌ টান্লেও ছিন্ন হয় না কখন) 
এ দেহ অন্ত হোলে, সঙ্গে চলে, আত্মাকে করিয়ে বেষ্টন। 


৪ | কাঙ্গাল কয় টিপের সুতায়, বিবাদ বাধায়, 


১ 


্‌ 


এ. 

জাতির ধোকায় ব্রাহ্মণগণ ) 


যাতে, জ্ঞাতিমাল! গীথা, সেই যে স্তা, থাকে কোথা হোলে মরণ ॥ 


( চিতাশয্যা যখন ) 
(৬) 


কাঙ্গাল, দেখরে আনন্দ-বনে, এক তরুর দুটা ফল। 
ফলের নাম জ্ান-প্রেম, ব্রহ্গ-স্বব্ূপ নিরমল। 
( এই ছুয়ের মাঝে অনন্ত) ( উমাধব, রাধাধব ) 
এক বৈরাগী, একই শিক্ষে, একমন্ত্রে এক দীক্ষে ভিক্ষে, 
বিন্ময়ী প্রেম-ভক্তির চক্ষে, নবীন কিশোর যোগীষুগল। 
( দেখবে, জ্ঞানযোগী, প্রেমযোগী ) (জ্ঞান দে, প্রেম দে কলে) 
( কিশোরীর অন্থুরাগে ) (জ্ঞান প্রেম ) (এক প্রেম ছুই হয়ে) 
অন্নের ভিখারী যোগী, প্রসাদ-জানের অনুরাগী, 
জ্ঞানের লাগি সর্ধত্যাগী, চক্ষে মন্দীকিনীর জল। 

(জট! খসে'বক্ষে বহে ) ( যোগীর ) | 
প্রেম্ভিথারী যোগী কাদে, “রাই ভিক্ষা! দে! রাই ভিক্ষা দে” 
নয়নধার! বহে হৃদে, প্রেম কালিন্দীর জল। 

(চূড়া খসে রাইয়ের পায়ে পড়ে ) (প্রেমের পরাকাষ্ঠা ) 
অন্ধ-জ্ঞান প্রেমভক্তি, ছুইদিকে ছুটা শক্তি, 

ছুই স্বরূপে দুটী উক্তি, “দেহি ! দেখি” ধ্বনি কেবল। 
(অন্নদেমা! প্রেম দেমা)( অন্ন দেগো! প্রেম দেগো) 

৫। কাঙ্গাল-ফিকির ভেবে দেখ. রে, হুতী শ্বরূপ, শক্তি এক রে; 
জ্ঞান দ্বে! প্রেম দে! বল্রে জ্ঞানে প্রেমে ক'রে যুগল । 
( শিবকালী, রাধাশ্যাম, ) (জ্ঞানানন্দ ) প্রেমানন্দ ) 


(৭) 


বসে আছ মূলেতে, ভ্রিজগতে, তাই হোতেছে যা করিছ ! 
১। লোকে সব আপনি ক'রে এমনি ক”রে, 
মায়া ভেল্কী লাগায়েছ ; 
আমি আমি আমি বলে, এক জৌয়ালে, 
এ ব্রহ্মাণ্ড ঘুরাতেছ। 
(মায়! ভেক্কী দেখাইয়ে ) 
২। আমি আমি কলে লোকে, জ্ঞানের চোখে 
ঠুসী দিয়া রাখিয়াছ ; 
দেশ শুদ্ধ বলদ্‌ কোরে, নাচের ঘরে, 
আজব নাচন নাচাতেছ । 
(এ ভৰের নাটক-ঘরে ) 
৩। এ সংসারে কেহ রাজা, কেহ প্রজা, 
গজ। অজা বানায়েছ ; 
সাজায়ে নানা বেশে, আপনি শেষে, 
ঘরে বোসে দেখিতেছ। 
(যেন কিছু জান না গে!) 
৪। বোঝে না পণ্ডিত দলে, তাইতে বলে, 
তুমি উদাসীন রয়েছ; 


(ঞ) ১৪৫ 


৫। 


মায় এক, ভেম্বী কোরে, কন্মমডোরে, 
ব্রহ্মাও বেঁধে রেখেছ। 
(লোকে, আপন কর্ম আপনি করে) 


ফিকির কয়, হৌলেম ফকীর, তবুফিকির, 
ভেঙ্গে কিছু না বলিছ; 
কেন বা, এমন কোরে, চুলে ধরে, 
ফকীর বলে নাচাইছ। 
(নাচাও, কেন না চাও ফিরে) 


কাঙ্গাল কয়, কর্মীজনে, সংসার বনে, 
সং সাজায়ে নাচাইছ ; 
জ্তানীরে তা দেখায়ে, চোক্‌ বাধিয়ে, 
আধার কোটায় ঘুরাইছ ॥ 
(ছুই চোখে ঠুসী দিয়ে) 


বলিছে, কাঙ্গাল ফিকির, বুঝলাম ফিকির, 
সবই তুমি নাচাতেছ ; 
ওহে! তোমার ভক্তের কাছে, নানা সাজে, 
আপনি কেবল নাচিতেছ। 
(ভক্ত যেমন নাচায় ) (ভক্তের তালে তালে ) 
(যশোদার কাছে গোপাল ) 


( ছিদামের সঙ্গে রাখাল ) (নিকুঞ্ধে মদনগোপাল ) 
( মদনমোহন ম্দনগোপাল ) 

(৮) 
ও ভাই, জ্ঞান অজ্ঞান, ছুই যে সমান, 
নাস্তি আর অন্তি। 
একটু ভেবে দেখ, দেখে শেখ, 
শিকস্তি আর পয়স্তি ॥ 
(নদ নদীর) (একবার আছে একবার নাই) 
জলে যদি মিশে যায় মাটা, তবে মাটা দেখে কেউ আবার 
জল দেখে খাটা; 
মাঁটা, নাইরে তখন, দেখ যেমন, 
তেমনি নাস্তিকের নাস্তি 
জল সরিলে মাটী যে জাগে, 
(ও যার) চোক ফুটেছে, সেইত দেখে সেই মাটা আগে; 
ও যার, চোক্‌ ফোটে নাই, সে বলে নাই, 
চোক্‌ থাকিতেও সিকস্তি ॥ 
সাধন কর বিশ্বাসে ধ'রে, 
চোঁক ফুটিলে দেখতে পাবে আপনার ঘরে ) 
ও সেই, অন্তি নাস্তি, স্থষ্টি স্থিতি, 
মাত করে সকল কিস্তী। 
( পীলের চাঁপে অশধার করে ) (খেলার শেষ এই) 
মোহপীল মায়ের দাস এসে, 
জীবন কিন্তীর মুখে যখন চাপিয়ে বসে ) 
তখন, মাটা নাই আর, সব নিরাকার 
ফক্কিকার সব পয়স্তি ॥ 
( আমি থেকেও যে নাই ) 

€| ফিকির বলে, ফিকির ব'লে দিই, 
দিন কত ভাই একটু ভাব, আমি তবে কি) 
আমির, আভাস যত, পাবে তত, 
তুমি যাহার পয়স্তি॥ 
( সিকস্তি সে হয়রে কিসে) 
৬। কাঙ্গাল বলে, কাঙ্গাল হ'য়ে তাই, 
একবার ফিকিরের ফিকিরে আছে কি রে নাই; 
তুমি, নিজে নিজে বুঝে , 
খুঁজে পাবে সিকন্তি। 
(তুমি আমি পয়স্তির ) 
৭। কাঙ্গাল ফিকির আবার বলে ভাই, 
যখন, প্রাণে জাগে, তখন আছে তার পরে আর নাই; 
এই ত, একবার অন্তি, একবার নাস্তি, 
অস্তি নাস্তি ছুই কিস্তি। 
(জ্ঞান অজ্ঞানের ) 
(৯) 
বৈরাগী হয় যে মনে, ও তার ভয় কি আছে রে শমনে। 
সদা শমনদমন, মধুস্দন আছে তার মন-ভবনে। 
দেখ জ্ঞান অসিতে, যে নাশিতে পারিয়াছে রিপুগণে ; 
হয়ে রাজার রাজা মহারাজা, ভয় কি করে সে মরণে। 
সকল ক্ষুৎংপিপাসা, ভবের আশা, মিটে যায় তার নামের গুণে 
সে যোগামনে, নিরঞ্জনে ভাবে হৃৎপল্মাসনে। 
তব নদীর তুফান, পর্বত প্রমাণ, কি করিবে সেই জনে) 
তার কিসের শঙ্কা, নামের ডস্কা মেরে পার হয় তুফানে। 

হু 'য়ে বৈরাগী, জাতিত্যাগী, ভজে যে জন রিপুগণে ) 

ধর্নি দে কৌপীন ঝোলা, জপের মালা কেবল তাই অকারণে। 
যে জন ব্যবসা তরে, কৌ পীন মেরে বেড়ায় ঘুরে সংসার-বনে 
তার ছাপা ফেঁণটা, সকল ঝু*টা, গরিবঠাদ ফিকিরে ভণে। 


(১০) 

হায় রে, এই সংসারেতে সুখ আশা কেবল বিড়ম্বনা । 
লোকের মুখ-বাসনা, সাপের ফণা, করে ধারণ রে। ( রঙ্জু ত্রমে ) 
আজি কেউ মনোল্লাসে, রাজসিংহাসনে বসে হাসে, 

কাল আবার শক্র এসে রোষে করে বন্ধন; 
তখন কোথ! পাত্র, কোথা মিত্র, দীরা পুত্র, 

কোথায় রয় রে ধন। 

আজি কেউ ধনের তরে, ওরে বুক ফুলায়ে অহঙ্কারে, 

কারে মারে, কারে ধরে, কারে করে ভত্সন; 
আবার সব হারায়ে, ফকীর হয়ে, 

দেশে দেশে করে শ্রমণ। 
আজি কেউ পুত্রধনে, ওরে হৃদে রেখে সযতনে, 

স্েহে সেই টাদবদনে করে শত চুম্বন ; 
কা"ল আবার ধরাতলে তারে ফেলে, 

... মৃতদেহে অশ্রবর্ষণ রে। 

কীদিয়ে কাঙ্গাল বলে, ওরে সুখ যদি চাও ভূমগুলে, 

অভিমান-গর্ল ফেলে সরল কর হৃদয় মন) 
ছাঁড় দ্বেষ, হিংসা, পরনিন্দা, 

পরকুৎসা, পরপীড়ন রে। 


১৪৭ 

(১১) 
এ দেহের গরব কি রে, বিচার ক'রে দেখ একবার নিজের মনে 
ওরে যার সকল আসার, সৌন্দধ্য তার 


বল শুনিরে কোন্‌ স্থানে; 
রক্ত আর মাংসপি্ড, মলভাও, 

জড়িয়ে আছে নাড়ির সনে । 
এ দেহ হাড়ে জোড়া, দড়িদড়া, 

ঢাঁকী চামড়ার আবরণে ; 
দেখ আবার তাতেও রে ভাই, বিশ্বীস নাই, 

নষ্ট হচ্ছে ক্ষণে ক্ষণে। 
ওরে ভাই, দেহের মত, দেখি না ত, 

নিমকৃহারাম ত্রিভুবনে ) 
যতন যে করে এত, তবু সে ত 

সঙ্গে যায় না মরণ দিনে । 
কাঙ্গাল কয় দেহ অসার, হয় রে সুসার, 

সার বস্তর অন্বেষণে ; 
তারে না তত্ব করে দেহ ধরে 

মলেম ব্যাধির তাড়নে। 

(১২) 


আয় রে আয়, কে দেখবি সাধকের সংসার আনন্দময় । 
সংসারের জাল! যাবে, শীতল হবে তাপিত হৃদয় ! 

মায়ের কোলে ছেলে হাসে, স্তন্তপানে সথে ভাসে, 
আবার ন্নেহাোভাসে মায়ের মুখ কি শোভা পায় ; 


৬৫৩ 


সাধক স্ত্রীর কোলে দেখে ছেলে, 
ভেসে যায় রে চোখের ধারায়। ( গণেশজননী ব'লে ) 
২। ছেলে কোলে লয়ে আবার, মুখে তুলে দিচ্ছে আহার ! 
যখন হাত পেতে “দে দে” বলে ছেলে যে তার) 
সাধক আর কি রে রয়, নাচিয়ে কয়, 
খাও রে আমার আনন্দলাল। ( প্রাণের গোপাল ) 
৩। মেয়েটীকে বুকে লয়ে, সাজায়ে অলঙ্কার দিয়ে, 
মেয়ে হেসে হেসে ন্নেহরসে ভেসে বেড়ায়; 
সাধক হৃদয় পরে মেয়ে ধরে 
চক্ষু মুদে অজ্ঞান হয়। ( এই আমার উমা. বলে ) 
৪। ধড়া চুড়। বেঁধে দিয়ে,ছেলেরে কৃষ্ণ সাজায়ে, 
মেয়েটাকে দীড় করে তাহার বায়ে) 
কতু শিব গৌরী সাজাইয়ে 
ধুগলরূপে পাগল হয়। ( ভক্ত সাধক ) 


(১৩) 

আমারে পাগল ক'রে যে জন পালায়, কোথা গেলে পাব ত্ীয়। 

তারে না হেরে প্রাণ কেমন করে, হিয়া আমার ফেটে যে যায়। 
১। আমি সযতনে যে রতনে, রাখিলাম পুরে হিয়ায় ) 

আমার ঘুমের ঘোরে চুরী ক'রে, সে রতন কে নিল রে হায়! 
২। সে জন ছিল হদে, নয়ন মুদে দেখিতে তার আখি যে চায় 

সকল ঘর হাতড়ায়ে, নাহি পেয়ে জলে যে অমনি তেসে যায়। 
৩। আমার ব্যথায় ব্যথিত, এমন সুহৃদ বল কেবা আছে কোথায়; 

ও সেই হারা ধনে ধরে এনে দেখাইয়ে হিয়া জুড়ায় ! 


১৫১ 


৪। যে ধন হয়ে হারা পাগলপারা, প্রাণপাথী মোর উড়ে বেড়ায়) 

ওরে জলে স্থলে আকাঁশতলে কোথাও দেখিতে না পায়। 
৫। আমি সব হারায়ে যে ধন লঃয়ে, বাস করিতাম এ ঘরতলায় ; 

যদি গেল সে ধন, তবে এখন করে কাঙ্গাল আর কি উপায়। 

(১৪) 

অনন্ত রূপের সিন্ধু উথলি উঠিল গো। | 
কিব! ভূবনমোহন, রূপের তরক্কে ভূবন তুলাল গে! । 
হৃদে ছিল রূপবিন্দু ক্রমে সিন্ধু হোলো গো 
আহা, নয়নে পশিয়ে, ধরণী ভাসায়ে হিমগিরি ডুবিল গো! 
রূপের তরঙ্গে আবার গগন ছাইল গো ) 
আহা, বিমল বাতাসে আকাশে আকাশে, সে তরঙ্গ ছুটিল গো। 
তান্ু শশী সৌদামিনী সে রূপে ভাদিল গো; 
সংখ্যাশূন্ত তারাদলে রূপআ্রোতঃ চলে, রূপমদে পাগল গো|। (কাঙ্গাল) 
অনন্ত এ রূপমিন্ধু নাহি ইহার কুল গো । 
রূপে সন্তরণ দিয়ে কুল নাহি পেয়ে মাতিয়ে রহিল গো । (কাঙ্গাল) 

